**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ФИЛОЛОГИЯ, ӘДЕБИЕТТАНУ ЖӘНЕ ӘЛЕМ ТІЛДЕРІ ФАКУЛЬТЕТІ**

**МЕМЛЕКЕТТІК ТІЛ КАФЕДРАСЫ**

|  |  |
| --- | --- |
| **Келісілген:**    Факультет деканы  ф.ғ.д., профессор\_\_\_\_\_\_Қ. Әбдезұлы  " 28 " тамыз 2013 ж. | Университеттің ғылыми-әдістемелік кеңесінде бекітілді Хаттама №\_1\_ «\_29\_»\_08\_ 2013 ж.  Оқу жұмысы жөніндегі проректор  \_\_\_\_\_\_\_\_\_\_\_\_\_\_\_\_Д.Ж. Ахмед-Заки  "\_\_\_29\_"\_\_\_08\_\_\_\_ 2013 ж. |

# ПӘННІҢ ОҚУ-ӘДІСТЕМЕЛІК КЕШЕНІ

### Қазақ тілі

### \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Мамандық: 5В050900 Қаржы.

Оқу түрі: күндізгі, қысқартылған

**Алматы, 2013**

Пәннің оқу-әдістемелік кешенін құрастырған ф.ғ.к.доцент м.а.А.Т.Аширова

Негізгі оқу бағдарламасы және пәндер каталогы негізінде жасалынды

**Мемлекеттік тіл кафедрасының мәжілісінде қаралып ұсынылды**.

« 28 » тамыз 2013 ж., хаттама № 1

Кафедра меңгерушісі \_\_\_\_\_\_\_\_\_\_\_\_\_\_\_ Х.Ә. Қарабаева

(қолы)

### Факультеттің әдістемелік (бюро) кеңесінде ұсынылды.

### « 27» тамыз 2013 ж., хаттама № 1

Төрағасы (Төрайымы) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ С.Ш.Ақымбек

(қолы)

**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

|  |  |
| --- | --- |
|  | Филология, әдебиеттану және әлемтілдері факультетініңғылыми кеңесінде бекітілді 2013 ж. « \_\_\_»\_\_\_\_\_ №\_\_\_\_хаттама  **Декан \_\_\_\_\_\_\_\_ проф. Қ. Әбдезұлы** |
|  |  |
|  |  |

**С И Л Л А Б У С\***

**«KAZ 1001» - «Қазақ тілі»** (3 кредит)

1 курс, о/б, көктемгі семестр

Оқытушы: **Аширова Анар Тишибаевна ф. ғ. к., доцент**

Жұмыс орны: мемлекеттік тіл кафедрасы, 326-кабинет

Телефоны: жұм.: 3773336 (1325)

e-mail: anara\_314@mail.ru

**МОДУЛЬ МАЗМҰНЫ**

**Мақсаты:**

Қазақстан Республикасының қазіргі таңдағы экономикалық даму деңгейі, басқа елдермен халықаралық байланысының нығаюы, әлемдік қауымдастықта ықпалының артуы біліктілік деңгейі әлемдік стандарттарға сәйкес келетін, өз елінің тарихи құндылықтары тілі мен тарихына, мәдениетіне құрметпен қарап, ғаламдану үдерісінде мемлекетіміздің жедел дамуына үлес қосатын мамандарды даярлаудың қажеттігін туғызып отыр. Сондықтан мемлекеттік тілді меңгерген білікті мамандарды қалыптастыру, даярлау оқу мазмұнының негізгі міндеті болып табылады.

Бағдарламаның мазмұны тіл үйренушінің қарым-қатынасқа түсу салаларын ескере отырып, сөйлеу әрекетінің 4 қағидатына (тыңдалым, оқылым, айтылым, жазылым) негізделген тіл үйренушінің мақсаты, тілді қолдану саласы, коммуникативтік жағдаяттар компоненттері, контекспен байланыстылығы тіл бірліктерінің қолданыстағы қызметіне сай анықталады. Модульде тілдік құзіреттілікті қалыптастыру коммуникативті-функционалдық грамматикаға негізделеді.

Осы тұрғыдан алғанда, ең басты мақсат – тұрмыстық, әлеуметтік тақырыптардағы мәтіндер негізінде тіл үйренушілердің сөйлеу біліктілігін жетілдіру, лексикалық қорын, грамматикалық білік-дағдыларын қалыптастыру, қазақ тілі грамматикасы туралы білімін дамыту.

**Міндеттері:**

* тілдік білім берудің негізгі құзіреттілігі және оның нәтижелі болуы;
* коммуникативті-функционалдық бағыт;
* пән мазмұны мен оның нәтижесінің белгіленген типтік стандарт бойынша оқытылуы мен тілді меңгертуі;
* пән мазмұнының сала, тақырып, шағын мәтін және қатысымдық типтік жағдаяттарынан құралған когнитивті-лингвомәдени кешен түрінде берілуі;
* тілдік құзіреттілікті анықтаудың параметрлік өлшем бірліктерін көрсету.

**ЖАЛПЫ ҚҰЗЫРЕТ**

**құралдық:**

– мемлекеттік тіл – қазақ тілін өзара қарым-қатынас пен мәдениетаралық қатысымда қолдана алу;

- кәсіби­-бағдарлы қазақ тіліндегі ғылыми және публицистикалық мәтін мазмұнындағы ақпараттарды түсіну; алған мәліметтерді кеңейту; өз көзқарасын дәлелдеу мақсатында немесе түрлі мәселелерді шешуде қолдана алу;

- кәсіби­-бағдарлы қазақ тілін меңгертуге арналған мультимедиалық, электронды оқу кешендерін тіл үйрену барысында ұтымды қолдана білу;

- БАҚ, сайттардан алынған материалдарды сұрыптап, өңдей алу, қатысымда қолдана алу дағдысын қалыптастыру.

**тұлғааралық:**

– мемлекеттік тіл ретіндегі қазақ тілін құрметтеу және толеранттық негізінде тұлғааралық және мәдениаралық қатысымға қабілеттілік, ұлтаралық, мәдениетаралық қарым-қатынас ережелерін сақтай отырып, қазақ тілінің мемлекеттік мәртебесін нығайтатын ресми шараларға қатысуға, қолдануға, іске асыруға қабілетті болуы.

**жүйелілік**:

– кәсіби­-бағдарлы қазақ тілінің лексикалық және грамматикалық жүйесі арқылы ойды жеткізу, әңгімелесушіге әсер ету, қазақ тілінде мәтінді сипаттау, хабарлау, талқылау үшін пайдалану,

- тілдер мен әдебиет үдерісін Қазақстандағы, әлемдегі әлеуметтік‑экономикалық, мәдени‑тарихи, саяси жағдайлармен, ҚР конституциялық‑құқықтық негіздерімен үйлестіруге бейімділік

**пәндік құзірет**:

- тіл білімі мәселелерін: олардың негізгі лексика-грамматикалық түсініктерін, олардың басқа ғылымдармен байланысын, қазақ тілінің даму тенденциясы мен қазіргі жағдайын, Қазақстандағы тарихи‑мәдени және тарихи‑әдеби үдерісті меңгеруге қабілеттілік.

- кәсіби­-бағдарлы қазақ тілінің жүйесін пысықтау, қазақ тіл бірліктерінің құрылымы мен қолданылуы барысында халықтың тарихы мен мәдениетімен байланыстыру, ауызша және жазбаша мәтіндерді құрастырғанда берілген коммуникативті жағдаяттарға байланысты іргелі білімдерді қолдану қабілеті

- компьютермен өңделген мәліметтерді; түрлі типтегі мәтінді редакциялау, тілдік әдіс-тәсілдерді қолдану, филологиялық ақпараттарды жинауға, сақтауға және өңдеуге арналған ақпараттық технологияларды жүзеге асыруға қабілеттілік.

- филология ғылымындағы жаңа жетістіктерді өз мамандығына бейімдеп тиімді меңгеруге дайындық.

**Пререквизит:** - қазақ тілі пәні

**Постреквизит:** - кәсіби қазақ тілі

**«КAZ 1001»** – **Қазақ тілі**

**ПӘН МАЗМҰНЫ:**

**Мақсаты:** кәсіби­-бағдарлы қазақ тілін меңгерудің әрбір деңгейіндегі негізгі міндеттерді сөйлеу түрлеріндегі модельдер мен қатысым түрлері арқылы жүзеге асыру. Тіл үйренушілердің қазақ тіліндегі грамматикалық білімін бекіту және сөйлеу әрекетін дамыту.

**Міндеттері:** берілген сұрақтарға өзінде бар сөздік қорды пайдалана отырып, дұрыс жауап беруге үйрету;

Белгілі бір тақырып бойынша өз ойын дұрыс жүйелі түрде айта алатын дәрежеге жеткізу;

Мәтінмен жұмыс істеу барысында көлемді мәтінді оқып түсінуге, мәтіннің мазмұнын өз сөзімен жеткізе білуге дағдыландыру;

Естігені бойынша қабылдаған мәліметті қорытып, өз ойын айта білуге үйрету т.б.

**Құзырет:**

* мемлекеттік тілде таратылатын мол ақпараттар толқынынан өзіне, өз

мамандығына қажеттісін таңдап алып, оны өмірде қолдана білу;

1. кез келген жағдайда өз бетінше шешім қабылдай білу;
2. проблеманы танып, оны шешудің жолдарын айқындау, оны мемлекеттік тілде жеткізе білу;
3. мемлекеттік тілде өзіндік көзқарасын таныта білу, оны дәлелдеп, қорғай білу;

- кәсіби­-бағдарлы қазақ тілінде шешен сөйлеуге дағдылану;

1. өзінің алған білімі мен білік-дағдыларын, кәсіби­-бағдарлы қазақ тіліндегі сөздік қорын үнемі дамытып отыру.

**Экономика және бизнес жоғары мектебі студенттеріне қазақ тілін оқытудың тақырыптық жоспары**

**ПӘННІҢ ҚҰРЫЛЫМЫ, КӨЛЕМІ ЖӘНЕ МАЗМҰНЫ**

|  |  |  |  |  |
| --- | --- | --- | --- | --- |
| **Апта** | **Қазақ тілі «КAZ 1001» 3 кредит** | | | |
| **Тақырыптың атауы** | **Сағат** | | **СОӨЖ тапсырмалары** |
| **I тақырыптық блок**  **Қатысымның әлеуметтік‑тұрмыстық саласы** | | | | |
| **1** | 1. Сәлем – сөздің анасы  2. Отбасы – шағын мемлекет  3. Отбасы және ұлттық дәстүрлер.  г/т. Сөз ­синтагмалардың ерекшелігі.  Дара мағына мен көпмағыналылық | **1**  **1**  **1** | |  |
| **2** | 1.Қазақстан Республикасындағы демографиялық мәселелер.  2. Жас отбасының бюджеті.  3. ҚР отбасын әлеуметтік қорғау жүйесі.  г/т. Фразеологизмдер мен сөздердің мағыналық қатынасы.  Тұрақты тіркестер мен мақал­мәтелдердің сөйлеу тілінде жұмсалу ерекшелігі. | **1**  **1**  **1** | |
| **3** | 1. Тұрғын үй түрлері  2. «Қолжетімді баспана»  г/т. Сөз тіркестерінің валенттілігі, сөйлем құрау жүйесіндегі сөз тіркесінің тіркесімділігінің рөлі мен маңызы. | **1**  **2** | | 1. Қазақ халқы сәлемдесу дәстүрінің тамаша үлгілері туралы қызықты материалдар жинап, ауызша жеткізе білу.  2. Отбасына қатысты 10 мақал‑мәтелді жатқа айту. |
| **4** | 1. Уақыт алтыннан да қымбат.  2. Студенттің бос уақыты  3. 50 минуттық дәріс және студент  г/т. Сөйлеудің прагматикалық ерекшеліктері, сөйлемдегі сөздердің орын тәртібі мен қазақ сөйлемінің өзіндік ерекшеліктері. Диалог жүргізе алу құзіреті, яғни әңгімені бастау, қолдау және аяқтауға арналған тілдік құрылымдарды меңгеру. | **1**  **1**  **1** | | 1. Тұрмыс‑тіршілікке қатысты 10 фразеологизмді тауып, олардың мағынасын айқындау. |
| **IІ тақырыптық блок**  **Қатысымның әлеуметтік-мәдени саласы** | | | | |
| **5** | 1. Менің елім – тәуелсіз Қазақстан  2. Қазақ деген ел барда қазақ тілі мәңгі жасай береді.  г\т. Лебізде синонимдік, омонимдік, антонимдік қатарлардың мағыналық сипатын пайымдау, семантикалық ерекшеліктерін айыру. | **2**  **1** | | 1. ҚР отбасын әлеуметтік қорғау жүйесі – реферат әзірлеу.  2. Диалог жүргізе алу құзіреті, яғни әңгімені бастау, қолдау және аяқтауға арналған тілдік құрылымдарды пайдалана отырып «Қолжетімді баспана» тақырыбына диалог құрау. |
| **6** | 1. Күй құдіреті  2. Айтыс – тәрбие құралы  г\т. Субъекті мен объектілік қарым‑қатынастың берілуі  Шарт мәнді құрылымдар | **1**  **2** | | 1. «Мемлекеттік тіл – ел бірлігінің кепілі» тақырыбына шығарма жазу. |
| **7** | **АБ 1. Тест тапсырмалары түрінде**  1. Өнер жұлдыздары  2. Халықтық қолөнер  г/т. Модальдік мағынаның берілуі | **2**  **1** | | 1. <http://kui.kz> сайты «Бір күйдің тарихы» бөліміндегі «Салтанат» күйінің шығу тарихын айтып беру. 2. <http://kazblog.kz/>  **сайтындағы**  «Тіл жанашыры 2011» бағдарламасы бойынша Балғынбек Имашев пен Айнұр Тұрсынбаеваның айтысын тамашалау.  Айтыстың негізгі көтерілген мәселесін анықтау. |
| **8** | 1. Хакім Абайдың философиясы  2.Шәкәрім өлеңдеріндегі имандылық концепциясы  г/т. Қазақ тіліндегі көпмағыналы сөздер | **2**  **1** | | 1. [www.via‑musart](http://www.viamusart) сайтынан «МузАрт» тобының орындауындағы «Үш қоңыр» әнін тыңдап, «Қазақ ән әлемінің «Үш қоңыры»»атты шағын эссе жазу. |
| **9** | 1. Қазақстанның экологиясы.2. Қазақстанның табиғи саябақтары мен қорықтары, оларды қорғау г/т. Қоршаған орта мен адамның қалып‑күйінің берілуі | **1**  **2** | | 1. Абайдың «Қалың елім, қазағым...» өлеңін жатқа оқып, философиялық тұжырым жасау.  2. Абай мен Шәкәрім шығармаларындағы имандылық концепциясының сабақтастығын салыстыру. |
| **10** | 1. Қазақстанның көрікті жерлері (Көкшетау, Алматы, т.б.)  3. Қазақстанның тарихи орындары (Түркістан, Отырар, Ақмешіт т.б.) г/т. Мезгілдік қатынастардың берілуі | **1**  **2** | | 1. Қоршаған орта мен адамның қалып‑күйін көрсететін етістіктерді топтастыру.  2. Қазақстандағы қалалардың экологиясын диаграмма арқылы көрсету. |
| **IІI тақырыптық блок**  **Қатысымның оқу-кәсіби саласы** | | | | |
| **11** | 1. Қазақстандағы білім беру жүйесі  2. Білім беру жүйесіндегі тың серпіліс  г/т. Тілдегі объектілік, субъектілік, предикативтік қатынастар мен олардың берілу жолдарындағы функционалдық ерекшеліктер мен мағыналық реңктер. | | **1**  **2** | 1. Мезгілдік қатынасты білдіретін құрылымдар арқылы «Мен Қазақстанды 5 минутта арайлаймын» атты виртуальді шоу көрсету.  2. «Түркістан – киелі мекен» атты эссе жазу. |
| **12** | 1. Университет - білім ордасы  2. Мен таңдаған мамандық  г/т. Мақсат мәнді құрылымның берілуі | **1**  **2** | | 1. Шет елдердегі білім беру жүйесі мен Қазақстандық оқу жүйесін салыстыру. |
| **13** | 1. Қазақстанның жарқын болашағы – білімді ұрпағында  2. Жастар және қоғамдық ұйымдар  г/т. Оқиға, іс‑әрекеттің әр түрлі фазаларының берілуі | **1**  **2** | | 1. Мақсат мәнді құрылымдар арқылы «ҚазҰУ – көшбасшы оқу орны» атты диалог құрастыру.  2. Өз мамандығы саласындағы танымал тұлғалар туралы айтып беру.  50 экономикалық термин өткізу. |
| **14** | 1.Тәуелсіз Қазақстанның жарқын бейнесі  2. Қазақстан - Азия барысы  г/т. Салыстыру құрылымдары | **1**  **2** | | 1. «Жастардың қоғамдағы орны» деген тақырыпқа сауалнама құрастырып, белгілі бір нәтижесін көрсете алу.  2. Оқиға, іс‑әрекеттің әр түрлі фазаларының берілуіне бірнеше сөйлем жазып келу. |
| **15** | **АБ 1. Жазбаша түрде**  Жобалық жұмыстарды, презентацияларды қабылдау | **1**  **2** | | Жобалық жұмыстарды, презентацияларды қабылдау |

**БІЛІМ ЖӘНЕ ҚҰЗЫРЕТ ЖҮЙЕСІНДЕГІ ПӘННІҢ НЕГІЗГІ ҰҒЫМЫ**

**Кәсіби‑бағдарлы қазақ тілі пәнінің негізгі ұстанымдарының бірі** – студентті өз бетінше жұмыс істеуге және дербестікке баулу. Бұл қағида дәстүрлі репродуктивтік білім емес, құрастырылған (конструктивтік) білімге негізделген. Яғни, студенттің дайын ақпаратты есте сақтап, қабылдауы, оған дайын жауап беруі еш қуатталмайды. Керісінше, одан берілген ақпаратты белсенді әрекеттер арқылы жан-жақты қарастырып, зерттеуі талап етіледі. Студентті кез келген мәселеге байланысты өзіндік ой-пікір құрастыруға, сыни ойлау дағдысын қалыптастыруға ынталандыру көзделеді. Қазақ тілі сабақтарында әр студент – жеке тұлға. Сабақ барысында берілген жауаптар дұрыс немесе бұрыс деген тұрғыдан бағаланбайды, өйткені мұнда айтылған әрбір ой құнды. Мұндай атмосферада жұмыс істеген студент, әрине жігерлілік те таныта алады.

**Пәннің оқу-әдістемелік қамтамасыз етілу картасы**

|  |  |  |  |  |
| --- | --- | --- | --- | --- |
| **№** | **Пәннің атауы** | **Авторы және оқулықтың аты** | **Әл-Фараби атындағы ҚазҰУ кітапханасындағы саны** | |
| **негізгі** | **қосымша** |
| 1 | Қазақ тілі | З.С. Күзекова . Қазақ тілі практикалық курсы – Алматы, 2009 ж. | 150 |  |
| 2 | Қазақ тілі | Иманқұлова С., Егізбаева Н., Иманалиева Ғ., Омарова Б., Рамазанова Ш., К.Мұқадиева. Қазақ тілі . Оқу құралы. Алматы, 2008ж. | 100 | Intranet KAZNU |
| 3 | Грамматикалық анықтағыш | Б. Қапалбеков, С. Құлманов, Г. Қалиақпарова, Алматы, 2010 | Yniver KAZNU |  |
| 4 | Қазақ тілі практикумы | З.С. Күзекова. Астана, 2010 |  | Yniver KAZNU |
| 5 | Ересектерге қазақ тілін оқытуға арналған мультимедиалық кешен | Жоғары деңгей. Алматы, 2010 | www.til.gov.kz |  |
| 6 | Сұхбат | Тіл мәдениеті  Тілдік тұлға | Компьютер сыныбында  орнатылған  аудиокурс |  |
| 7 | Кәсіби қазақ тілі оқу құралы | Аширова Анар Тишибаевна  Орта деңгей. Алматы 2011 ж. | Yniver KAZNU | 150 |
| 8 | Кәсіби қазақ тілі | Омарова Бану Алматы 2011 ж. | Yniver KAZNU |  |

**СӨЖ / СОБЖ бойынша тапсырма түрлері және әдістемелік ұсыныстар**

* Берілген тақырып, тапсырма бойынша презентация дайындап, сабақта таныстыру;
* Студенттердің бір-бірімен ұйымдастырған іскерлік ойын (рөлдік ойын) форматында консультация өткізу;
* Студенттердің бір-бірінің жазба жұмыстарына пікір жазып рецензиялауы;
* Берілген тақырып бойынша топ студенттері ішінде пікірталас өткізу;
* Белгілі бір тақырып бойынша ақпарат жинау;
* Берілген тақырып бойынша статистикалық мәліметтерді талдау;
* Берілген тақырып бойынша сұхбат жүргізу;
* Белгілі бір тақырыпқа сәйкес әдейі құрылған тосын жағдайлардың шешімін табу және т.б.

**Білім мен құзыретті бақылау түрлері:**

* Бақылау жұмыстары: семестрде 2 жұмыс *(кредиттердің саны бойынша – 1 кредитке 1жұмыс есебінен).*
* СӨЖ: *жеке және топтық тапсырмалар СӨЖ ұйымдастыру технологиясына байланысты (реферат, презентация, эссе, жобаны қорғау, аналитикалық шолу және т.б. тапсырмалар жобалық-зерттеу сипатында).*
* АБ: 2

Аралық бақылау: емтихан емтихан сессиясы кезінде.

Аралық бақылау пәннің мазмұнына кіретін теориялық және практикалық сұрақтар бойынша жүргізіледі (7, 14 апта).

Модульдің пәндері бойынша кеңесті оқытушының кеңсе-сағаты (СОБЖ) уақытында алуға болады.

**Аралық бақылау кестесі**

**1-кезең**

|  |  |  |  |  |
| --- | --- | --- | --- | --- |
| Бақылау | Өткізу түрі | Өткізу уақыты | Ең жоғары балл (максимум балл) | Тапсырмалар |
| №1 аралық бақылау | жазбаша | 7 апта | 20 | 1-7 аптада өткен тапсырмалар бойынша ұсынылған тақырыптардың біріне тұрақты тіркестер мен мақал-мәтелдерді пайдалана отырып, эссе жазу:  1. Отбасы және ұлттық дәстүрлер.  2. Қазақстан Республикасындағы демографиялық мәселелер.  3. Айтыс – тәрбие құралы |
| №2 аралық бақылау | ауызша | 14 апта | 20 | Берілген тақырыптардың бірі бойынша жағдаяттық сұхбат дайындау:  1. Қазақстанның көрікті жерлері  2. Қазақстандағы білім беру жүйесі  3. Жастар және қоғамдық ұйымдар |

* **Жұмысты бағалау**

|  |  |  |  |  |  |  |
| --- | --- | --- | --- | --- | --- | --- |
| Апта | Сабақ түрлері мен студенттермен жұмыс | | | | | Апталық  балл % |
| Семинар саб.  Жоғары балл % | СӨЖ, СОБЖ  Жоғары балл % | | АБ  Жоғары балл % | |
| **1 - 7 апта** | | | | | | |
| 1 | 9 | |  | |  | 9 |
| 2 | 9 | |  | |  | 9 |
| 3 | 9 | | 2 | |  | 11 |
| 4 | 9 | | 3+3 | |  | 15 |
| 5 | 9 | | 3 | |  | 12 |
| 6 | 9 | | 3+3 | |  | 15 |
| 7 | 6 | | 3 | | 20 | 29 |
| Барлығы: 100 | | | | | | |
| **8 – 15 апта** | | | | | | |
| 8 | 9 | |  | |  | 9 |
| 9 | 9 | |  | |  | 9 |
| 10 | 9 | | 2 | |  | 11 |
| 11 | 9 | | 3+3 | |  | 15 |
| 12 | 9 | | 3 | |  | 12 |
| 13 | 9 | | 3+3 | |  | 15 |
| 14 | 6 | | 3 | | 20 | 29 |
| 15 |  | |  | |  |  |
| **200 балл** | | | | | | |
| **Қорытынды емтихан: 100 балл** | | | | | | |
| **Барлығы: 300 балл** | | | | | | |

**Білім және құзіретті бағалау тәртібі**

|  |  |  |
| --- | --- | --- |
| **№** | **Студент жұмысының және сабақтың түрлері** | **%** |
| 1 | Аралық бақылау жұмыстары | 20+20 |
| 2 | Практикалық сабақтарға қатысуы және белсенділігі | 120 |
| 3 | Жеке және топтық тапсырмалар (СОБЖ) | 40 |
| 4 | Қорытынды бақылау(емтихан) | 100 |
| **БАРЛЫҒЫ: 300** | | |

**Білімді бағалау көрсеткіші:**

|  |  |  |  |
| --- | --- | --- | --- |
| **Бағаның әліптік баламасы** | **Бағаның сандық баламасы (GРA)** | **Баллдары %** | **Дәстүрлі жүйе бойынша бағасы** |
| A | 4 | 95-100 | «Өте жақсы» |
| A - | 3,67 | 90-94 |
| B+ | 3,33 | 85-89 | «Жақсы» |
| B | 3 | 80-84 |
| B- | 2,67 | 75-79 |
| C+ | 2,33 | 70-74 | «Қанағаттанарлық» |
| C | 2 | 65-69 |
| C- | 1,67 | 60-64 |
| D+ | 1,33 | 55-59 |
| D | 1 | 50-54 |
| F | - | 0-49 | «Қанағаттанарлықсыз»  (өтпейтін баға) |
| J | - | - | «Пән аяқталмады» |
| W | - | - | «Пәннен бас тарту» |
| AW | - | - | «Пәннен шығарылып жіберілді» |
| AU | - | - | «Пән тыңдалды» |
| P/ND(PASS/No PASS | - | 65-100/0-64 | «сыналды/сыналған жоқ» |

**Академиялық мінез-құлық және әдептілік саясатына сәйкес студентке қойылатын талаптар**

* Толерантты болу, басқалардың пікірін құрметтеу;
* Даулы мәселелерді реттеу барысында қарсылықты нақты тұжырымдау;
* Плагиат және басқа да әділетсіздіктерге жол бермеу;
* СӨЖ, аралық бақылау және емтихан тапсыру барысында көшіріп алуға, өзгелерден көмек сұрауға, дайын сұрақ жауаптарын алып пайдалануға, басқа студенттің орнына емтихан тапсыруға жол бермеу;

***\*Курстың кез келген мәліметін бұрмалаған студентттің алатын бағасы – «F»***

*Кафедра мәжілісінде қаралды*

*2013 ж «28» тамыз № 1 хаттама*

**Кафедра меңгерушісі: ф.ғ.к., доцент Қ.Ә.Қарабаева**

**Оқытушы: ф.ғ.к., доцент м.а. А.Т.Аширова**

**Алғы сөз**

Тәуелсіз Қазақ елінің соңғы он жылдағы қарқынды даму үрдісі мен әлеуметтік жағдайы, шетелдермен халықаралық байланысының нығаюы, әлемдік қауымдастықтағы беделінің артуы, біліктілік деңгейі әлемдік стандарттарға сәйкес келетін, бәсекеге қабілетті жоғары білімді сапалы мамандарды даярлаудың қажеттігін туғызып отыр. Мамандардың бәсекеге қабілеттілігінің негізгі көрсеткіштерінің бірі олардың мемлекеттік тілді толық меңгеруі мен оны тәжірибе жүзінде қолдана алуы болып табылады.

Ұсынылып отырған оқу-әдістемелік кешен ЖОО-дағы қазақ тілінің қолданыс аясын барынша кеңейту, мемлекеттік тіл ретінде өмірлік қажеттілікке айналдыру мақсатында білім беру жүйесінде жасалып жатқан реформаларды басшылыққа алып, бүгінгі күннің талаптарына толық жауап беруді нысан етіп отыр.

Оқу-әдістемелік кешеннің мазмұны тіл үйренушінің қарым-қатынасқа түсу салаларын ескере отырып, сөйлеу әрекетінің 4 қағидатына (тыңдалым, оқылым, айтылым, жазылым) негізделген тіл үйренушінің мақсаты, тілді қолдану саласы, коммуникативтік жағдаяттар компоненттері, контекспен байланыстылығы тіл бірліктерінің қолданыстағы қызметіне сай анықталды.

Қазіргі таңда тілдік құзіреттілікті қалыптастыру коммуникативті-функционалдық грамматика тұрғысынан қарастырылуы керек.

**Курстың қысқаша сипаттамасы:**

Курс қазақ тілін жоғары деңгейге оқытуға арналған. Курста сөйлеу әрекетінің барлық түрін (оқылым, айтылым, жазылым, тыңдалым) өзара сабақтастыра оқыту, тілдік материалдарды қолданымдылық (функционалдық) жүйемен іріктеп, ыңғайлап меңгерту көзделеді.

**Курстың мақсаты –**  тұрмыстық, әлеуметтік тақырыптардағы мәтіндер негізінде тіл үйренушілердің сөйлеу біліктілігін жетілдіру, лексикалық қорын, грамматикалық білік-дағдыларын қалыптастыру, қазақ тілі грамматикасы туралы білімін дамыту. Қазақ тілін меңгерудің әрбір деңгейіндегі негізгі міндеттерді сөйлеу түрлеріндегі модельдер мен қатысым түрлері арқылы жүзеге асыру.

**Курстың міндеті:**

Студенттердің сөйлеу дағдысын дамыту. Орта деңгей студенттері негізінен, қоғамның тіршілік саласындағы қолданылатын лексикалық қорды игеруі қажет. Тіл үйренушілердің (қоршаған ортада) тілдік қатысымда қазақ тілінің заңдылықтарын дұрыс қолдана алу машығы мен дағдысын қалыптастыру және дамыту.

Курс қазақ әдебиеті, тарихы, жалпы тіл білімі пәндерімен сабақтастырыла оқытылады.

**1-апта материалдары**

**Сәлем – сөздің анасы**

**1. Сөздердің мағынасын ашыңыз.**

Жайдары –

Аяқ астынан –

Килігу –

Омыраулау –

Тұсы –

Желімдей жабысу –

Көз қиығын салмау –

Жекіріп тастау –

Қипақтау –

Құтылу –

Жаны шығу –

Алалау –

Сасқалақтау –

**2. Келесі сөздер және сөз тіркестерімен сөйлем құраңыз.**

Көз қиығын салмау, омыраулау, желімдей жабысу, аяқ астынан, сасқалақтау, жаны шыға қорқу, жекіріп тастау.

**3. Мына сөздердің синонимдік қатарын жазыңыз.**

Уақыт, дәм үстінде, ойламаған жерден, жаны, ортаға түсу, түзей алмау.

**4. Мына сөздердің антонимін жазыңыз.**

Төмен, түсу, тығыншықтай, семіз, қысу, алды, саңқ ету, сасқалақтау.

**5. Кімдер қалай сәлемдесетінін көрсетіңіз.**

1. Ата-ана баласын 1. қол алысады.
2. Келіндер үлкендерге 2. төс түйістіреді.
3. Ер адамдар 3. құшақтасып, сүйіседі.
4. Шәкірт ұстазға 4. беттен сүйеді.
5. Құдағилар 5. тізе бүгіп сәлем жасайды.
6. Құда-жекжаттар 6. бас киімін алып сәлемдеседі.

**6. Сөйлемдерді дұрыс аяқтаңыз.**

Бір адам көп адамға ... ... .

Ат үстінде тұрып ... ... .

Келе жатқан адам отырған адамға... ... .

Моншада, дәретханада ... .

Табалдырықтың екі жағында тұрып ... ... .

Келіндер қайын елінің үлкен адамдарына ... ... ... .

Жақсы сыйласқан адамдарға алыс-жақын тұрғанына қарамай әдейі ... ... .

Алыстан келген қонаққа ... ... .

Келіндер үлкен кісілерден қайтқан табаққа ... ... .

**7. Көп нүктенің орнына қажетті етістікті тілек, бұйрық мәнде қолданыңыз.**

Жасы кіші үлкенге бірінші болып ... ... .

Жасы үлкенге жасы кіші ... ... .

Жасы кішіге жасы үлкен ... ... .

Келген қонақ отырғандарға ... ... .

Келіндер ата-енесіне иіліп ... ... .

Баланы ата-анасы жасынан сәлемдесуге ... .

Келген қонақтармен ... ... .

Құда-құдағиларды ... ... .

Ата-енеме иіліп ... ... .

Жиыннан соң атаңа ... ... .

**8. Мәтінді оқып, сұрақтарға жауап беріңіз.**

Мәтіндегі «Бәукең» деген кім?

Бәукең дәм үстінде өзін-өзі қалай ұстады?

Әдемі әңгіменің шырқын бұзған кім?

Совхоз директоры дастархан басында отырғандарға қалай сәлемдесті?

Бәукең ол туралы не айтты?

Болған іске байланысты Бәукеңнің көңіл-күйі қайтті?

Совхоз директорын сипаттаңыз.

**...** Айтқан уақытында Бәукең мен Нарбай ақын да төменге түсті. Екеуі де жайдары, өте көңілді боп көрінді...

Дәм үстінде Бәукең біраз шешіліп, өткен жылы Ыстықкөлде дем алғанын айта бастап еді, жанымызға совхоз директоры болып істейтін тығыншықтай семіз біреудің аяқ астынан келіп киліккені. Әлгі омыраулаған қалпы Бәукеңнің тұсынан ұмтылып барып, Нарбайдың қолын қысты:

* Ассалаумағалейкум, Нарбай аға, өткен жолы біздің совхозға келіп кетіпсіз. Ауылда болмай қалғаныма сіздің алдыңызда ұяттымын. Арнайы келіңіз. Күтеміз, - деп желімдей жабысып, айрылар емес. Өзгемізге көз қиығын да салмады.

Бауыржан тағы жекіріп тастай ма деп, қипақтап отырған Нәкең «иә, иә, жақсы, жақсымен» тез құтылғысы келіп, жаны шығып барады.

* Ал сау тұрыңыз, Нәке,- деп бұрыла беріп еді, Баукең:
* Әй, жігітім,- деп саңқ ете түсті. Директор қайтып оралды.
* Мен Бауыржан Момышұлы дегенмін. Бір дастарханның басында отырған үш-төрт адамды алалап сәлем бергенді қай атаңнан көріп едің?

Сасып қалған директор:

* Ө-ө, кешіріңіз,-деп, есі шығып сасқалақтап қалды. Ортаға түскен Нәкең: «Бұл бәленше деген совхоздың директоры» ,- дей бастап еді, Бәукең: - Сәлемін түзей алмай жүріп, жұртты қалай басқармақ? Марш! – деді мұртын тікірейтіп.

М. Шаханов.

**9. Мәтінді оқыған соң, қандай ой түйгеніңізді жазбаша жазыңыз.**

**10-тапсырма. Мына сұрақтардың дұрыс жауабын табыңыз.**

Сәлемдесу әдет пе, әдеп пе?

Орынды сәлемдесу дегенді қалай түсінесіз?

«Ассалаумағалейкум !» деп кіммен сәлемдеседі?

«Сәлем!» деп кіммен сәлемдеседі?

«Сәлеметсіз бе?» деп кіммен сәлемдеседі?

«Кеш жарық!» деп қашан сәлемдеседі?

«Қайырлы таң!» деп қашан сәлемдеседі?

Сәлемдесу нені білдіреді?

**11. Мәтінді үнтаспадан тыңдаңыз да, есіңізде қалған тұстарын жазбаша жазыңыз.**

Қазақ елінің дәстүрі бойынша таныс, бейтаныстығына қарамастан, жасы кішінің жасы үлкенге бірінші болып сәлем беруі – міндет. Сәлемді селқос қабылдау, қолының ұшын ғана беріп кекірею, жақтырмаған кейіп таныту – инабатсыздық, көргенсіздік, әдепсіздік. Көпшілікке сәлем беруші олардың арасында өзінің жақтырмайтын, түс шайысып қалған адамы болса да, онысын басқаға сездірмей ашық, айқын дауыспен барлық адамдармен бірдей сәлемдесуі керек. Мұндай кезде әлгі дүрдараз кісі де сәлем берушінің сәлемін алуы тиіс.

Жастардың үлкендерге қалшиып тұрып бір қолын ұсынуы да жараспайды. Біреумен амандасқанда көз-көңілдің басқа жақта тұруы – әдепсіздікпен пара-пар. Дастархан үстіне кірген кісінің дауыстап бәрімен амандасқаны дұрыс. Мұндай жағдайда жағалай түгел қол беріп амандасқаны орынсыз, әсіресе, қол алысып болып, қолын жуу – нағыз әдепсіздік. Әркім сәлемдесуді ғана емес, қалай сәлемдесуді, сәлемдескен кезде өзінің қас-қабақ, бет-жүз, дауыс құбылысын алдындағы адамға жағымды әсер қалдыратындай етіп қадағалауға талпыну керек.

**12. Мәтіннен алынған келесі сөздер мен тіркестердің мағынасын түсіндірме сөздіктен қарап біліп, сөйлем құраңыз.**

Бейтаныс, селқос болу, кекірею, түс шайысу, дүрдараз болу, қалшиып тұру, көз-көңіл, бет-жүз, қас-қабақ, инабатсыздық, көргенсіздік.

**13. Өзіңіздің жақын достарыңызбен сәлемдесу тәртібі туралы пікірсайыс өткізбекші болдыңыз дейік. Сіз осы пікірсайыста қандай мәселелерді талқылар едіңіз? Қаралатын мәселелерді (5-6 сұрақ) тізіп жазыңыз.**

**Үлгі: 1. Сәлемдесу міндет пе, әдеп пе? 2. Бүгінгі жастар сәлемдесудің мәнін қаншалықты бағалай алады?**

**14. Сыпайылық әдебіне қатысты мына сөздерді қатыстырып, сөйлемдер жазыңыз.**

Кешіріңіз, мүмкін болса, мақұл көрсеңіз, рұқсат етсеңіз, қалауыңыз білсін, ғапу етіңіз, кешірім өтінемін, қаласаңыз, қарсы болмасаңыз.

**15. Басқа халықтардағы сәлемдесу үлгілері туралы не білесіз? Өзіңіз естіген, оқыған жайлармен толықтырып, эссе жазыңыз.**

**Тақырып бойынша қорытынды тест тапсырмасы:**

1. Сәлемдесу әр азаматтың ...

A. әдебі

B. әдеті

C. **міндеті**

D. құқығы

2. Құда-құдағилар сәлемдескенде ...

A. сүйіседі

B. **құшақтасады**

C. иіледі

D. қол алысады

3. Үлкен кісілер өзара сәлемдескенде ...

A. сүйіседі

B. құшақтасады

C. иіледі

D. **қол алысады**

4. Келіндер үлкен кісілермен сәлемдескенде ...

A. сүйіседі

B. құшақтасады

C. **иіледі**

D. қол алысады

5. Отырған адамдарға сәлем беретін - ...

A. **кірген адам**

B. кішкентай адам

C. ең үлкен адам

D. даладағы адам

6. «Қайырлы таң!» деп қашан сәлемдеседі?

A.кешке

B.түнде

C. **таңертең**

D. түсте

7. Дастархан үстіне келген адам бәрімен ... ...

A. қол алысады

B. бас изейді

C. жеке-жеке амандасады

D. **дауыстап амандасады**

8. Ата-ана баласын жастайынан сәлемдесуге ...

A. **үйретсін**

B. жаттатсын

C. қинасын

D. оқытсын

9. Қол алысып болып, қолын жуу - ...

A. әдептілік

B. тазалық

C. **әдепсіздік**

D. оқымағандық

10. Жастардың үлкендерге қалшиып тұрып бір қолын ұсынуы

A. дұрыс

B. дұрыс емес

C. **жараспайды**

D. жарасымды

11. Сәлемді селқос қабылдау - ...

A. **инабатсыздық**

B. тәрбиелілік

C. оқығандық

D. білімсіздік

12. Жастар өзара сәлемдескенде ... ...

A. «привет!» дейді

B. **«сәлем!» дейді**

C. «сау бол!» дейді

D. «сәлеметсіз бе?» дейді

13. Біреумен амандасқанда көз-көңілдің басқа жақта тұруы

A. инабатсыздық

B. тәрбиесіздік

C. **әдепсіздік**

D. білімсіздік

**Отбасы және ұлттық құндылықтар**

**1. Сұрақтарға байланысты өз ойыңызды жазбаша жазыңыз.**

1. Отбасы дегенді қалай түсінесіз?
2. Отағасы деген кім?
3. Отанасы деген кім?
4. Отбасы берік болуының басты себепкері кім деп ойлайсыз?
5. «Отбасы – шағын мемлекет» дегенді қалай түсінесіз?
6. Өз отбасыңызда қандай ұлттық құндылықтар сақталған?

**2. Сөздердің мағынасын ашыңыз.**

Ілкіде –

Өрбіген ұрпақ –

Абзал –

Басын қатерге тігу –

Екіталай –

Кездейсоқ –

Төркіншілеу –

Ұшқалақтық –

Өз ұяң –

Көзі қиып тастау –

Қолын жылы суға салу –

**3. Мәтінді оқып, түсініңіз.**

Қазақтар амандасқанда, «мал-жаның, отбасың аман ба?», - деп жатады. Неге солай? Ол – өз отбасың, мал-жаның үшін сен жауап бересің деген сөз. Қазіргі кезде біз оны жай әдет шығар деп ойлаймыз. Ілкіде олай болмаған. Ол – басқалардың алдында сенің өз отбасыңды қалай басқарып отырғаның туралы есеп беруің болып есептелген.

Отбасы дегеніміз – тұрмыс құрған екі адамнан өрбіген ұрпақ. Отбасын бұзбау керек. Мал да, жан да сол ұяда қалса абзал. Бүкіл дүние жүзінің түсінігі басқаша болса да, қазақтың өз ұясына түсінігі – ата-баба түсінігінде, солардың заңдары мен жарғыларына бағындырылуы шарт.

Адамзат баласы үшін басын қатерге тігеді, қолын отқа салады. Егер біздің заңымыз бойынша отбасы бұзылған жағдайда «мал-жанын» ата шаңырақ меншігіне қалдырып жатса, «бауыр еті - баласын» тастап кетушілердің табыла қоюы да екіталай болар еді. Соның арқасында кездейсоқ болып қалған сәл реніш үшін баласын қолтығына қыстырып алып, «төркіншілейтіндердің» де саны азаяр еді. Мұндай заң әйелдің тең құқықтығын әлсіретпейді, қайта бақытты болуына, бесіктен бастап, отбасының тұрақты болуына әсер ететін тәрбие алып шығуына, өзіне өмірлік жар таңдауда ұшқалақтық жасамауына итермелейді.

Біздердің бұрынғы аналарымыздың «ері өлгенде де елден кетпеуі» сол «бауыр етіне» деген сүйіспеншіліктен туындайтын инабаттылық болса керек.

С. Тоқтамыс.

**4. Сұрақтарға жазбаша жауап беріңіз.**

«Отбасың аман ба?» деп сұрау ненің белгісі?

Отбасы деген не?

Қазақ отбасының ерекшелігі неде?

Бала үшін ата-ана не істеуге бар?

Отбасы бұзылса, «мал-жанын» кімнің меншігіне қалдырған дұрыс деп ойлайды автор?

Осы мәселеге қатысты сіздің ойыңыз қандай?

Қандай жағдайда отбасы бұзылмас еді ?

**5. Мәтінде қолданылған мына етістіктерді қалау, шарт, бұйрық мәнде жазыңыз.**

Есеп беру, бағындыру, меншік ету, әлсірету.

**6. Мына тұжырымдарды қалай түсінесіз? Жазбаша жазыңыз.**

Мал да, жан да ұяда болсын. Мал-жан ата шаңырақ меншігінде қалсын. Бауыр еті – баласын көзі қиып тастау. Баласын қолтығына қыстырып алып, төркіншілеу. Ері өлгенде де елден кетпеу. Жар таңдауда ұшқалақтық жасамау.

**7.** Мына ойды ары қарай жалғастырыңыз.

Бала өмірінің басым бөлігі отбасында өтеді. Отбасы – адамзат бесігін тербеткен ұя болса, баланың бас ұстазы – ата-ана. Сондықтан баланың мектеп табалдырығын аттағанға дейінгі алғашқы ұстазы – ата-анасы. ...

**8. «Абай жолы» романынан үзіндіні оқып, қазақ әйелінің отбасы тәрбиесіндегі қандай тамаша үлгісін байқағаныңызды жазыңыз.**

...Бала көп ішінен алдымен өзінің шешесін көріп соған қарай жүре беріп еді, шешесі анадай жерде тұрып:

- Әй, шырағым балам, әуелі ар жағыңда әкең тұр... Сәлем бер! – деді. Абай жалт қарап барып, жаңа көрді. Анадай жерде, қонақ үйдің сыртында, қасында екі-үш үлкен кісі бар – әкесі Құнанбай тұр екен. Ыңғайсыздықпен қысылып қалған бала, шешесінің сондайлық салқын сабырының мәнін ұқты да, әкесіне қарай тез бұрылды.

М. Әуезов.

**9. Б. Момышұлына әкесі әскерге кетерде берген батасын оқып, шарт және бұйрық мәнді сөздерді теріп жазыңыз.**

Ақ жүрек болып жолдасың, адалдық сені қолдасын.

Жақсылық үшін тірессең, жаныңды арың қорғасын.

Арынды болсын, шабысың,

Алымды болсын, табысың,

Найзадай болсын намысың,

Ер жігітке бәрі сын.

Қиындық көрсең - мұқалма,

Ауырлық көрсең – жұқарма.

Қамқоршы бол кішіге, үлкенді үлгі тұт алға!

**10. Қазақ отбасында қалыптасқан қандай тәрбиелік құндылықтарды білесіз? Жазбаша жазыңыз.**

**Үлгі:** Әкеден бұрын баланың сөйлемеуі. Отағасы дастарханға келмейінше табаққа қол салмау. Әкенің шешімінсіз іс бастамау.

**11. Мәтінді тыңдап, берілген сөздерді өзара тіркестіріңіз. Сол сөз тіркестерімен сөйлем құраңыз.**

«Әуелі тәрбиенің анасы - бесік, әрі-беріден кейін бесік ананың құрсағынан басталады... М.Әуезовтің «Ел болам десең, бесігіңді түзе» - деген сөзінде терең мағына бар. Соның бірі - бесік ағашының таза, сапалы болуы. Ал сапалы бесік арша ағашынан жасалған бесік. Арша – аса қасиетті ағаш. Қасиетті болатыны – оған анау-мынау ауру-сырқау жоламайды. Түрлі микробтарды, құбыжықтарды өлтіретін күші бар. Арша бесікке қызамық, қара шешек сияқты аурулар дарымайды... Шамаң жетсе, арша бесік тап. Аршаны көп өсір. Тұқымын құрта берме. Арша бесікке құт құйылады. Шіркін, сол арша бесікке бөленетін нәресте көп болса ғой. (Шерхан Мұртазадан алынған.)

1. Ананың 1. Құт құйылады
2. Сапалы 2. Құрсағы
3. Ел болам десең, 3. Мағына
4. Арша бесік 4. Бесігіңді түзе
5. Қасиетті ағаш 5. Қасиетті бесік
6. Терең 6. Арша
7. Ауру-сырқау 7. Ауруы
8. Шешек 8. Жоламайды
9. Бесікке бөленетін 9. Бесік
10. Арша бесікке 10.Нәресте

**12. Мына етістіктерді өзгелік етіс формасында жазыңыз.**

Айт, жат, жет, өт, жаз, сал, отыр, бер, же, ки, тап, соқ, күт, қаз, жан, қал, ал, сез, жүгір, тазала, сана, оқы, ойна, жыла, баста, емде, жүгір, пісір, өзгер, сөйле.

**13. Суретті пайдаланып, бүгінгі күнгі бала тәрбиесі туралы «Басына қоқыс толған бала» деген тақырыпта шығарма жазыңыз.**



**Тақырып бойынша қорытынды тест тапсырмасы:**

1. Қазақтар үшін тәрбиенің анасы - ...

A. дала

B. әдеп

C. бесік

D. білім

2. «Ел болам десең, бесігіңді түзе»,- деп айтқан ... .

A. қазақтар

B. Ш. Мұртаза

C. М. Әуезов

D. ата-бабаларымыз

3. Қазақ отбасында ана балаларының алдында әкені ерекше ...

A. атаған

B. дәріптеген

C. сипаттаған

D. ойлаған

4. Тұрмыс құрған екі адамнан өрбіген ұрпақ - ... .

A. балалар

B. ру

C. отбасы

D. тайпа

5. Адамның бауыр еті - ... .

A. балалар

B. ру

C. отбасы

D. баласы

6. Қазақтар үшін қасиетті ағаш - ... .

A. қарағаш

B. қайың

C. шырша

D. арша

7.Отбасы сөзіне мағыналас сөз - ... .

A. отанасы

B. отағасы

C. жанұя

D. жансая

8. Қызамық және қарашешек деген - ... .

A. шөп түрлері

B. ауру түрлері

C. ағаш түрлері

D. адамның есімі

9. Қазақтарда жаңа туған бала - ... .

A. нәресте

B. бала

C. жеткіншек

D. балапан

10. Ертеде қазақтар былай амандасқан ...

A. Сәлеметсіз бе?

B. Ел іші аман ба?

C. Мал-жаның, отбасың аман ба

D. Үй-ішің аман ба?

**2-апта материалдары**

**Қазақстан Республикасындағы демографиялық мәселелер.**

**1. Сөздердің мағынасын ашыңыз**

Халықтың санының табиғи өсуі –

Халықтың санының жасанды өсуі –

Оң ықпал ету –

Қолдаулар көрсету –

Ағылған ұлы көш –

Ата мекенге ат басын тіреу –

Демографиялық ахуал –

Игі істер –

Тиімді жол –

Қарқынды жүруі –

Айықпас дерттер –

Дерттен айығу –

Тұйыққа тірелу –

Азшылыққа ұрыну –

Тепкі көру –

Шамшыл келу –

Бас ие бермеу –

Шындыққа тіке қарау –

19.Санасына орнықтыру –

Жақсы нышан емес –

**2. Мына сөздердің синонимін табыңыз**

Өсу, даму, ахуал, жүзеге асыру,айығу, дерт, айықпас дерт, тұйыққа тірелу, оң нәтижесі, жанұя, тиімді жол, ең басты, дәл анықтау, жалған, туу, даму мүмкіндігі зор ел.

**3. Мына сөздердің антонимін табыңыз**

Даму, оң, даму мүмкіндігі зор, тәуелсіз ел, ата мекен, жақсы нышан, артып келеді, жақсару, табу, ажырасу, дұрыс, азшылық, жалған, туу.

**4. «Жазу» сөзінің омонимдеріне мысал келтіріңіз де, жеке сөйлемдер құрыңыз.**

**Тапсырманың дұрыс нұсқасы:**

Тізімге жазу, аурудан жазу, тағдырдың жазуы, дастархан жазу, бой жазу.

Жиналысқа қатысқандардың нақты санын білу үшін **тізімге жазу** керек болды.

Қазіргі кезде дертті адамды **аурудан жазу** үшін дәрілік өсімдіктердің қайнатпасы мен тұнбасы жиі қолданылады.

**Тағдырдың жазуы** болар ол өмірден көп қиындықтар көрді.

Келген қонаққа **дастархан жазу**, ас мәзірін дайындау - қазақтың басты белгісі.

Ұзақ уақыт қозғалмай іс тіккен Мағрипа **бой жазу** үшін далаға шықты.

**5. Күрделі етісітіктердің дара түрін жазыңыз.**

Көмек беру –

Қолдау көрсету –

Ат басын тіреу –

Жүзеге асыру –

Еске алыну керек –

Бас ию –

**6. Сөйлемдерді дұрыс аяқтаңыз.**

Демографиялық өсу табиғи және жасанды жолдармен ... .

Қазақстандағы халық санының өсуіне осы екі жол да ... ... .

Елімізде демографиялық өсуді жүзеге асыру үшін барлық жағдай ... .

Қазіргі кезде шет елден келген отандастарымыздың тұрмыстық жағдайы да ... ... .

Қазіргі кезде еліміздің экономикалық жағдайы да қарқынды ... ... .

Оралмандарға бөлінетін квота саны да жыл сайын ... .

Демографиялық өсуге кері әсер ететін ғаламдық сипатқа ие мәселелер де ... .

**7. Берілген сөздерді мағыналық жағынан дұрыс тіркестіріп жазыңыз**

Материалдық Жағдай

Демографиялық Оралу

Әлеуметтік Қабылдануы

Саяси Іс-шара

Ұлы көштің Келуі

Ата мекенге Көмек

Заңның Даму

Экономиканың Өркендеуі

**8. Мәтінді оқып, негізгі ойды табыңыз**

**Қазақстандағы демографиялық жағдай**

Халықтың демографиялық өсуінің екі жолы бар: оның бірі – табиғи өсу болса, екіншісі-жасанды, яғни сырттан келушілердің есебінен өсу. Қазақстанда қазір халық санының өсуіне осы екі жол да оң ықпал етіп отыр.

Қазіргі уақытта қазақ халқының демографиялық даму мүмкіндігі зор. Тәуелсіздік алған елімізде халықтың табиғи өсуіне оң ықпал тигізетін әлеуметтік іс-шаралар мысалы, жас отбасыларына материалдық көмек беру, оларды үймен, жұмыс орындарымен қамтамасыз ету, әлеуметтік қолдаулар көрсету және т.б. жүргізілуде. Қазіргі уақытта елімізге шет елдерден ағылған ұлы көштің ата мекенге ат басын тіреп жатқаны да жақсы нышан. Жыл сайын оларға бөлінетін квота көлемі де артып келеді.

Соңғы жылдары демографиялық ахуалдың жақсаруына еліміздің экономикалық тұрғыдан дамуы, Қазақстан Республикасының «Көші-қон саясаты туралы» Заңы қабылданып, жүзеге асырыла бастауы да оң ықпал етіп отыр.

Алайда, осындай жүргізіліп жатқан игі істер оң нәтиже беруі үшін біз қазіргі кездегі демографиялық мәселелердің ең басты бағыттарын дәл анықтап, оны шешудің тиімді жолдарын таба білуіміз керек. Бұл ретте әлемде өтіп жатқан индустриализация мен урбанизацияның жоғары қарқынды жүруінен туындап жатқан ғаламдық сипатқа ие мәселелер бар екені ескерілуі тиіс. Ондай мәселелр қатарына «өркениет ауруы» атанып отырған туудың азаюы, өлімнің өсуі, жанұялардың көп ажырасуы, қазіргі экологиямызға байланысты ауру балалардың туылуы немесе әйелдердің мүлде туа алмауы, айықпас дерттердің көбеюі және олардан айығудың тұйыққа тірелуі секілді жағдайлар жатады. Осындай әлемдік мәселелердің Қазақстан демографиясына әсерін, оның шешімін табудың жолдарын Үкіметтік деңгейде қарастырған дұрыс.

Өз елінде азшылыққа ұрынып, тепкі көрген ұлт шамшыл келеді. Ендеше, біз, жалған достық пен бауырмалдыққа бас ие бермей, шындыққа тіке қарап, Қазақстанның иесі - қазақ, тілі - ұлттық, діні - мұсылмандық екенін болашақ ұрпақтың санасына орнықтыруға тиіспіз. Қазақтың саны Қазақстанда азайып, қазақтың тууы төмендесе, бұл Қазақстан үшін жақсы нышан емес. Шет елдік «отбасын жоспарлау» саясаты да Қазақстан үшін аса қажет нәрсе емес.

( Интернет материалдарынан).

**9. Сөйлемдерді логикалық байланыста орналастырыңыз.**

Қазақстанда қазір халық санының өсуіне осы екі жол да оң ықпал етіп отыр.

Халықтың демографиялық өсуінің екі жолы бар: оның бірі – табиғи өсу болса, екіншісі-жасанды, яғни сырттан келушілердің есебінен өсу.

Сондай-ақ демографиялық ахуалдың жақсаруына Қазақстан Республикасында «Көші-қон саясаты туралы» Заңның қабылдануы да оң ықпал етіп отыр.

Қазіргі уақытта қазақ халқының демографиялық даму мүмкіндігі зор.

Оралмандарға бөлінетін жыл сайынғы квота көлемі де артып келеді.

Тәуелсіздік алған елімізде халықтың табиғи өсуіне оң ықпал тигізетін әлеуметтік іс-шаралар жүргізіліп жатыр.

**10. Мәтінде берілген ақпаратты пайдалана отырып, адам санының өсуі туралы кесте жасаңыз.**

Дүниежүзілік демографиялық жағдай күрт өзгерді. Жер шары халқының саны тез өсіп кетті. 1700 жылы планетада 620 миллион адам болса, 1850 жылы оның саны 1 млрд. 200 млн. жетті. Яғни, екі есеге көбею үшін 150 жыл қажет болды. 1950 жылы жер шары халқының саны 2 млрд. 500 млн. жетті және 1850 жылдан кейінгі еселенуге 100 жыл уақыт кетті. 1986 жылдың орта шенінде жер бетінде 5 млрд. адам өмір сүріп жатты. Сонда еселену небәрі 35 жыл ішінде жүріп өтті. 2000 жылы 6 млрд. адамнан асты. Ал 2011 жылы қазан айында 7 млрд.-шы адам Ресейде дүниеге келді деген де ақпарат бар.Осы сандарды салыстыратын болсақ, планета тұрғындарының соңғы кезде жылдам өскендігін байқауға болады. Міне, сондықтан да «демографиялық дүмпу» термині 20 ғасырда пайда болды. Ал демографиялық дүмпу дегеніміз – қысқа мерзімде тұрғындар санының осылай тез өсуі. Демографиялық дүмпу әлемде әр түрлі уақытта болуы мүмкін. Мысалы, тұрғындардың саны ең көп Үндістанда минутына 48 адам дүниеге келеді. Жыл сайын елдегі адам саны 18 млн.ға өсіп отырады. Әрине, дүниеге адамның келуі үлкен қуаныш, бірақ планета тұрғындарының шектен тыс көп болуы планетаны экологиялық апатқа ұшыратуы мүмкін. Ғалымдардың пікірінше, жер де есептеулі. Биосферадағы өзінің үлесін арттыра отырып, адамзат табиғат үйлесімін бұзады. БҰҰ-ның болжамы бойынша 2050 жылға қарай планета халқының саны 11,9 млрд. жетеді. Халық санының жылдам өсуі табиғатқа деген «тұтыну қысымын» өсіреді. Қазірдің өзінде табиғат ресурстары өзін-өзі қалпына келтіре алмайтындай дәрежеде пайдаланылуда. Адам табиғаттың бір бөлшегі болғандықтан, онымен келісімде өмір сүруі керек.

**11. Мәтінді үнтаспадан тыңдаңыз да, келесі сұрақтардың сәйкес жауабын табыңыз.**

Демография саясаты **-** әр мемлекеттің адам санын көбейтуге тигізетін ықпалына байланысты саясат. Бұл саясаттың мақсаты – нақты бір мемлекеттің нақ қазіргі кезеңдегі демографиялық тенденциясын әр түрлі зерттеулер жүргізіп, ғылыми талдау арқылы қолдауға немесе өзгертуге ықпал ету.

Демографиялық жағдайға байланысты жүргізілетін демографиялық саясаттың екі түрі бар: біріншісі – тууды қолдау саясаты ( бұл көбіне экономикалық дамыған елдерге тән); екіншісі – тууды шектеу саясаты ( бұл көбіне дамып келе жатқан елдерге тән).

1953 жылы Халықаралық отбасын жоспарлау федерациясы құрылды. Осы бағдарламаға сәйкес «Отбасын жоспарлауға» қатысты түрлі бағдарламалар пайда болды. Ол бағдарламалар тууды шектеуге арналды. Бұл бағдарлама көбіне Еуропа елдерінде өз қолдауын тапты. Қазір осы бағдарламалардың орындалуы Қытай мен Үндістанда анық байқалады. Қазіргі уақытта Қытайда «Бір отбасына бір бала», ал Үндістанда«Біз екеуміз, екеумізге екі бала» деген демографиялық бағадарлама жұмыс істейді.

«Отбасын жоспарлау» саясатының басты міндеті – аз балалы отбасының (1-2 балалы) көп балалы отбасынан (5-10 бала) экономикалық тұрғыдан басымдылығын түсіндіру. Отбасы мүшелеріне бала туудан сақтанудың жолдарын үйрету, моральдық және материалдық қолдау көрсету.

Демографиялық саясат не үшін жүргізіледі ?

Қытай мен Үндістанда демографияға байланысты қандай бағдарлама жұмыс істейді?

«Отбасын жоспарлау» саясаты қандай жұмыстар атқарады?

«Отбасын жоспарлау» саясаты Қазақстан үшін қажет пе?

Қазақстанға «демографиялық дүмпу» қажет пе?

Демографияға қатысты біздің елімізде қандай саясат жүргізіледі?

Қазақстанда соңғы халық санағы қашан өтті? Оның нәтижесі туралы не білесіз?

**12. Демографиялық өсудің табиғатқа, қоршаған ортаға әсері туралы 8-9 (барлығы 16-18 сөйлем) сұрақ-жауаптан тұратын сұхбат құрыңыз**

**13.Тақырып бойынша меңгерген сөздер мен тіркестерді пайдаланып«Қазақстандағы демографиялық жағдай» тақырыбына эссе жазыңыз.**



**14. Мына нақыл сөздерді қалай түсіндірер едіңіз?**

1. Бір нәресте дүниеге келсе, бір түп жусан артық өседі.
2. Әр баланың өз несібесі өзімен.
3. Балалы үй - базар, баласыз үй – мазар.
4. Елдің ертеңі – бүгінгі нәресте.

**Тақырып бойынша қорытынды тест тапсырмасы:**

1. Демографиялық дүмпу дегеніміз - ... ... .

A. бала санының өсуі

B. адам санының тез өсуі

C. **қысқа мерзімде адам санының тез өсуі**

D. қысқа мерзімде адам санының тез азаюы

2. Демографиялық саясат - ... ... ... .

A. барлық елде бірдей

B. **әр елде әр түрлі**

C. ешбір елде жоқ

D. көп елде жоқ

3. «Отбасын жоспарлау» саясатының алғашқы пайда болған жері - ... .

A. **Еуропа**

B. Азия

C. Шығыс елдері

D. Прибалтика

4. Демографиялық саясат - ... ... .

A. үш түрлі

B. **екі түрлі**

C. барлық елге біреу

D. төрт түрлі

5. «Бір отбасына бір бала» деген бағдарлама қай елде?

A. Өзбекстанда

B. Үндістанда

C. Пәкістанда

D. **Қытайда**

6. «Біз екеуміз, екеумізге екі бала» деген бағдарлама қай елде?

A. Өзбекстанда

B. **Үндістанда**

C. Пәкістанда

D. Қытайда

7. Қазақстанда соңғы халық санағы қашан өтті?

A. 1999 жылы

B. **2009 жылы**

C. 1989 жылы

D. 1979 жылы

8.«Отбасын жоспарлау» бағдарламасы ... ... .

A. тууды қолдайды

B. тууды насихаттайды

C. **тууды қолдамайды**

D. тууды үгіттейді

9. Қазақстанда бала тууды ... .

A. **тууды қолдайды**

B. тууды насихаттайды

C. тууды қолдамайды

D. тууды үгіттейді

10. Қазақтарда жаңа туған нәрестені ... ... .

A. атқа мінгізеді

B. **бесікке салады**

C. қолға көтереді

D. тымаққа салады

11. «Дүниеге келу» тіркесіне мағыналас тіркесті табыңыз

A. **өмірге келу**

B. өмірді көру

C. өмір сүру

D. өмірді сүю

12. «Көп балалы отбасы» тіркесіне мағыналас тіркесті табыңыз

A. көп бала туу

B. **көп балалы жанұя**

C. көп балалы аула

D. көп балалы үй

13. «Көп балалы отбасы» тіркесіне қарсы мағыналас тіркесті табыңыз

A**. шағын отбасы**

B. көп балалы жанұя

C. аз балалы аула

D. көп балалы үй

**3-апта материалдары**

**Тұрғын үй құрылысы**

**1. Сөздердің мағынасын ашыңыз**

Үлескерлер –

Тұрғын үй кешені –

Алаяқ –

Шыдамдылық таныту –

Қаржы салу –

Түксіз қалу –

**2. Мына тіркестердің қарсы мағынасын жазыңыз.**

Құрылысты бастау, биік ғимарат, кең бөлме, жарық бөлме, таза бөлме, көтеріңкі көңіл, биік табалдырық, түзу қабырға, қүрылысты жүргізу, пәтер кілтін беру, қуанышты болу.

**3. Берілген сөздерге мағыналас сөздерді жазып, олармен сөйлем құраңыз.**

Үй салу, биік ғимарат, тар бөлме, ықпал ету, орындау, атақты, көзі ашық, даурықпа сөз, құрылысты бітіру, білімді, жариялау.

**4. Қала мен ауыл құрылысының айырмашылығын тізіп жазыңыз.**



**5. Берілген сөздерге мағыналас сөздерді жазып, олармен сөйлем құраңыз.**

Үй салу, биік ғимарат, тар бөлме, ықпал ету, орындау, атақты, көзі ашық, даурықпа сөз, құрылысты бітіру, білімді, жариялау.

**6. Мына сөйлемдерді аяқтаңыз:**

1.Банк несие берсе, ... . 2. Жер сатып алсаңыз, ... . 3. Жаңа пәтерге кірсе, ... . 4.Құжаттарды дұрыс жинаса, ... . 5. Ақшаңыз көп болса, ... . 6. Пәтеріңіз жоқ болса, ... . 7. Құрылыс материалдары қымбат болса, ... . 8. Адамдар жаңа пәтер алса, ...

**7. Мәтінді үнтаспадан тыңдап, берілген сөздердің орын тәртібін сақтап, сөйлемдерді қайта жазыңыз.**

**Үлескерлер жаңа жылды жаңа үйде қарсы алады**

Алматы қаласының әкімі қаланың «Сайран» мегауданындағы үш тұрғын үй кешенінің үлескерлеріне пәтер кілтін тапсырды. Қала бойынша алты жүз жиырма үш үлескер пәтер мәселесін шешті. Қазіргі әлемдегі дағдарыс барысында қаладағы көптеген нысандардың құрылысы тоқтап қалған еді. Тіпті көптеген құрылыс компанияларының басшылары алаяқ болып шықты. Осы кезеңде ел Президенті үлесті құрылыстарға мемлекет тарапынан қолдау көрсету керек екендігі туралы батыл шешім қабылдады.

Кейбір құрылыс компаниясы басшыларының жауапсыздығынан тоқтап қалған құрылыстарды аяқтау мақсатында Алматы қаласына Республика бюджетінен жүз алты млрд. тенге, соның ішінде «Сайран» мегауданына елу төрт млрд. тенге қаржы бөлінді. Түрлі инженерлік және басқа да құрылымдарды іске қосып, қала әкімдігі бұл қаржыны түгел игерді. Шығынның бір бөлігін «Казкоммерцбанк» өз мойнына алды. Ал құрылысты аяқтауды қолға алған арнайы құрылған «Глобал Билдинг Контракт» компаниясы.

«Сайранның» бір мың алты жүз үлескерінің тоғыз жүз сексен бірі пәтерлерін бұрынырақ алған, ал қалған алты жүз жиырма үш үлескер жаңа жылда үйлеріне кіретін болады. Айта кетер болсақ, екі мың жетінші жылдан бері Алматыдағы он алты мың екі жүз бір үлескердің бүгінгі күнге дейін он төрт мың жүз он бесінің мәселесі шешілді.

Салтанатты жағдайда пәтер кілтін тапсырған қала басшысы бірінші кезекте екі мың жетінші жылдан бері құрылыстың аяқталуын күтіп келген үлескерлерге аса шыдамдылық танытқандары үшін алғыс білдірді. Сондай-ақ қала басшысы «Қуат» корпорациясына, «Самұрық-Қазына» қоры мен «Казкоммерцбанкке» арнайы меморандум аясында мойнына алған міндеттемелерін өз мерзімінде толық орындағандары үшін ризашылығын білдірді.

«Айқын» газетінен алынған.

1. Мегауданындағы пәтер кілті үш кешенінің тұрғын үй тапсырылды «Сайран» үлескерлеріне.
2. Қаладағы құрылыстары әлемдік барысында нысандардың көптеген еді қалған тоқтап дағдарыс.
3. Көптеген қаладағы басшылары компанияларының алаяқ тіпті шықты құрылыс болып.
4. Үкімет үлескерлерге туралы Президент қолдау қабылдады батыл тарапынан көрсету шешім.
5. Республика қаласына тоқтап мақсатында бюджетінен Алматы қалған аяқтау құрылыстарды бөлінді қаржы.
6. Үлескерлерге шыдамдылығы білдірді үшін пәтер барысында қала алғыс кілтін олардың тапсыру басшысы.
7. Үлескерлер қарсы жаңа үйде жылды алмақ жаңа.

**8. Берілген тірек сөздер мен тіркестерді пайдаланып, «Қаладағы тұрғын үй құрылысы» деген тақырыпта досыңызға әңгімелеңіз.**

**Қажетті тірек сөздер мен тіркестер:** құрылыс компаниясы, тұрғын үй кешені, құрылысты бастау, биік ғимарат, бірнеше қабат, көп пәтерлі тұрғын үй, сапалы құрылыс, биік крандар, жылыту жүйелері, сумен жабдықтау, желдету, көзді ашып жұмғанша, ғимараттың жан-жағы, гүлзарлар, көгалдандыру, астыңғы қабат, әр түрлі дүкендер, шаштараз, асхана, дәріхана, пәтерді сату.

**9. Мына тіркестерді сөйлем ішіне дұрыс орналастырыңыз.**

Ауқымды тақырып, инновациялық технология, энергия үнемдеу технологиясы, жарықтық-техникалық бұйымдар, желдету, жылыту жүйелері, сумен жабдықтау жүйелері, тұрғын үй коммуналдық шаруашылығы, көп пәтерлі үйлер, күрделі жөндеу.

1. Қаладағы ... ... ... көбісі ... ... қажет етіп тұр.
2. Қала бойынша алдағы он жылда ... ... ... ... қалпына келтіруге өте көп мөлшерде қаржы құйылды.
3. Астанада ұйымдастырылған халықаралық көрмеде ... ... ... соңғы үлгілері ұсынылды.
4. Қазіргі кездегі құрылыстың барлығында дерлік ... ... кең қолданыста.
5. Тұрғын үй және коммуналдық шаруашылық мәселелері халық үшін маңызы зор ... ... болып табылады.
6. Жаңа құрылысты қабылдау барысында ..., ... ..., ... ... ... ерекше тексерістен өткізіліп барып, қабылдау актісіне қол қойылады.
7. Өркениетті елдердің барлығында ... ... ... кез келген әлеуметтік-экономикалық салада жүзеге асырылады.

**10. Мына сұхбатты үнтаспадан тыңдап, тұрғын үй бағдарламасы туралы алған ақпаратыңызды жазбаша жазыңыз.**

- Мемлекеттік тұрғын үй бағдарламасы бойынша жастарға үй беріле ме?

- Мемлекеттік тұрғын үй бағдарламасына кіретін жас отбасы санаты бойынша 2008-2010 жылдарға арналған бағдарлама аясында 1565 отбасы құжат тапсырып, оның 1015-і өз пәтерін алған. Дегенмен, бүгінде мемлекеттік бағдарлама өз жұмысын тоқтатты. Оның орнына қалалық бағдарлама өз жұмысын бастамақ. Алайда, жаңадан үйленіп, әлі құжат тапсырып үлгермегендер үшін бұл бағдарламадан үміттенудің қажеті шамалы.

- Неге? Бұл кімдерге арналған бағдарлама?

- Өйткені, мемлекеттік бағдарлама бойынша пәтеріне қол жеткізе алмағандардың бәрі өз еріктері бойынша қалалық бағдарламаға ауысады. Ал олардың саны он мыңнан асып жатыр.

- Бұл бағдарламаның ерекшелігі неде?

- Қалалық бағдарлама бойынша, балл жинаған уақыт емес, құжат тапсырған уақыт ескерілмек. Бұл бағдарлама бойынша үміткерлер балл жинамайды. Кім ерте құжат өткізген болса, сол пәтерді ерте алады және бұл үйдің шаршы метрі 102 мың тенгені құрап отыр. Пайыздық мөлшерлемесі де 10-12 пайызды құрамақ.

- Қалалық тұрғын үй бағдарламасы қандай банктермен жұмыс істейді?

- Қалалық тұрғын үй бағдарламасы екі банкпен жұмыс істейді. Олар – Тұрғынүй құрылыс жинақ банкі мен Қазақстан ипотекалық компаниясы. Бұл банктер әр түрлі пайыздық мөлшерлемемен несиелер бере алады. Олардың салымшыларға қояр талаптары бірдей. Бұл жерде жаңа үйленгендер немесе жас отау деп бөлуге болмайды.

- Әңгімеңізге рахмет. Сау болыңыз.

**11. Мына сұхбатты толықтырыңыз.**

* Сәлем, Айнұр! Отбасың аман-есен бе? Жағдайың қалай? Не жаңалық? Сендер пәтер алды деп естідім, рас па?
* Иә. ... ... ... ... ... ... ... ... ... ... ... ... .
* Қандай бағдарлама бойынша алдыңдар? Неше бөлмелі?
* ... ... ... ... ... ... ... ... ... ... ... ... .
* Пайыздық мөлшерлемесі қандай? Несиені неше жылға рәсімдеді?
* ... ... ... ... ... ... ... ... ... ... ... .
* Қандай банкпен келісім-шартқа отырдыңдар?
* ... ... ... ... ... ... ... ... ... ... ... .
* Құттықтаймын! Қоныс тойын қашан тойлаймыз?
* ... ... ... ... ... ... ... ... ... ... ... ... .

**12. Мына сөйлемдерді дұрыс аяқтаңыз.**

1. Мемлекет жастарға үй алу үшін ... ... .
2. Тұрғын үй бағдарламасы бойынша пәтер алу үшін көп ... ... ... .
3. Тұрғын үй бағдарламасы бойынша бірнеше банк ... ... .
4. Банктің көмегімен пәтер алудың тағы бір жолы - ... .
5. Нарық жағдайында жұмыс орнынан тегін үй алу - ... .
6. Қалада салынып жатқан тұрғын үй кешендеріндегі пәтерлер ... .
7. Қазіргі кезде үлескерлер мәселесі де біртіндеп өз шешімін ... ... .
8. Қазіргі асығыс салынып жатқан үйлер - ... .
9. Қазіргі құрылыс материалдары ... және ... .
10. Жаңа пәтерге келген соң қоныс тойын тойлау - ... ... .

**Қажетті сөздер мен тіркестер:** ерекше бақыт, сапасыз, қолдау көрсетуде, сапалы, қымбат, тауып келеді, құжаттар жинау керек, сатылады, қиын, несие береді, ипотека.

**13. Баспасөз материалдарын пайдалана отырып, «Тұрғын үй салу – біздің экономикамыздың жаңа локомотиві» деген тақырыпта шолу жазыңыз.**

**14. Суретті пайдаланып, «Жан жылуы – отбасы жылуы» деген тақырыптағы шығарманы жалғастырыңыз.**

Жан жылуы жүрек жылуын тудырады, ал жүрек жылуы отбасы жылуына негіз болады. Сіздің жаныңыз аялы алақанның жылуын сезінсе, сіз үшін ол үлкен бақыт. ...

**Тақырып бойынша қорытынды тест тапсырмасы:**

1. Қазіргі кезде жаңа салынған үйлерді не істейді?

A. тегін таратады

B. сыйға тартады

C. **сатады**

D. жалға береді

2. Жас отбасыларына арналған не бар?

A. **тұрғын үй бағдарламасы**

B. банк несиесі

C. ескі үйлер

D. жалға берілетін үйлер

3. Тұрғын үй бағдарламасы бойынша үй алу үшін ... ...

A. ақша жинайды

B. **құжат жинап, кезекке тұрады**

C. ескі үйлерді қайта салады

D. банктен несие алады

4. Тұрғын үй салу - ... ... ...

A. **ел экономикасының локомотиві**

B. экономиканы дамытады

C. халыққты байытады

D. банктен несие алу

5.Үй салумен айналысатын ... ... .

A. басшылар

B. елдер

C. **құрылыс компаниялары**

D. құрылысшылар

6. «Құрылысты аяқтау» тіркесіне мағыналас тіркесті табыңыз

A. құрылысты салу

B. **құрылысты бітіру**

C. құрылысты тапсыру

D. құрылысты тоқтату

7. Жаңа пәтерге кірген соң ... ... ... .

A. **қоныс тойын тойлайды**

B. қонақ шақырады

C. қонақ күтеді

D. той жасайды

8. «Сақалды құрылыс» дегеніміз - ... ... .

A. жаңа салынған үйлер

B. **ұзақ тұрған құрылыс**

C. салынған құрылыс

D. салынып жатқан құрылыс

**4-апта материалдары**

**Уақыт және адам**

**1. Мына сөздермен мағыналас сөздерді дұрыс қойыңыз.**

Дәл білу - , біртіндеп - , күн бату - , қолайсыз - , дәл мезгіл - , деректер - , туралы - , орнатылды - , басында - , алмасу - .

**2.** Уақыт –  біздің өміріміз. Адамның өмірінде оның уақытын ұрлайтын пайдасыз нәрселер көп. Уақытты дұрыс пайдалана білмегендіктен де кейде ісіміз қордаланып жатады. Сіздің өміріңіздегі уақытты ұрлайтын пайдасыз жайларды тізіп жазыңыз.

3. Қазіргі таңда уақытты тиімді пайдалануды «тайм-менеджмент» деп атап жүрміз. Сіз уақытыңызды тиімді пайдалана аласыз ба? Өзіңіздің апталық жұмыс жоспарыңызды жазыңыз.

**4. Мәтінді оқып, түсініңіз.**

Мыңдаған жылдар бұрын адамдарға уақытты дәл білу онша қажет болмады. Олар күн шыға оянып, күн бата ұйықтаған. Біртіндеп өмір күрделене бастағанда, сағаттың қажеттілігі туып, оның күнделікті өмірдегі рөлі артты. Уақыттты санаудың ең алғашқы қарапайым құралы күн сағаты болған. Ол бұдан үш мың бес жүз жыл бұрын пайда болды. Бірақ күн бұлтты күні бұл сағат қолайсыз болды. Сондықтан адамдар су сағатын ойлап тапты. Ол сағат бойынша су бір ыдыстан екінші ыдысқа тамшылап тұрады. Бірінші ыдыстың суы біртіндеп азайып, уақыттың дәл мезгілін білдіреді. Құм сағаты да осылай жұмыс істейді.

Механикалық сағаттар жөніндегі деректер УІ ғасырдың аяғында-ақ белгілі болған. Ол туралы мәліметтерді ғалымдар Византиялық қолжазбалардан тапқан. Ол сағаттардың бір ғана тілі болған.

Голландиялық ғалым Х. Гюйгенс 1657 жылы маятникті сағат ойлап тапты. Кварцты сағат 1929 жылдары пайда бола бастады, ал 1404 жылы Мәскеуде тұңғыш мұнара сағаты орнатылды. Кремльдегі бұл сағат Ресейдің басқа қалаларына да қойылды. Кварцты сағат отыз жылда бір секундқа қателесуі мүмкін. Уақытты бұдан да дәлірек көрсететін атомдық және молекулалық сағаттар ойлап шығарылды. Атомдық сағат бір миллион жылда бір секундқа қателесуі мүмкін. Атомдық сағат 1948 жылы жасалып, орнатылды. ХХ ғасырдың 70 жылдары электрондық сағаттар кеңінен таралды. Соңғы кезде өздігінен жүретін сағаттар да пайда бола бастады. Сіз сағатқа жиі қарайсыз ба? Сағаттың күнделікті өмірде аса қажеттілігі әр адамға түсінікті. Жұмысқа, көлікке, кездесуге кешікпеу үшін сағатқа еріксіз қарайсыз, өйткені бүгінгі іскер адамның бәріне де сағат қажет.

Ең алғашқыда қалта сағаттары болған. Оларды киімнің қалтасына салып жүреді екен. Қалта сағатының күміс не алтын шынжыр бауы болған, оның екінші ұшында сағатты бұрап тұратын кілті бекітілген. Ол сағатты көбіне сәнқой адамдар таққан, алайда қазіргі кезде қалта сағаты сәннен шыға бастады. Кейіннен қол сағаты пайда болды. Ең алғашқы қол сағатын 1910 жылы «Роллекс» компаниясы жасап шығарды.

Сағаттың өмірде алатын орны ерекше: жүректің соғуы, теңіз суының көтерілуі мен қайтуы, күннің шығуы мен батуы, жыл мезгілдерінің алмасуы – бәрі белгілі бір уақытпен өлшеніп, анықталып, тіркеліп отырады.

**5. Төмендегі сөз тіркестерін өзара сәйкестендіріп, сөйлем құраңыз.**

Солнечные часы 1910 жылы шықты.

Водяные часы ХХ ғасырда кеңінен тарады.

Песочные часы 1404 жылы Мәскеуде орнатылды.

Механические часы бұдан 3500 жыл бұрын пайда болды.

Часы-маятники соңғы кезде пайда бола бастады.

Кварцевые часы осы күнге дейін пайдаланып келеді.

Башенные часы күн сағатынан кейін шықты.

Атомные часы УІ ғасырдың аяғынан белгілі.

Электронные часы 1657 жылы шықты.

Самозаводящиеся часы киімнің қалтасына салынатын болған.

Карманные часы 1948 жылы орнатылды.

Ручные часы 1929 жылдары пайда бола бастады.



**6. Төмендегі сөз тіркестерін мәтіннен тауып, сол сөйлемдерді жазып алыңыз.**

Қажет болмады, қажеттілігі туды, қарапайым құралы, қолайсыз болды, тамшылап тұрады, Византиялық қолжазбалардан, қателесуі мүмкін, дәлірек көрсететін, кеңінен тарады, сәннен шыға бастады, өздігінен жүретін сағаттар, жасап шығарды, алатын орны, белгілі бір уақытпен.

1. **Мәтінді үнтаспадан тыңдап, түсініңіз.**

Алла тағаланының адам баласына берген баға жетпес, қайтып оралмас құндылықтарының бірі – уақыт. Әр адамның дәм-тұзы таусылғанша сүрер өмірі бар. Осы өмірі пенденің не пайдасына, не зиянына шешіледі. Ал біздің өз уақытымыз былай тұрсын, басқалардың  уақытымен де санаса бермейтін кезіміз де болады. Мысалы, шақырылған жерге 2-3 сағат кешігіп келіп жайбасарлық танытып жатуымыз, өзгенің алтын уақытын ұрлаумен бірдей болса, бір шаруаны бірер аптада, не біраз күннің ішінде деп жобалай салуымыз да жиі қайталанатын жайт. Бұл дегеніміз Алланың берген аз уақытын ысырап етумен бірге өз ісімізге деген жауапкершілігіміздің төмен екенін көрсетеді.

Бірде «Мені жарты сағаттан кейін оятыңыз», – деп көз ілмек болған Эйнштейнді қызметшісі біраз тынықсын деген жанашырлық оймен бір сағаттан кейін  оятса керек. Тұра сала жалма жан сағатына қараған ғалым уақытында оятпаған қызметшісіне: «Жарты сағатымды қайтарып беріңіз», – деп ренжіген екен.

Медицина саласында өте құнды еңбектер қалдырған, қан айналымын тұңғыш зерттеп тапқан ғалым Ибну Нафис жазу кезінде қолындағы қаламының сиясы бітіп қалғанда, оны ашып уақыт шығындамау үшін, қасына бірнеше қалам дайындап қойып, солардың кез келгенімен жалғастыра берген. Міне, артына өлмес хат қалдырған ғалымдар әр минутын осылай бағалаған. Аталарымыз өмірді «Қас қағым сәт, түс көргендей уақыт, қамшының сабындай қысқа ғұмыр, көзді ашып-жұмғанша өткен өмір» деп бекер айтпаған. Осы қысқа өмірімізді құлшылықсыз, не «кіші өлім» деп саналған ұйқымен өткізіп алсақ, әрине,  өкінішті. Себебі, уақыттың тағы бір жауы ол - ұйқы. «Түн ұйқысын түгел ұйықтаған мақсатына жете алмайды» деген дана халқымыз.

**8. Көп нүктенің орнына қажетті сөздерді қойып, сөйлемдерді аяқтаңыз.**

Адамның баға жетпес құндылықтарының бірі - ... .

Әр адамның өмірі оның не ... не ... ... .

Біз көбіне басқалардың ... де ... ... .

Шақырылған жерге 2-3 сағат кешігіп, өзгенің ... ... .

Бір шаруаны бір аптада не біраз күнде бітіреміз деп ... ... .

Адамзат көбіне Алланың берген уақытын ... ... .

Біз өз уақытымызды көбіне ... ... ... .

Ертеректе ғұлама адамдар әрбір ... ... ... .

**9. Мәтіннен фразеологиялық тіркестерді тауып, олардың мағынасын ашыңыз. Ол тіркестермен сөйлем құраңыз.**

**10. Сұрақтарға жауап беріңіз.**

Эйнштейн өз қызметшісіне не үшін өкпеледі?

Ғалым Ибну Нафис өз уақытын қалай үнемдеген?

Уақыттың негізгі жауы не?

Халық арасында ұйқы туралы қандай нақыл сөз бар?

Өзгенің уақытын бағалай аламыз ба?

Іскер адамдар үшін уақыттың бағасы қандай?

**11. Мәтіндегі ұлы адамдар туралы пікіріңізді жазыңыз.**

**12. Өзіңіздің күнделікті өміріңізге қатысты «Уақыт – алтыннан қымбат» тақырыбына эссе жазыңыз.**

****

**5- апта материалдары**

**1-сабақ**

**Грамматикалық тақырып: Фразеологизмдер және оның белгілері**

**Сөйлеу тақырыбы: Менің Отаным ‑ Қазақстан**

**Тыңдалым.**

1. **Тыңдаңыз. Қайталаңыз.**

|  |  |  |
| --- | --- | --- |
| 1 | кеңпейілді | благодушный, великодушный |
| 2 | жанын жадырату | прояснение, сияние души |
| 3 | жүрегін тербеу | ласкать сердце |
| 4 | досқа иілу | выражение своего уважения; выражение своего почтения другу |
| 5 | шалқаю | задирать голову |
| 6 | тағдыр талқысы | судьба, рок |
| 7 | өмір өзегі | основа жизни |
| 8 | беделін үстем ету | господствовать свою репутацию, авторитет |
| 9 | бойтұмар | амулет |
| 10 | жанын шүберекке түю | быть готовым отдать душу |
| 11 | қақ айыру | разорвать пополам |
| 12 | көрегендік | дальнозоркость, прозорливость |
| 13 | ел тұтқасы | опора народа |
| 14 | адам назарына ілігу | быть в центре внимания |

1. **Төмендегі сөздерді дұрыс айтуға дағдыланыңыз.**

|  |  |  |
| --- | --- | --- |
|  | **Айтылуы** | **Жазылуы** |
| 1 | кезгелген | кез келген |
| 2 | үстөм | үстем |
| 3 | татұу‑тәтті | тату‑тәтті |
| 4 | өмүр өзөгүн | өмір өзегі |
| 5 | өзбійлігі өзүнде | өз билігі өзінде |
| 6 | өзғолұ өзаузына жетүу | өз қолы өз аузына жету |
| 7 | татұулық, татұулұғы | татулық, татулығы |
| 8 | ұйұмшұл | ұйымшыл |

1. **Сөздердің мағынасына зер салыңыз.**

**кеңпейілді** – *мінезі ашық, қарапайым, жомарт*

**жаны жадырады** – *жайдарыланды, көңілденді*

**жүректі тербеді** – *мейірлендірді, тебірентті*

**досқа иілді** – *досына құрмет көрсетті, айтқанына көнді*

**дұшпанға шалқаю** – *жауына тізе бүкпеді, қарсы тұрды*

**тағдыр талқысы** – *өмір, тіршіліктің сыны*

**өмір өзегі** – *тіршіліктің негізі*

**беделін үстем етті** – *абыройын арттырды, құрметке бөледі, даңқын шығарды*

**жанын шүберекке түйді** – 1*. Өлімге бас байлады, тәуекелге бел буды*.

2. *Зәресі ұшып шошынғанын, үрейленгенін білдірмеді, сездірмеуге тырысты*.

**қақ айырды** – *ортасынан тең бөлді, тұп‑тура екі жарды*

**көрегендік** – *алдағы болатын істі болжағыштық, білгіштік, сезімталдық*

**ел тұтқасы** – *елді ұйымдастыра білетін, елге бас болатын (адам), ел ұйытқысы*

**адам назарына ілігу** – *ескеру, елеу.*

1. **Асты сызылған сөздерді мағынасы қарама‑қарсы сөздермен беріңіз**.
2. Адамға тән *кеңпейілдік* қасиет бірте‑бірте азайып бара жатқан сияқты.
3. Өзің жақсы көретін адамдардың іс‑әрекеттері *жаныңды жадырады*.
4. Өз елі, жері үшін қаншама өрімдей жастар *жанын шүберекке түйді.*
5. Біздің ата‑бабаларымыздың Бурабайдай көркем жерді сақтап, *көрегендік* танытуы келер ұрпаққа үлгі болуы керек.
6. Қазақ елінің біраз жылдар бойы өз тізгіні өз қолына тиген жоқ.

1. **Сөздердің мағынасын ажыратыңыз.**

Жанын күйдірді, жаны еріді, жан тоймады, жаны сүйсінді, жанын жұбатты, жанын күтті, жанын қатерге тікті, жанын қиды, жанын құрбан етті, жанын отқа салды, жанын шығарды, жаны өртенді, жаны сая тапты, жаны төзбеді, жаны шығып кете жаздады, жаны ұстараның жүзінде (ұшында) тұрды, жаны шығып кетті;

Жүрегін тербеді, жүрегін тырнады, жүрегін ұсынды, жүрегін ұшырды, жүрегін сыздатты, жүрегін су еткізді, жүрегін оятты, жүрегін мұздатты, жүрегін жаралады, жүрегін жылытты;

Беделін үстем етті, беделін төкті, беделін көтерді, беделін түсірді, беделін сақтады, беделін салды, беделін жүргізді;

**Грамматика.**

**Фразеологизмдер және оның белгілері**

**Грамматикалық жаттығулар.**

**6. Фразеологизмдерді мағынасына қарай сәйкестендіріңіз.**

|  |  |
| --- | --- |
| Елу жылда – ел жаңа, жүз жылда‑ қазан! | бірікті, ұйымдасты, ауызбірлік жасады |
| ен байлық | уақыт өткен сайын заман өзгереді деген мағынада |
| даңқы арта түсті | жұмысты, іс-әрекетті барлығы бірдей бар ықыласымен істеді |
| бір жеңнен қол, бір жағадан бас шығарды | мол қазына, қыруар мал‑мүлік |
| бір‑біріне сеп болды | атағы әлемге әйгілі болды; күллі жұрт қадір тұтты |
| билеп алды (тұрды) | бірін-бірі түсінді, тілек-талабы қосылды |
| сөзінің (айтқанының, дегенінің...) жаны бар | бақыт орнаған тұрақ, жайлы мекен |
| жұмыла кірісті | біріне‑бірі көмектесті |
| жарастық тапты | өз дегеніне көндірді, басқарып тұрды |
| құтты мекен (қоныс) | айтқаны дұрыс |

**7**. **Фразеологизмдерді мағынасына қарай топтаңыз.**

|  |  |
| --- | --- |
| **Синонимдер** | |
| Сөзін жерге тастамады | Сөзі түйеден түскендей |
| Сөзге келмеді | Сөзін қимады |
| Сөзі (тілі) мірдің оғындай | Сөз қайырмады |
| Ісі өрге басты | Салқын қанды |
| Мінезі ауыр | Сабасына түсу |
| Райынан қайту | Тасы өрге домалады |
| **Антонимдер** | |
| Бетінен оты шықты | Жолы болмады |
| Сыр алдырды | Ит пен мысықтай болды |
| Айы оңынан туды | Беті бүлк етпеді |
| Араларынан қыл өтпеді | Іші тар |
| Басына бақ қонды | Сыр бермеді |
| Қолы ашық | Басынан бағы тайды |

**8. Мәтінді оқыңыз.**

**Менің отаным – Қазақстан**

Кеңпейілді қазақ халқының дархан даласын жайлаған барша ұлт өкілдері қазақ жерін – «Отаным» дейді. Мұндай мақтаныш сезіммен айтылған жалынды сөз жанымызды жадыратады. «Отан» деген сөз қазақ тілін білетін кез келген адамның көз алдына өзінің атамекенін елестетіп, жүрегін тербейді. Осы бір сөзде адамға ой салатын терең мағына жатыр.

Қазақ елі Жер бетінде өз орнын белгілеп, досқа иіліп, дұшпанға шалқайып тағдыр талқысында өмір өзегін ұрпақпен жалғастырып келеді. Елімізде талай-талай өркенді өзгерістер, жақсы жаңалықтар болып жатыр. Ең бастысы – тату-тәтті ынтымағы жарасқан көп ұлтты халқымыз бар. Олар еліміздің ашық аспаны мен көкшіл туының астында бейбіт өмір кешіп жатыр. Түріне, нәсіліне қарамастан бірдей білім алып, Қазақстан Республикасының Ата Заңы негізінде өздерінің Отанына айналған қазақ еліне барынша қызмет етіп, беделін үстем етіп келеді.

Біздің туымыз - тәуелсіздік, тілегіміз – бейбітшілік, тыныштық. Еліміздің тұтастығын, жеріміздің бүтіндігін, халықтарымыздың жарастығын аман сақтау - әрбір азаматтың борышы.

Көшпелі ғұмыр кешкен қазақ халқы ертеден-ақ үш нәрсені бойтұмардай қасиет тұтып, қадірлеп өтіпті. Олар – туған ел, туған жер, ана тілі. Ертеден ақындардың ел – жұртын, өзінің туып-өскен жерін жырға қосуы, батырлардың туған ел топырағында өлсем деп арман етуі тегін емес.

Егемендігіміздің енді бір белгісі - қасиетті ана тіліміз. Түсіне білгенге қазақ ұлты ешбір ұлттан, қазақ тілі ешбір тілден кем емес. Президентіміз Н.Ә Назарбаевтың: «Қазақстанды өзімнің Отаным деп санайтын әрбір адам мемлекеттік тілді меңгеруге  ұмтылулары керек. Мемлекеттік тілге деген ұмтылыс арқылы барша қазақстандықтардың тұтастығы нығайып, ынтымағы арта береді», - деуі тегін емес.

Бабалар жолын жалғастырып, ағалар ісін алға апару үшін біздерге, жастарға, ең алдымен, білім, ізденіс керек.

Біз, бүгінгі студент – ертеңгі ел тұтқасы, өмір иесіміз.

Жоғары оқу орны қабырғасынан алған біліміміздің тиянақты да сапалы болуы – ертеңгі еліміздің іргетасының берік қалануының айғағы.

Қазақ елінің, қасиетті жерінің бүгінгі келбеті, келешек мақсаты мен жарқын жолдары кең де даңғыл боларына мен кәміл сенемін!

Шығыс Қазақстан облысы. Өскемен қаласы. ШҚМУ. Халықаралық қатынастар факультетінің I курс студенті А.А. Чаймарданованың «Әркімнің өзіне ыстық туған жері» атты баяндамасынан ықшамдалып алынды.

**9. Оқылым тапсырмаларын орындаңыз.**

|  |  |
| --- | --- |
|  |  |
| 1. | Мәтіндегі басты тірек сөздерді табыңыз. | |

А) туған ел, туған жер, ана тілі

В) тәуелсіздік, бейбітшілік, тыныштық

С) ел тұтқасы, өмір иесі, болашақ жастар

D) жарқын өмір, даңғыл жол, қарым-қатынас.

2. «Ел іргетасының берік қалануы» тіркесіне мағыналас тіркесті көрсетіңіз.

А) ел бөлектенді, бөлінді

В) ел тұрақтап қалды, мекендеді

С) дамыған елмен терезесін тең қылды

D) негізі қаланды, негізі берік тұрғызылды

3. Мәтін тақырыбына сәйкес ақпаратты таңдаңыз.

А) Бүгінгі студент – ертеңгі ел тұтқасы, өмір иесі.

В) «Отан» деген сөз кез келген адамның жүрегін тербейді.

С) Елімізде талай өзгерістер, жақсы жаңалықтар болып жатыр.

D) Қазақстанда ынтымағы жарасқан көп ұлтты халық тату­‑тәтті өмір сүруде.

4. Бойтұмар сөзінің мағынасын табыңыз.

А) өрнек, нақыш, әшекейдің бір түрі

В) бір нәрсенің бетіндегі кедір‑бұдыр нәрсе, таңба

С) бір нәрсені іліп қою үшін әртүрлі материалдан жасалатын жіп

D) ерекше қадір тұтатын қасиетті нәрсе, мойынға тағатын бұйым

5. Автордың пікірін білдіретін ақпаратты таңдаңыз.

А) Біздің туымыз - тәуелсіздік, тілегіміз – бейбітшілік, тыныштық.

В) Қазақстанды өзімнің Отаным деп санайтын әрбір адам мемлекеттік тілді меңгеруге  ұмтылулары керек.

С) Бабалар жолын жалғастырып, ағалар ісін алға апару үшін біздерге, жастарға, ең алдымен, білім, ізденіс керек.

D) Жоғары оқу орны қабырғасынан алған біліміміздің тиянақты да сапалы болуы – ертеңгі еліміздің іргетасының берік қалануының айғағы.

**10. Сұрақтардың сәйкес жауабын табыңыз .**

1. Қазақ жерін кімдер «Отаным» дейді?
2. Бұл сөзді айтқанда көз алдымызға не елестейді?
3. Қазақ халқының бойтұмардай сақтап келген құндылықтарын атаңыз.
4. Бабалар жолын жалғастырып, ағалар ісін алға апару үшін келер ұрпаққа не қажет?
5. Қазақ елінің бүгінгі келбеті, келешек мақсаты қандай болмақ?

## 11. KazTube.kz сайтынан әндер блогі бойынша «atameken» атты бейнебаянды көріңіз.

1. Бейнекөріністегі көргендеріңізді жазып шығыңыз.

**12.** **Бейнебаянды көргендегі әсеріңізді төмендегі сөйлемдер арқылы жеткізіңіз, бейнебаянда көрсетілмеген жайттары бар сөйлемдерді алып тастаңыз.**

а) Қазақстан – Каспийден Алтайға дейін созылып жатқан қасиетті өлке.

ә) Қазақстан дегенде көз алдыма шалқыған жайлау, жазық дала елестеп, жылқылардың кісінеген даусы құлағыма келеді.

б) Қазіргі таңда Қазақстан өркениетті, дамыған елдер қатарына кіреді.

в) Еліміз өз қалауымен президентті сайлап, Ата Заңымыз бен мемлекеттік рәміздерді қабылдады.

г) Қазақстанның астанасы - Астана қаласы. Ол күннен күнге жаңарып, жаңа белестерге көтерілуде.

д) 1916 жылдағы көтеріліс, 20 жылдардағы аштық, 30 жылдардағы тотaлитарлық жүйе, ұлы Отан соғысы, 1986 жылғы Желтоқсан оқиғасы. Бұның барлығы да қазақ жеріне ауыр жара салды.

е) Қазақ елі әлемнің көптеген елдерімен халықаралық қарым‑қатынастарды нығайтуда.

**СӨЙЛЕСІМ.**

**13. Cұхбатты мұқият тыңдаңыздар.**

* Әке, Қазақстанды ежелден қоныстанып келген қазақ халқы ма?
* Иә, балам, оны неге сұрадың?
* Қазақстанда басқа ұлт өкілдері көп қой, басқа елдерде мұндай емес.
* Ойың дұрыс, балам. Түрлі жағдайларға байланысты қазақ елін паналап келген халықтар біздің дос­тыққа адал, ба­уыр­мал, қонақжай екеніміздің арқасында осы елде тұрақтанып қалды. Қазір елімізде 130-дан аса ұлт өкілдері бір шаңырақ астында бейбіт өмір сүріп жатыр. Бұл – қазақ халқының ең үлкен жетістігі.
* Бұдан да зор жетістігіміз – Тәуелсіздікке қол жеткізгеніміз емес пе, әке!

Әрине, балам, ғасырлар бойы армандаған жеңісіміздің бірі – ел Егемендігі. Биыл сол атаулы мерекеге де 20 жыл толып отыр. Сенің ағаң сол тәуелсіздікпен түйдей жасты. Ол туылған 1991 жы­лы 16 жел­тоқсан­да қазақ халқы азат­тық жо­лын­дағы екі жа­рым ғасыр бойғы үздіксіз күрес­тен кейін мемлекеттік тәуелсіздікке қол жеткізді.

* Сондықтан да есімін Азат деп қойдыңыздар ма?
* Иә, елімізге тәуелсіздік оңай келген жоқ, сол жолда Бабаларымыз басынан не кешпеді, не өткермеді? Екі жүз жылдық жоңғар-қазақ тартысында Абылай хан сияқты жандар, Төле, Қазыбек, Әйтеке би секілді шешен де көсем билер, Қабанбай, Бөгенбай, Наурызбай, Қарасай сынды қас батырлар өз жерін ерлікпен қорғады.
* Бүгін тарих сабағында апай Қазақстан туралы хронологиялық карта жасап келіңдер деді. Соған сіздің көмегіңіз қажет.
* Көмектесуге әзірмін балам, сұрағыңды қоя бер.
* Тұңғыш президеттік сайлау 1990 жылы ма, 1991жылы ма, қай айда өтті?
* 1991 жы­лы 1 жел­тоқсан­да тұңғыш Пре­зиденттік сай­лау өткізілді, сай­лау нәти­жесінде мем­ле­кет бас­шы­сы бо­лып Нұрсұлтан Әбішұлы На­зар­ба­ев сай­лан­ды.
* Ал мемлекеттік рәміздер ұмытпасам, жазда қабылданды ғой деймін?!
* Балам, мұндай атаулы күнді білмеу, оқушы жастарға ұят саналады. 1992 жыл 4 ма­усым – Пар­ла­мент оты­рысын­да Қазақстан Рес­публи­касы­ның мем­ле­кеттік рәміздері – Туы, ел­таңба­сы және Гимні қабыл­данды.
* Әке, мен де біраз тарихты білетін сияқтымын. 1992 жылы на­урызда Қазақстан Біріккен Ұлттар Ұйымы­на мүше бо­лып қабыл­данды ғой.
* Иә, 2 наурыз 1992 жылы.
* Ал тарихтан хабардар болсаң, тұңғыш Ата Заңымыз қай жылы қабылданды, балам?
* 1993 жылы 28 қаңтарда.
* Ал жаңа конституциямыз ше?
* 1995 жылы 30 тамызда.
* Бәрекелді, балам, 1997 жыл 10 қазан – Пре­зиденттің жар­лығымен мем­ле­кеттің ас­та­насы бо­лып Ақмо­ла жа­ри­ялан­ды.
* Иә, әке, көмегіңізге көп рахмет! Ендігі жерде сол алдыңғы толқыннан үйренетін үлгісін, тәлімін алатын, қанатты ісін жалғастыратын дәстүр біздің еншімізге де тигелі отыр. Сол жақсы үрдісті жалғастыру біз үшін перзенттік қарыз бен парыз болып саналады.
* Бағытың дұрыс, балам, ісің алға бассын!

**14. Сұхбаттағы сөйлемдерді толықтырыңыз.**

* Әке, Қазақстанды \_\_\_\_\_\_\_\_\_\_\_\_\_\_\_\_\_\_\_\_\_\_ келген қазақ халқы ма?
* Иә, балам, оны неге сұрадың?
* Қазақстанда \_\_\_\_\_\_\_\_\_\_\_\_\_\_\_\_\_\_\_\_\_\_, басқа елдерде мұндай емес.
* Ойың дұрыс, балам. Түрлі жағдайларға байланысты қазақ елін паналап келген халықтар біздің \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ осы елде тұрақтанып қалды. Қазір елімізде 130-дан аса ұлт өкілдері \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бейбіт өмір сүріп жатыр. Бұл – қазақ халқының ең үлкен жетістігі.
* Бұдан да зор жетістігіміз – Тәуелсіздікке \_\_\_\_\_\_\_\_\_\_\_\_\_\_\_\_\_ емес пе, әке!

Әрине, балам, ғасырлар бойы армандаған жеңісіміздің бірі – ел Егемендігі. Биыл сол атаулы мерекеге де 20 жыл толып отыр. Сенің ағаң сол тәуелсіздікпен \_\_\_\_\_\_\_\_\_\_\_\_\_\_. Ол туылған 1991 жы­лы 16 жел­тоқсан­да қазақ халқы азат­тық жо­лын­дағы екі жа­рым ғасыр бойғы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ мемлекеттік тәуелсіздікке қол жеткізді.

* Сондықтан да есімін Азат деп қойдыңыздар ма?
* Иә, елімізге тәуелсіздік оңай келген жоқ, сол жолда Бабаларымыз басынан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_? Екі жүз жылдық жоңғар-қазақ тартысында Абылай хан сияқты жандар, Төле, Қазыбек, Әйтеке би секілді шешен де көсем билер, Қабанбай, Бөгенбай, Наурызбай, Қарасай сынды \_\_\_\_\_\_\_\_\_\_\_\_\_ өз жерін ерлікпен қорғады.

**СӨЙЛЕСІМ.**

**15.Төмендегі ой шақыру сұрақтары бойынша сөйлеңіз.**

1. Қазақстан жер көлемі жағынан әлемде нешінші орын алады? Мұндай жер көлемінің ауқымдылығы елімізге қандай мүмкіндіктер береді деп ойлайсыз?
2. Кез келген елдің мақтанышы – сол елдің мемлекеттік тілі болып табылады. Біздің елімізде ше?
3. Көптеген дамыған елдер қазба байлығымен емес, онда тұратын «адами капиталымен» мақтана алады екен. Бұл мәселеге сіздің ойыңыз қандай?

**ЖАЗЫЛЫМ.**

**16. Берілген мақалдың жалғасын жазып шығыңыз**.

1. Үйіңде атаңның намысын қорға,

...

1. Өзге елде сұлтан болғанша,

...

1. Туған жердің күні де ыстық,

...

1. Орағың өткір болса, қарың талмайды,

...

1. Отанды сүю – ...
2. Отанға опасыздық еткенің,

…

1. Іргесі берік елді

Жау ала алмас.

…

… .

**Қажетті сөздер:**

Ауызы бір елді,

Дау ала алмас.

Отаның берік болса, жауың алмайды.

отбасынан басталады.

түні де ыстық.

Өз түбіңе өзің жеткенің.

Өз еліңде ұлтан бол.

Шет жерде Отаныңның намысын қорға.

**17. Берілген тіркестерді пайдаланып «Менің Отаным –Қазақстан» атты шағын эссе жазып шығыңыз.**

Ұшан‑қиыры шексіз байтақ ел; іргелі істердің ұйытқысы; елдігімізді орнықтыру; ел ырысын еселеу; төгілген тердің өтеуі; бауырластық қарым-қатынастың орнауы; мерейімі тасыған ел.

**Өткен материалдарды бекітуге арналған тест тапсырмалары.**

1. «Қазақ елін пана қылды» тіркесінің беретін мағынасын белгілеңіз.

А) олжа тапты, бай болды

В) ажалдан аман‑есен қалды

С) теңесті, сай келді, үйлесе кетті

D) арқа сүйеу етті, қорғаныш тапты

1. «Түйдей жасты» тіркесіне синоним болатын жауапты табыңыз.

А) бірдей болды, қалыспады

В) пара‑пар түспеді, лайық болмады

С) тең құрбы ‑ жасы қатар, замандас

D) дәрежесі, беделі, атақ‑даңқы қатарлас

1. «Маңдай терімен тапты» тіркесіне антоним болатын жауапты таңдаңыз.

А) беті қайтты, тауы шағылды

В) бағы жанды, бақытты болды

С) бетінен қақпады, еркін жіберді

D) маңдайы терлеп жұмыс істемеді

1. Асты сызылған тіркеске мағыналас жауапты табыңыз.

Қазақстандық жас шахматшы Жансаяның жеңісі *жүрегін тебірентті*.

А) жүрегін елжіретті

В) жүрегін қарайтты

С) жүрегін қобалжытты

D) жүрегіне жылу берді

1. Сөйлемдегі асты сызылған сөз тіркесінің мағынасын анықтаңыз.

Шетелдік қонақтар қазақ елін мақтаған кезде төбеміз көкке бір елі жетпей қалды.

А) жылау, жоқтау

В) қуану, шаттану

С) ыза болу, ренжу

D) іші күю, қызғану

1. Көп нүктенің орнына қажетті жауапты таңдаңыз.

Қазақ елінің ғасырлар бойы армандаған жеңісінің бірі – ... .

А) ел Егемендігін алуы

В) халқының әл‑ауқатының жақсаруы

С) ақпараттық технологиялардың дамуы

D) алдыңғы қатарлы елдермен терезесі тең болуы

1. Елтаңбадағы «шаңырақ» ұғымы нені білдіретінін табыңыз.

А) Мәдениетіміз бен өнеріміздің дамығандығын көрсетеді.

В) Қазақ халқының байлығын, дәулетінің өлшемін білдіреді.

С) Ол «қазақ елі бүкіл халыққа ортақ үлкен үй» дегенді білдіреді.

D) Еліміздің бес құрлыққа есігін кең ашып, әлемдік өркениет көшіне ілеспек ниетімізді білдіреді.

1. Еліміздің мемлекеттік гимндегі «намысын бермеген» деген тіркестің мағынасын көрсетіңіз.

А) ар‑ұятына тиді

В) қайратына мінді

С) есе‑кегін жібермеді

D) ар‑ұят деп санады, өзіне мін санады

1. Дұрыс емес жауапты таңдаңыз.

Ертеңгі ел іргетасының берік болуының айғағы ‑ ... .

А) сапалы білім

В) суық қарудан бас тарту

С) әлем өркениетіне қосылу

D) жаңа технологиялардың дамуы

1. Қазақстандық әрбір азаматтың борышын көрсетіңіз.

А) бір шаңырақ астында бейбіт өмір сүру

В) өркениетті, дамыған елдер қатарына кіру

С) жер бетінде өз орнын белгілеп, досқа иіліп, дұшпанға шалқаю

D) елінің тұтастығын, жерінің бүтіндігін, халықтардың жарастығын аман сақтау

**2-сабақ**

**Грамматикалық тақырып: Жетекші және көмекші етістіктер**

**Сөйлеу тақырыбы: «Қазақ деген ел барда қазақ тілі мәңгі жасай береді».**

1. **Тыңдаңыз. Қайталаңыз.**

|  |  |  |  |
| --- | --- | --- | --- |
| 1 | **Сөздер, сөз тіркестері** | **Аудармасы** | **Мағынасы** |
| 2 | жойылу | уничтожаться, устраняться | жоқ болу, құру |
| 3 | қайта түлеу | возрождаться | тағы да, жаңадан қалпына келу |
| 4 | көрсеткіш | показатель | мөлшер дәрежесін білдіретін құрал; орындалған істің, жұмыстың нәтижесі |
| 5 | меже | предел, рубеж | уақыт аралығы |
| 6 | көздеу | иметь цель; [желать](http://sozdik.kz/ru/dictionary/translate/ru/kk/%D0%B6%D0%B5%D0%BB%D0%B0%D1%82%D1%8C/); [стремиться](http://sozdik.kz/ru/dictionary/translate/ru/kk/%D1%81%D1%82%D1%80%D0%B5%D0%BC%D0%B8%D1%82%D1%8C%D1%81%D1%8F/) | белгілі бір нәрсені мақсат ету |
| 7 | кезең-ке­зең­мен | поэтапно | уақыт, мезгілімен |
| 8 | ұйытқысына айналу | давать толчок мысли; воспитывать зачатки характера | басшылық жасады, ұйымдастырды |
| 9 | уақыт­тың ен­шісінде | доля времени | заман/мезгіл иелігінде |
| 10 | сананы орнықтыру | укрепление разума | ой‑түсінігін тұрақтандырды |
| 11 | құлашын кеңге жаю | размахнуться | жан‑жақты өсті, дамыды, өркендеді |
| 12 | қар­қынды даму | интенсивно развиваться | шапшаң өсу, жетілу |
| 13 | серпін | рывок, темп, ритм | екпін, қарқын,қайрат, әсер |
| 14 | ел игілігі | на благо народа | ел ырысы, байлығы |
| 15 | жәдігер | памятник, реликвия | ескерткіш, мұра |
| 16 | қал­пына келтіру | приводить в прежнее состояние; восстанавливать | жөнге келтірді, реттеді |
| 17 | паш ету | разглашать; предать гласности | көпке белгілі, мәлім болды, сырын ашып берді |
| 18 | өнегелі салтымыз | примерный, поучительный обычай | үлгілі, көргенді дәстүріміз |
| 19 | дәстүр­лі қалпымыз | традицонная модель, состояние | ұлт мәдениетіне тән күйіміз |
| 20 | абыз­ | предсказатель, мудрец | білгір, дана |
| 21 | жырау­ | жырау (представитель определенного жанра казахского исторического поэтического творчества) | өз жанынан жыр шығарып айтатын және эпикалық дастандар мен толғауларды орындайтын халық поэзиясының өкілі |
| 22 | зиялы қауым өкілдері | представители интеллегенции | мәдениет пен ғылымның, техниканың салаларынан арнайы дайындығы, білімі бар, ой еңбегінің қызметкерлері |
| 23 | арқау ету | опираться; чувствовать опору | негіз ету |

1. **«Ету» етістігінің мағынасына назар аударыңыз.**

## ету

негізгі мағынасы ‑ іс‑әрекет ету/ производить действие  
азат ету → освободить  
айып етпеңіз → извините  
ант ету → присягать; поклясться; клясться  
арман ету → мечтать  
әсер ету → влиять  
басшылық ету → руководить  
бұрқ ету → хлынуть  
шаң бұрқ етті → поднялись клубы пыли  
ғафу ету! → прости!  
еңбек ету → трудиться  
ермек ету → забавляться; развлекаться  
жарқ ету → сверкнуть  
жәрдем ету → помогать  
жылт ету → мелькнуть  
күңк ету → глухо молвить  
қабыл ету → одобрять  
қамтамасыз ету → обеспечивать  
қанағат ету → довольствоваться; удовлетворяться  
қарсылық ету → сопротивляться  
қонақ ету → угощать; принимать гостя  
қор ету → унижать  
қор ете қалу → храпеть  
қызмет ету → служить  
мазақ ету → высмеивать; насмехаться  
мақтан ету → гордиться  
медет ету → поддерживать  
ниет ету → намереваться  
рұқсат ету → разрешать  
сабыр ету → терпеть; запастись терпением  
талап ету → требовать  
талқан ету → разбить вдребезги  
тарс ету → треснуть; стукнуть  
тіршілік ету → существовать; жить  
уәде ету → обещать  
үстемдік ету → господствовать  
үміт ету → надеяться; возлагать надежду  
хабар ету → сообщать; известить  
ығыр ету → надоедать  
ықпал ету → воздействовать

1. **Бағандарды сәйкестендіріңіз.**

|  |  |
| --- | --- |
| азат ету | влиять |
| айып етпеңіз | мечтать |
| ант ету | освободить |
| арман ету | извините |
| әсер ету | присягать; поклясться; клясться |
| басшылық ету | поднялись клубы пыли |
| бұрқ ету | помогать |
| шаң бұрқ етті | руководить |
| ғафу ету! | хлынуть |
| еңбек ету | трудиться |
| жарқ ету | прости! |
| жәрдем ету | сверкнуть |
| жылт ету | одобрять |
| күңк ету | довольствоваться; удовлетворяться |
| қабыл ету | мелькнуть |
| қамтамасыз ету | унижать |
| қанағат ету | храпеть |
| қарсылық ету | глухо молвить |
| қонақ ету | служить |
| қор ету | обеспечивать |
| қор ете қалу | сопротивляться |
| қызмет ету | требовать |
| мазақ ету | терпеть; запастись терпением |
| мақтан ету | намереваться |
| медет ету | разрешать |
| ниет ету | гордиться |
| рұқсат ету | поддерживать |
| сабыр ету | высмеивать; насмехаться |
| талап ету | угощать; принимать гостя |

1. Берілген етістіктерді қызметіне қарай бағандарға бөліп жазыңыздар.

|  |  |  |
| --- | --- | --- |
| Етістік | Жетекші етістік | Көмекші етістік |
| кет |  |  |
| кел |  |  |
| көр |  |  |
| отыр |  |  |
| ал |  |  |
| қара |  |  |
| қал |  |  |
| бол |  |  |
| сал |  |  |

Қажетті сөздер: ұйықтап кетті; кетіп қалды; айтқым келеді; келе жатыр; көріп келеді; жазып көр; отырып қалды; оқып отыр; сөйлесе алмайды; алып жүр;

қарап қалды; жақсылап қара; қалып жүрді; барып қалды; айтып бол; болып қойды; соға сал; салып қелді.

1. Төмендегі сөздерден тіркес құраңыз.

БОЛУ

ТҮСУ

АЛУ

САЛУ

ҚОЮ

КЕТУ

БЕРУ

**Қажетті сөздер:**

ұстап, тауып, түсіріп, жаулап, қабылдап, білім, шешіп;

тапсырыс, жауап, кеңес, әңгімелеп, сезіне, айыра, шыдас;

төмен, ізіне, асып, жаза, біле, айта, отыра;

ұшып, мүлт, өтіп, қалдырып, айтып, құлай;

шығарып, тастай, бара, айтып, көре, ала, біле.

қол, дайындап, бере, сұрай, көріп, жібере, ала;

қажет, батыр, бақытты, беретін, адам, дайын, мәз;

1. **Берілген тұрақты тіркестердің мағынасын сәйкестендіріңіз.**

|  |  |
| --- | --- |
| Пейілі тартпай отыр | Қандай жаза болса да, өз мойнымен көтерді |
| Жұмған аузын ашпай қойды | Беті қайтып, сағы сынып отыр |
| Жүрек жалғап алды | Түйрей сөйледі |
| Басып озды | Ойындағы сырын ешкімге жария ете алмады |
| Басымен жауап берді | Көңілі соқпай, тәбеті тартпай отыр |
| Аузы күйіп отыр | Үндемеді, сөйлемеді, ләм‑мим демеді |
| Тілін сұғып алды | Жеңіл‑желпі тамақтанып алды |
| Сөз аша алмады | Шірік, болбыр, қолынан ештеме келмейтін кісі мағынасында |
| Пышақ кескендей тыйылды | Бірден, кілт, кенеттен тоқтады |
| Қамшысын алып келуге жарамады | Қуып жетіп, озып кетті |

**ГРАММАТИКА**

**Жетекші және көмекші етістіктер**

Толық лексикалық мағынаны білдіретін етістіктер жетекші етістіктер деп аталады. Мысалы, Ағам сол күні Астанадан *келе қалды* деген сөйлемде *кел* етістігінің лексикалық мағынасы бар, ал *қал* етістігі лексикалық мағынадан ажырап қалғандықтан, **кел** – жетекші, **қал** – көмекші етістік болады.

Жетекші етістікке тән белгілер:

1. Жетекші етістіктің міндетті түрде лексикалық мағынасы болуы керек
2. Жетекші етістік көмекші етістіктен бұрын тұруы қажет.
3. Жетекші етістікке көсемше, есімше жұрнақтары жалғанып, солар арқылы көмекші етістікпен тіркеседі.

Грамматикалық дамудың нәтижесінде өзінің бастапқы лексикалық мағынасынан айырылып, грамматикалық қызметке көшкен етістік түрі көмекші етістіктер деп аталады. Көмекші етістіктер жетекші етістікке көсемше, есімше арқылы тіркеседі.

Көмекші етістіктердің даму дәрежесі бірдей емес. Осымен байланысты олар екі топқа бөлінеді: **толымды көмекші етістіктер, толымсыз көмекші етістіктер.**

Толымды көмекші етістіктер деп дербес етістік кезіндегі дыбыстық құрамын сақтаған, бірақ лексикалық мағынасынан айырылған, қазіргі тілде грамматикалық мағына білдіріп, түрлі категориялардың көрсеткіші қызметінде қолданылатын көмекші етістіктер аталады.

Толымды көмекші етістіктер тілімізде 30 шақты. Олар: *ал, бар, баста, бақ, бер, бол, бөл, біл, біт, жүр, жөнел, жібер, қал, қара, қой, көр, кет, кел, отыр, тұр, жат, таста, түс, сал, өт, шық.*

Толымсыз көмекші етістіктер деп дербес сөз кезіндегі дыбыстық құрамын сақтамаған, етістіктің түрлі грамматикалық тұлғаларында қалыптасып, қазір сол тұлғада түбір сөз ретінде қолданылатын көмекші етістіктер аталады. Олар саны жағынан өте аз, атап айтқанда: **еді, екен, емес, ет, жазда.**

Бұл көмекші етістіктер көне тілде болған **ер**етістігінің қысқарып, е түріне ауысқан кездегі түрлі грамматикалық тұлғалары сақталып, е етістік ретінде қолданыстан шыққан, ал оның грамматикалық түрлі тұлғалары көмекші етістіктер құрамына көшкен.

Тілімізде бұл толымсыз көмекші етістіктер әр түрлі қызмет атқарады.

**7. Көп нүктенің орнына көмекші етістікті қойыңыз.**

1. Қазіргі таңда еліміз өз тәуелсіздігімізге қол жеткізгеннен кейін мемлекеттік тіліміз – қазақ тілі болып ... . 2. Мемлекеттік тілдің қолдану аясы, бедел-мерейі мемлекет ішінде ғана емес, халықаралық қатынастар деңгейіне дейін артып ... . 3. Қазақстан Президенті «Мәдени мұра» бағдар­ламасын іске асыру жөніндегі мәжілісте сөйлеген сөзінде әлемдік шығармалардың қазақ тіліне аударылуының маңызы ерекше екенін атап ... . 4. Тіл арқылы бүкіл адамзатқа тән гуманистік идеяларға қол жеткізуге ... . 5. Бірде‑бір адам сөйлемейтін тіл – өлген тіл болып ... . 6. [Өзіңді сыйлатқың келсе, өзгені сыйлай ... !](http://www.google.kz/url?sa=t&rct=j&q=%D0%B1%D1%96%D0%BB&source=web&cd=4&ved=0CC0QFjAD&url=http%3A%2F%2Fkyzdaralemi.kz%2Ftarbyelik-jarasady-kyz-balaga%2F4-2011-04-20-12-19-37.html&ei=_xAUT5bEJc2OmQXB36WBCg&usg=AFQjCNHaxt3mmbv6L55PlU7mQRmHU6Sxcg) 7. Ұлттық тәрбие мәселелерін орыс тілінде насихаттайтын бағдарламалар, мемлекеттік тіл саясатын насихаттайтын жарнамалық-имидждік бейнероликтер ұсынылып ... . 8. Қазақ тілін үйрену нәтижелі болу үшін профессор З. Күзекованың «Қазақша сөйлейміз» атты кітабын сатып ... .

**Қажетті сөздер:**

бекітілді өтті келеді болады біл саналады отыр алдым

**8. Көмекші етістіктердің білдіріп тұрған амалдық мәнін ажыратып, бағандарға орналастырыңыз.**

|  |  |
| --- | --- |
| **Қимылдың басталу кезеңі** |  |
| **Қимылдың болып жатқан кезеңі** |  |
| **Қимылдың аяқталып жатқан кезеңі** |  |
| **Қимылдың созылыңқы**  **лық кезеңі** |  |
| **Қимылдың дүркінділік кезеңі** |  |

**Қажетті сөйлемдер:**

Ауылға келген соң, екі аптадан кейін қазақ тіліндегі сөздерді түсіне бастады.

Мемлекеттік қызметкерлер қазақ тілін деңгейлеп оқып жатыр, себебі болашақта мемлекеттік тілді білмесең, жұмыстан шығарып жіберуі мүмкін.

Өз ойын шешендердің сөздеріне сүйене отырып, шебер айтып шықты.

Сен шет елдің тіл үйрену тәжірибесін де байқап қара.

Тілдің адам өміріндегі маңызын жеткізіңкірей айтты.

**Оқылым.**

**9. Мәтінді оқыңыз.**

**Дүниеде қазақ деген ел барда қазақ тілі мәңгі жасай береді!!!**

Қазақстан Республикасының Президенті – Ұлт көшбасшысы Н.Ә.Назарбаевтың Қазақстан Республикасы  Тәуелсіздігінің 20 жылдығына арналған салтанатты жиналыста сөйлеген сөзі

Қымбатты отандастар!

Баршаңыз білесіздер, Қазақстан халқын біріктіретін қуатты құрал – біздің мемлекеттік тіліміз. Жойылудың алдында тұрған қазақ тілі мемлекеттік мәртебе алып, Тәуелсіздікпен бірге қайта түледі. Біз тәуелсіздік жылдарында қазақ тілінде білім беретін мыңнан аса мектеп тұрғыздық. 1991 жылы қазақ тілінде білім алған шәкірттер саны 32 пайыз болса, ол көрсеткіш бүгінде 85 пайыздан асты. Енді 2020 жылы мемлекеттік тілді меңгерген отандастардың үлесін 95 пайызға жеткіземіз. Бұл межеге біз кезең-кезеңмен жетуді көздеп отырмыз. Қазір елдегі өзге этнос өкілдерінің 30 мыңнан астам балалары қазақ тілінде білім алуда.

Тәуелсіздік жылдары қазақ халқы – ұлыстың ұйытқысына, қазақ тілі – тұтас ұлыстың ортақ тіліне айналды. Әрине, тіл мәселесі – уақыттың ен­шісінде. Санның артуы сананың орнығуымен барлығы өз орнына келеді.Бұл орайда, біздің басты байлығымыз – ел бірлігі екенін еш уақытта ұмытпауымыз керек! Еліміз қуатты болса, мемлекеттік тілдің болашағы да сон­шалық шуақты болмақ. Дүниеде қазақ деген ел барда қазақ тілі мәңгі жасай береді!!!

Тәуелсіздік арқылы мәдениетіміз құлашын кеңге жайып, қарқынды дамуға зор мүмкіндік алды. Шетелдерден қазақтың тарихы мен мәдениетіне қатысты бес мыңнан аса қолжазбалар мен көшірмелер әкелінді. Соның бәрі ел игілігі мен мемлекет мүддесі үшін, ең бастысы, қазақ халқы үшін атқарылуда. Осы жылдарда көптеген тарихи жәдігерлер табылып, 700-ден астам тарихи ескерткіш қалпына келтірілді. Қазақтың мың әні, қазақтың мың күйі жарыққа шықты. Қазақтан шыққан кемеңгерлердің кітаптарын аудартып, қайта шығардық. Бұл біздің қазақты дүниежүзіне паш ету үшін, еліміздің дана тұлғаларының бар екендігін білдіру үшін жасалған болатын.

Біздің ғасырлар бойы қалыптасқан өнегелі салтымыз, дәстүрлі қалпымыз, ата-бабамыздан қалған айқын бағытымыз бар. Сол жолмен жүрген абзал.

Елді бірлікке бастаған абыздар мен жыраулардың қазіргі жалғасы – зиялы қауым өкілдері болып саналады. Бүгінгі қоғамда тәуелсіздік санасын орнықтыру – осы зиялы қауымның қастерлі борышы. Арқалы ақындар азаттықты жырлап, жазушылар егемендікті арқау етуі қажет. Бабаларымыздың «Егемен болмай, ел болмас» деп жырлағанындай, біз үшін Тәуелсіздіктен асқан тақырып болмауы керек.

**«Ана тілі» газеті, 22 желтоқсан, 2011 жыл.**

Мемлекеттік тіл

ұлт мұрасы

ел тұтастығы

ел кепілі

рухани құндылық

тәуелсіздік тұғыры

қарым‑қатынас құралы

**10. Мәтіннің мазмұнын ашатын тірек сөздерді табыңыз.**

|  |
| --- |
|  |
|  |
|  |

****

|  |  |
| --- | --- |
| 1. | Мәтіндегі басты идеяны табыңыз. |

А) егемендікке қол жеткіздік

В) қазақ тілінің болашағы зор

С) қалыптасқан өнегелі салтымыз бар

D) ата-бабамыздан қалған айқын бағытымыз бар

2. Сөйлемді мәтін бойынша толықтырыңыз.

Жойылудың алдында тұрған қазақ тілі мемлекеттік мәртебе алып, ... .

А) Тәуелсіздікпен бірге қайта түледі

В) жазушылар егемендікті арқау етуі қажет

С) 700-ден астам тарихи ескерткіш қалпына келтірілді

D) біз үшін Тәуелсіздіктен асқан тақырып болмауы керек

3. Мәтін тақырыбына сәйкес ақпаратты таңдаңыз.

А) Тіл бірлігі – ел бірлігі

В) Тіл тұғыры – ұлт ғұмыры

С) Қазақ тілі – құдіретті тіл

D) Тілі мықтының – елі мықты

4. Асты сызылған сөздің мағынасын табыңыз.

Бұл межеге біз кезең-кезеңмен жетуді *көздеп отырмыз*.

А) ниет ету, мақсат қою

В) көрінбей кету, жоқ болу

С) тәуекел ету, тез шешім қабылдау

D) жылы ұшырау, көзге оттай басылу

5. Мәтінде жауабы бар сұрақты таңдаңыз.

А) Біздің ғасырлар бойы қалыптасқан қандай жетістіктеріміз бар?

В) «Мәдени мұра» бағдарламасы бойынша қандай оқулықтар жарық көрді?

С) Қазақты дүниежүзіне паш ету үшін қандай жұмыстар атқарылды?

D) 2020 жылы мемлекеттік тілді меңгерген отандастардың үлесі неше пайыз болмақ?

<http://web1.kaztube.kz/Video/c4f6d839> **сайтындағы**

«Еліміздегі түрлі ұлттар арасында қазақ тілінен жаңа байқау жарияланды» атты бейнекөріністі тамашалаңыз.

**12**. Фрагментте көтерілген мәселелердегі ойды аяқтаңыз.

1. Қазақшаға қайтсек ...?
2. Тілшілер қауымы арасындағы ...
3. Биліктің қазақшаға ...
4. Еліміздегі түрлі ұлттар арасында ....
5. Қазақ елінің құжаты ..., ... !
6. Қазақ тілін үйренем деушілерді ... .
7. Телеарналардағы тілдің ...

**13. Әзірбайжан мәдени‑ұлттық орталығының өкілі, тіл жанашыры, ғалым Асылы Османның сөзін қалпына келтіріңіз.**

****

**«**Қазақтың тілін дамытам деп \_\_\_\_\_\_\_\_\_\_\_\_\_\_\_\_\_\_\_ қойсын. Қазақ тілі – \_\_\_\_\_\_\_\_\_\_\_\_\_\_, өркендеген тіл, қазақтың тілі – \_\_\_\_\_\_\_\_\_\_\_\_\_\_, қазақтың тілі – құнарлы тіл. Тек қазақ тілін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ керек».

**14. Cұхбатты мұқият тыңдаңыздар.**

# «Менің тілім қазақша шыққан»

**[](http://www.egemen.kz/)**

***ЕЛЕНА РЫБИНА***

***ҚЫЗЫЛОРДА ОБЛЫСЫНДАҒЫ «ҚОҒАМ ТВ» ТЕЛЕАРНАСЫНЫҢ ЖҮРГІЗУШІСІ***

**– Әдетте «Отан оттан да ыстық» деп ауыз толтырып айтып жатамыз. Сен үшін Қазақстан дейтін байтақ ел шынымен оттан ыстық па?**

– Кіндік қаның тамып, кір жуып өскен жерің – ол сенің Отаның. Адамда екі жүрек болмайды. Сол сияқты Отанның да екеу болуы мүмкін емес. Сондықтан Қазақстан менің туған отаным. Мен Қазақстанда тудым. Осы жерде жетілдім.

– **Біз көп ұлтты елміз. Қазақстандағы ұлттар арасындағы қарым-қатынасқа, өзге ұлттарға жасалып жатқан қамқорлыққа қандай баға берген болар едің?**

– Мен сізге өзімді мысалға келтірсем бола ма? Мысалы, маған ешкім «сен қазақ тілін үйрен» деген жоқ. Өз еркіммен үйрен­дім. Өзіме керек болғаннан кейін меңгердім. Сондықтан «жұрттың бәрі қазақша сөйлеуге құлықсыз» деуге болмайды.

**– Меніңше, сен сияқты ойлайтын адамдар көп емес.**

– Оны білмедім. Мәселен, Қызылорда облысында 96 пайыз қазақтар тұрады. Сол себепті осы ортадағы адамдардың барлығы қазақ тілін табиғи түрде біліп алады. Ол қаласын, қаламасын орта қазақша бол­ған­нан кейін, мемлекеттік тілді үйренуге мәжбүр болады.

– Осы орайда өзіңнің қазақ тілін қалай меңгергеніңді айта кетсең…

– Ес білгенімнен қазақ тілін білемін. Жалпы, менің тілім қазақша шыққан деуге болады. Өзім осы қалаға жапсарлас жатқан Белікөл ауылында дүниеге келдім. Сонда оқыдым. Әрине, орыс мектебіне бардым. Бірақ ол жерде менің сегіз-ақ сыныптасым болды. Оларды тек мектепте ғана көремін. Сыныпта және үйде ғана орысша сөйлесеміз. Қалған жерлердің бәрінде қазақша сөй­лейсің. Өйткені, айналаңның бәрі қазақ. Солармен ойнайсың. Араласасың. Дос бола­сың. Сосын өз еркіңнен тыс олармен қазақша сөйлесесің. Олардың бәрі бір мен үшін орыс тілінде сөйлемейді ғой. Керісінше, мен бейімделдім. Ал өзімнің қазақ тілінде жақсы сөйлейтінімді жоғары оқу орнына түсер кезде білдім. Анық сезіндім. Себебі, мен таңдаған мамандық бойынша орыс тобы болмады. Сосын маған таңдау жасауға тура келді: не қазақ бөліміне түсем, болмаса орыс бөлімі бар басқа қалаға кетем. Мен біріншісін таңдадым. Сөйтіп, Қорқыт ата атындағы мемлекеттік университеттің қазақ бөліміне құжат тапсырдым. Университет қабырғасында тіл мәселесінен еш қиналған жоқпын. Ғылыми тұрғыда да қиыншылық байқалмады. Себебі, қазақ тілінде еркін сөйлеймін, оқи аламын, ойымды да шама-шарқымша жеткіземін. Шыны керек, оған дейін өз шамамды өзім білмеген екем. Осыдан кейін өзімнің қазақ тілін қаншалықты меңгергенімді білдім.

**– Мемлекеттік тілді білудің пайдасы болмаса саған зияны тимеген шығар?**

– Пайдасы зор. Оқушы, студент кезімде мемлекеттік тілді білгенімнің арқасында Қазақстанның түкпір-түкпірінің бәрін араладым. Түрлі фестиваль, форум, конференциялар болса, мемлекеттік тілді біледі деп мені жіберетін. Әсіресе, студент кезімде ондай жиындарға көп қатыстым. Сол жерлерде жұртпен араластым. Өз ойымды айттым. Биік мінберлерден сөйледім. Негізі менің мамандығым химия пәнінің мұғалімі. Бірақ облыстық «Қоғам ТВ» телеарнасында жұмыс істеймін. Бұл да қазақ тілін білгенімнің пайдасы. Егер тіл білмесем, мені арна жұмысқа алмас еді. Мемлекеттік тілді білгенімнің арқасында осындай жетістікке жетіп отырмын.

**– Рахмет.**

**15. Сұхбат бойынша сұраққа жауап беріңіз.**

1. Елена үшін Қазақстан дейтін байтақ шынымен оттан ыстық па?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Оның қазақ тілін жетік білуіне не себепші болды деп ойлайсың?

3. Елена Рыбина үшін мемлекеттік тілді білудің пайдасы болды ма?

4. Ол қазақ тілін дамытуға қандай үлес қосты?

**СӨЙЛЕСІМ.**

**16. Төмендегі сұрақтарға сіз қалай жауап берер едіңіз?**

1. Қазақстандағы ұлттар арасындағы қарым-қатынасқа, өзге ұлттарға жасалып жатқан қамқорлыққа қандай баға берген болар едің?
2. Мемлекеттік тілді білудің қандай пайдасы бар деп ойлайсың?
3. Біздің қоғамда қазақ тілін білетін өзге ұлттың өкілдеріне біршама жеңілдіктер берілген. Осы дұрыс па? Мемлекеттік тілді білу әркімнің парызы емес пе?
4. Бүкіл ел қазақ тілінде сөйлеу үшін қандай амалдарға бару керек деп ойлайсыз?

**ЖАЗЫЛЫМ.**

**17. Төмендегі суретті негізге алып, берілген жоспар бойынша «Қазақстанның болашағы – қазақ тілінде» деген тақырыпқа шығарма жазыңыз.**

**Жоспары**

І Қазақ тілі – Қазақстан Республикасының мемлекеттік тілі.

ІІ Тіл – баға жетпес байлық.

ІІІ«Қазақстанның болашағы – қазақ тілінде».

****

**Өткен материалдарды бекітуге арналған тест тапсырмалары.**

1. Сөйлемді қажетті күрделі етістікпен толықтырыңыз.

Дүниеде қазақ деген ел барда қазақ тілі мәңгі ...!

А) бай болады

В) жасай береді

С) біліп алады

D) қарай көреді

2. «Ауыз толтырып айтарлық» тіркесінің білдіретін мағынасы.

А) ауызша айтылған сөз

В) аузына салып, дәмін татып көру

С) тым мардымсыз, ештемеге жетпеу

D) көңіл толарлық, мақтануға тұрарлық

3. Бірыңғай етістіктерден құралған көмекші етістіктерді белгілеңіз.

А) жәрдем етті

В) бекітіліп кетті

С) шешен сөйлейді

D) тіл мәселесі шешілді

4. Есімдер мен етістіктерден тіркескен көмекші етістіктерді белгілеңіз.

А) қарап қояды

В) жазып жіберді

С) сөйлей бастадым

D) бағдарлама қабылдады

5. Негізгі етістіктегі істің бағытын, іске асу барысын білдіретін көмекші етістікті көрсетіңіз.

А) алып бер, алып кел, алып бар

В) айтып бол, беріп бол, сөйлеп бол

С) оқып жатыр, жазып жатып, айтып тұр

D) сөйлесе алады, оқи алады, келе алады

6. Сөйлемді диалог бойынша толықтырыңыз.

2011-2020 жылдар аралығында мемлекеттік тілді дамыту мен қолданыс аясын кеңейтуді көздеген бағдарламамен ... .

А) көріп қойдым

В) сөйлеп бердім

С) қарап тастадым

D) танысып шықтым

7. Сөйлемдегі көмекші етістікке сұрақ қойыңыз.

Мемлекеттік тілді білгенімнің арқасында осындай жетістікке жетіп отырмын.

А) неге отырмын?

В) қайда отырмын?

С) не істеп отырмын?

D) неліктен отырмын?

8. Мәтін бойынша қажетті сөзді қойыңыз.

Қазақ тіліне алдымен ... жаны ашуы керек.

А) түріктердің

В) қазақтардың

С) орыстардың

D) көрші елдердің

9. Мақалдың екінші сыңарын табыңыз.

Көре-көре көсем боларсың, ... .

А) айтылған сөз – атылған оқпен тең

В) сөйлей-сөйлей шешен боларсың

С) көсем болмасаң, шебер боларсың

D) өз қадіріңді білмесең, қор боларсың

10. Cөйлемнің жалғасын табыңыз.

Егер жұмыс жүйелі жүріп, бағдарламада көрсетілген талаптар мен мақсат-міндеттер орындалар болса, ... .

А) **оларды автоматты түрде қолдану деңгейіне жеткізу керек**

В) қолданыс аясын кеңейтуді көздеген бағдарлама қабылдадық

С) онда 95 пайызға жетеміз деп ойлаймын

D) қазақ тілін жеделдетіп оқытып үйретуге де қолдануға болады

**6-апта материалдары**

Грамматикалық тақырып: **Субъекті мен объектілік қарым‑қатынастың берілуі**

Сөйлеу тақырыбы: **Күй құдіреті**

1. **Тыңдаңыз. Қайталаңыз.**

|  |  |  |
| --- | --- | --- |
|  | **Сөздер, сөз тіркестері** | **Аудармасы** |
| 1 | киелі мұра | ценное наследие |
| 2 | **бойына сіңіру** | усваиваться |
| 3 | **кемел өнер** | зрелое, глубокое исскуство |
| 4 | **күй орындаушылық мектептері** | школа исполнительского мастерство кюя |
| 5 | әуен-сарыны | мотив‑мелодия |
| 6 | азат өмірге ұмтылысы | стремление вольной жизни |
| 7 | өрнек тапты | наносили узор |
| 8 | ішкі толқыныс | внутренние чувство |
| 9 | жансерігі | сотоварищ |
| 10 | мұңдасы | изливать душу; делиться горем |
| 11 | сырласы | близкий друг |
| 12 | мән-маңызын ұқтыру | разъяснять смысл, значение |
| 13 | ізгілік | 1) [священность](http://sozdik.kz/ru/dictionary/translate/ru/kk/%D1%81%D0%B2%D1%8F%D1%89%D0%B5%D0%BD%D0%BD%D0%BE%D1%81%D1%82%D1%8C/); [святость](http://sozdik.kz/ru/dictionary/translate/ru/kk/%D1%81%D0%B2%D1%8F%D1%82%D0%BE%D1%81%D1%82%D1%8C/) 2) благое дело; [добро](http://sozdik.kz/ru/dictionary/translate/ru/kk/%D0%B4%D0%BE%D0%B1%D1%80%D0%BE/); доброе дело; [благодеяние](http://sozdik.kz/ru/dictionary/translate/ru/kk/%D0%B1%D0%BB%D0%B0%D0%B3%D0%BE%D0%B4%D0%B5%D1%8F%D0%BD%D0%B8%D0%B5/); [благонравие](http://sozdik.kz/ru/dictionary/translate/ru/kk/%D0%B1%D0%BB%D0%B0%D0%B3%D0%BE%D0%BD%D1%80%D0%B0%D0%B2%D0%B8%D0%B5/); |
| 14 | ұмтылдыру | [порываться](http://sozdik.kz/ru/dictionary/translate/ru/kk/%D0%BF%D0%BE%D1%80%D1%8B%D0%B2%D0%B0%D1%82%D1%8C%D1%81%D1%8F/); [устремляться](http://sozdik.kz/ru/dictionary/translate/ru/kk/%D1%83%D1%81%D1%82%D1%80%D0%B5%D0%BC%D0%BB%D1%8F%D1%82%D1%8C%D1%81%D1%8F/) (вперед); [стремиться](http://sozdik.kz/ru/dictionary/translate/ru/kk/%D1%81%D1%82%D1%80%D0%B5%D0%BC%D0%B8%D1%82%D1%8C%D1%81%D1%8F/) |
| 15 | тілге тиек ету | находить повод для разговора, служить поводом для разговора |
| 16 | күй құдыреті | [могущество](http://sozdik.kz/ru/dictionary/translate/ru/kk/%D0%BC%D0%BE%D0%B3%D1%83%D1%89%D0%B5%D1%81%D1%82%D0%B2%D0%BE/) кюя |
| 17 | сезім кернейді | [распирание](http://sozdik.kz/ru/dictionary/translate/ru/kk/%D1%80%D0%B0%D1%81%D0%BF%D0%B8%D1%80%D0%B0%D0%BD%D0%B8%D0%B5/); [переполнение](http://sozdik.kz/ru/dictionary/translate/ru/kk/%D0%BF%D0%B5%D1%80%D0%B5%D0%BF%D0%BE%D0%BB%D0%BD%D0%B5%D0%BD%D0%B8%D0%B5/) чувство |
| 18 | ұланғайыр қазақ даласы | необъятная казахская степь |
| 19 | қолын сермеу | размахивать руками |
| 20 | аруақтану | [воодушевиться](http://sozdik.kz/ru/dictionary/translate/ru/kk/%D0%B2%D0%BE%D0%BE%D0%B4%D1%83%D1%88%D0%B5%D0%B2%D0%B8%D1%82%D1%8C%D1%81%D1%8F/); [вдохновиться](http://sozdik.kz/ru/dictionary/translate/ru/kk/%D0%B2%D0%B4%D0%BE%D1%85%D0%BD%D0%BE%D0%B2%D0%B8%D1%82%D1%8C%D1%81%D1%8F/) (будучи поддерживаемым духами предков) |
| 21 | аманат | 1) доверенное на хранение или для передачи третьему лицу  2) перен. [наказ](http://sozdik.kz/ru/dictionary/translate/ru/kk/%D0%BD%D0%B0%D0%BA%D0%B0%D0%B7/); [обязанность](http://sozdik.kz/ru/dictionary/translate/ru/kk/%D0%BE%D0%B1%D1%8F%D0%B7%D0%B0%D0%BD%D0%BD%D0%BE%D1%81%D1%82%D1%8C/); [обязательство](http://sozdik.kz/ru/dictionary/translate/ru/kk/%D0%BE%D0%B1%D1%8F%D0%B7%D0%B0%D1%82%D0%B5%D0%BB%D1%8C%D1%81%D1%82%D0%B2%D0%BE/) |
| 22 | ең толғаулы | перен. самый [неотложный](http://sozdik.kz/ru/dictionary/translate/ru/kk/%D0%BD%D0%B5%D0%BE%D1%82%D0%BB%D0%BE%D0%B6%D0%BD%D1%8B%D0%B9/); самый [назревший](http://sozdik.kz/ru/dictionary/translate/ru/kk/%D0%BD%D0%B0%D0%B7%D1%80%D0%B5%D0%B2%D1%88%D0%B8%D0%B9/) |
| 23 | ең терең сырлысы | самый таинственный |

**2. Төмендегі сөздерге мағыналас сөздер жазыңыз.**

халықпен бірге жасасу, **саналады, мысалға** келтіреді, суреттеледі, ұқтырады, ұмтылдырады, аруақтандырады.

**3. Субъекті мен объекті арасындағы қарым‑қатынастарды білдіретін етісті толықтырыңыз.**

Үлгі: *сұранды‑сұрасты‑ сұратқызды‑ сұраттырды, сұралды, сұратты*

Жуынды‑ жуғызды‑ ...

Салынды‑ ...

Ойланды‑ ...

Ішілді‑...

Сөз берілді‑ сөз бергізді‑... .

**Субъекті мен объектілік қарым‑қатынастың берілуі**

Қазақ тілінде амалды, істі істеушілер (субъектілер) мен істелетін зат (объектілер) арасындағы қатынас етістіктің етіс категориялары арқылы беріледі.

**Етіс** (**етіс категориясы**) деп амалдың (істің) субъекті мен объектіге қатысын, сондай-ақ, керісінше субъекті мен объектінің амалға (іске) қатысын білдіретін формалардың жүйесін айтамыз. Бұл формаларда сөз тудыру қабілеті де, сөйлемдегі сөздердің синтаксистік құрылысын өзгерту қабілеті де болады. Етіс жұрнақтары түбір етістіктерге де, арнаулы жұрнақтар арқылы жасалған туынды етістіктерге де, күрделі етістіктердің түр­‑түрлеріне де керегінше жалғана береді.

Етіс жұрнақтарының негізгі қызметі – сабақты, салт етістіктің құрамын кеңейтуге қызмет ету.

Салт етістік қимыл иесінің, яғни субъектінің қатысы арқылы жасалады. Мысалы, *Олар келді*. Ал сабақты етістік қимылдың нысанын, яғни табыс септік жалғаулы сөздің айтылуын қажет етеді. Мысалы, *Ол* ***күйді*** *орындады.*

Етістер жұрнақтарының түрлеріне, мағыналары мен қызметтеріне қарай, бес түрге бөлінеді.

|  |  |  |  |
| --- | --- | --- | --- |
| Етістер | Мағынасы | Жұр  нақ  тары | Мысалдары |
| 1. Негізгі (основной залог) | Өзге етіс формаларына таяныш – негіз болып, солардың түрлерін, мағыналарын, қызметтерін айқындайды. | Ø |  |
| 2. Ортақ етіс (Взаимно‑совместный залог) | Бірнеше субъектінің қатысы арқылы жүзеге асатын амалды білдіреді. | **‑с**  **‑ыс**  **‑іс** | *жина****с,*** *сөйле****с***  *жаз****ыс,***  *апар****ыс***  *көр****іс****, кел****іс*** |
| 3. Өзгелік етіс (Понудительный залог) | Іс­‑қимылдың басқа біреу арқылы орындалатынын білдіреді. | **‑т**  **-дыр, -дір,**  **-тыр, -тір**  **-ғыз, -гіз,**  **-қыз, -кіз** | *боса****т****, жүгір****т*** *жуғыз****дыр****, енгіз****дір*** *сат****тыр****ды, кеп****тір****ді бар****ғыз****дым, кір****гіз****дім айт****қыз****ды, кес****кіз****дік* |
| 4. Ырықсыз етіс (Страдатель  ный залог) | Іс‑әрекет, қимыл иесі айтылмайды, қимыл өздігінен істеледі. | **‑л**  **‑н**  **‑ыл, ‑іл**  **‑ын, ‑ін** | *баста****л****, қара****л***  *тазала****н***  *жаз****ыл****ды, жібер****і****лді*  *сал****ын****ды, әкел****ін****ді* |
| 5. Өздік етіс (Возвратный залог) | Іс‑әрекеттің сол әрекетті орындаушының өзіне жұмсалуын білдіреді. | **‑ын, ‑ін, ‑н** | *жу****ын****ды, ки****ін****ді*  *ойла****н****, тара****н*** |

|  |  |  |  |  |  |
| --- | --- | --- | --- | --- | --- |
| **Етістер** | **негізгі** | **ортақ** | **өздік** | **өзгелік** | **ырықсыз** |
| төсек жиналды |  |  |  |  |  |
| достарымен сөйлесті |  |  |  |  |  |
| қоңырау соғылды |  |  |  |  |  |
| көшеге бұрылды |  |  |  |  |  |
| хат жаздырды |  |  |  |  |  |
| ойын сездіртті |  |  |  |  |  |
| ұзақ айтысты |  |  |  |  |  |
| орнынан тұрғызды |  |  |  |  |  |
| ол жуынды |  |  |  |  |  |
| жарық азайтылды |  |  |  |  |  |
| суықтан  сақтанды |  |  |  |  |  |
| бала ойнады |  |  |  |  |  |
| Әсет киінді |  |  |  |  |  |
| ән айтылды |  |  |  |  |  |
| жүк көтерісті |  |  |  |  |  |

**Грамматикалық жаттығулар.**

**4. Берілген етістерді мағынасына қарай кестеге орналастырыңыз.**

**5. Сөйлемдерді мағынасына қарай топтаңыз.**

|  |  |
| --- | --- |
| **Бірнеше субъект арқылы істелген қимыл** |  |
| **Объектіге бағытталған қимыл** |  |
| **Өздігінен істелген қимыл** |  |
| **Бөгде біреу арқылы жасалған қимыл** |  |

**Қажетті сөйлемдер:**

**Үсен төре басын көтеріп, күйге рахметін айтып, Қазанғапты келіп құшақтаған көрінеді.**

«Мәдени мұра» бағдарламасы бойынша «Қазақтың дәстүрлі 1000 күйі» жинағының шығуына қазақтың біраз азаматтары атсалысқан.

Өмір, табиғат, жақсылық пен жамандық, әділеттік пен әділетсіздік аналарымызды да толғандырып, қолдарына домбыра алдырған.

Бәріміз жабыла отырып, Құрманғазының «Сарыарқа» күйін тартқыздық.

Шертпе күй сөз болғанда алдымен аузымызға Тәттімбет аты алынады.

Халық күйлерінен басқа 140 күйшінің шығармалары енгізілген.

**Қасиетті қара домбыраның күмбір үні жаныңызды жадыратсын, тыңдаңыздар, ардақты ағайын.**

Күй ­ ‑ қазақ халқында ерекше өнер болып табылады.

**Құрманғазы ұзақ ойланып, қолына домбырасын алады.**

**2001 жылы 18 мамырда Күлтегіннің құлпытасын Президентіміздің өзі ашысты.**

**Оқылым.**

**6. Мәтінді оқыңыз.**

**Күй құдіреті**



Қай ұлтқа, қай халыққа болса да сол ұлтпен, халықпен бірге жасасып келе жатқан киелі мұралары қымбат. Қазақ халқы үшін сондай құнды, бағалы мұралардың бірі – күй.

**Қазақ сахарасындағы күй өнері – өте ертеден келе жатқан халқымыздың көне тарихын бойына сіңірген кемел өнер. Жерінің кеңдігіне қарай қазақ халқының күй орындаушылық мектептері де көптеп саналады. Атап айтсақ: Құрманғазы, Дәулеткерей, Тәттімбет, Қазанғап, Абыл, Адай, Байсерке және Қаратау өңірі, Сыр өңірі, Алтай-Тарбағатай күйшілік орындаушылық мектептері дер едік. Осы бай музыкалық мұраларымыз бүгінгі таңда күйші-орындаушыларымыздың арқасында жетіп отыр.**

Біз «Күй атасы – Қорқыт» дегенімізбен өнер зерттеушілері Қорқытқа дейін де күйдің «өмір сүргендігін» дәлелдейді. Көне күйлердің әуен-сарыны ертедегі Сақ, Ғұн, Үйсін, Қаңлы, Көк түріктер және басқа да тайпалар өмірінен бастау алатынын алға тартады. Бұған мысал ретінде халық күйлері аталып жүрген «Аққу», «Кеңес», «Боз айғыр», «Сары өзен», «Шұбар ат» және басқа да туындыларды келтіреді.

Күйді ел тарихынан бөліп қарау мүмкін емес. Кешегі замандарда күйлерде халықтың қайғы-қасіреті, азат өмірге ұмтылысы, әділетсіздікке күресі өрнек тапты. Негізі, күй жайдан-жай шығарыла салмайды. Ол адам жанының ішкі толқынысынан, сезімінен пайда болады. Күйлерде тек көңіл‑күй ғана емес, жер‑су аттары, жануарлар, құстар, табиғат құбылыстары және басқалар суреттеледі.

Күй – қазақтың жансерігі, мұңдасы, сырласы. Күйдің ғажаптығы сол – ол өзің бастан кешіріп отырған өмірдің мән-маңызын ұқтырады. Күй ойға жетелейді. Адам боп өмір сүруге, жақсылыққа, ізгілікке ұмтылдырады. Күй тыңдап, күйді түсінген пенде жамандыққа, арамдыққа бара алмайды. Күй құдыреті деген осы.

Құрманғазының «Сарыарқасы» мен «Адайын» алайық. Аталған шығармаларды тыңдағанда бойды ерекше сезім кернейді. Ұланғайыр қазақ даласы көз алдыңа елестейді. Желмен жарыса жүйткіген жылқылар. Ат үстіндегі қолын сермей жүзі жайнап бара жатқан бала. Шаттық. Қуаныш. Асқақтаған көңіл-күй. Әлгінде тілге тиек етілген күйлер сізге осындай жарқын сезім сыйлайды. Мұндай күйлердің қасиеті сонда – бойға күш-қуат қосады, қайрат-жігер береді, аруақтандырады.

Ұлттық сана, ұлтты сүю, қадірлеу бабаларымыз аманат етіп кеткен дәстүрден, өнерден бастау алатынын ұмытпағанымыз абзал. Сол қасиетті өнеріміздің бір тармағы, құдыреттісі – күй өнері.

Қазақтың заңғар жазушысы Мұхтар Әуезов кезінде «Жалпы музыка атаулы нәрсе елдің сезім байлығы мен ішкі жаратылыс қалпын білдіретін болса, солардың ішіндегі ең толғаулы, ең терең сырлысы – күй» деген. Күйге бұдан артық баға беру де қиын. Міне, қазақ күйі дегеніңіз осындай. Ол бір өзінше әлем. Нағыз қазақ күйсіз өмір сүре алмайды.

Нұрперзент Домбайдың «Күй құдыреті» мақаласынан ықшамдалып алынды, толықтырылды..

«Ана тілі»газеті. 25 ақпан, 2010 жыл.

**7. Сұрақтарға мәтін бойынша жауап беріңіз.**

1. Қазақ халқы үшін құнды, бағалы мұралардың бірі не?
2. **Ол қандай өнер?**
3. **Бай музыкалық мұраларымыз бүгінгі таңда бізге қалай жетіп отыр?**
4. **Күй орындаушылық қандай мектептерді білесіздер?**
5. **Күйдің ғажаптығы неде?**
6. **Ол қалай пайда болады?**
7. **Күйдің құдыреті неде?**

**8. Мәтіндегі абзацқа бөлінген тақырыптарды ретімен орналастырыңыз.**

|  |  |
| --- | --- |
| Күйдің құдыреті | **1-абзац** |
| Көне күйлердің бастауы | **2-абзац** |
| Күй өнерінің **күйшілік орындаушылық мектептері** | **3-абзац** |
| Күйдің қасиеті | **4-абзац** |
| Күй – бабалар аманаты | **5-абзац** |
| Күй мен адам сезімі ­‑ егіз дүние. | **6-абзац** |
| Күй – өзінше бір әлем | **7-абзац** |
| Күй – қазақ халқы үшін құнды, бағалы мұра. | **8-абзац** |

## 9. <http://kui.kz> сайты [«Күй дария» бағдарламасындағы Айгүл Үлкенбаева](http://www.kui.kz/?p=328)ның сұхбатын тыңдаңыз. Cұхбатты III жақта толықтырыңыз.

1. «Күй дария» бағдарламасының қонағы – **Мемлекеттік «Дарын» жастар сыйлығының лауреаты, ...** .
2. Мен **... облысы, ... ауылында дүниеге келдім.**
3. **Әкем ... адам болған.** Күй өнерін таңдауына ... ықпалы үлкен болды.
4. **Ауылға келген өнерлі адамдардың барлығы біздің ауылға ... .**
5. **Мен мектепте оқып жүргенде «...» оркестрінің мүшесі боладым.**
6. **8 сыныпта ... гастрольге келіп, менің әкемді мені Алматыдағы музыка колледжіне оқуға ... .**
7. **Мен өз өмірімді домбырасыз ... ...**, ... арқасында барлық жетістіктерге жеттім.
8. Менің орындауымда Құрманғазы Сағырбаевтың «...», «...»т.б. күйлерін тыңдаңыздар.

**Өзіндік жұмыстар үшін:**

## <http://kui.kz> сайтының «Галерея» бөліміне кіріп, «Күйшілер» деген слайд­шоуды қарап, суреттегі күйшілердің аты‑жөнін жазып шығыңыз.

## <http://kui.kz> сайты «Бір күйдің тарихы» бөліміндегі «Салтанат» күйінің шығу тарихын айтып беріңіз.

**СӨЙЛЕСІМ.**

**10. 1.** «Күй – сезім туындысы. Сезім «тілі» кім-кімге де, онда да қазаққа әбден түсінікті» деген пікірге келісесіз бе?

2. ХІІ-ХІІІ ғасырларда өмір сүрген Кетбұға күйшінің әйгілі «Ақсақ құлан» күйі туралы не білесіз?

**3.** «Қазақтың ұлттық өнері болған, қазір де бар және болашақта да өз қасиетін жоғалтпай қала береді» дегенге қосар ойыңыз.

**ЖАЗЫЛЫМ**

**11. Төмендегі сөз тіркестерін пайдалана отырып, «Күйшілік өнер» атты шағын эссе жазыңыз.**

*Күй тартылды, халықты тыңдатқызды, ән салынды, ел жиналды, күйшілер жиылды, құнды пікірлер айтысты, күйді шалықтатты, еңбегін елге жеткізді, онымен айтысты, бақ сынасты.*

*ӨЗІНДІК ЖҰМЫС ҮШІН*

**12. Құрманғазының «Сарыарқасы» мен Тәттімбеттің «Сарыжайлауын тыңдап, өз сезіміңізді жазып шығыңыз.**

**Өткен материалдарды бекітуге арналған тест тапсырмалары.**

**1.** Сөйлемді қажетті етіспен толықтырыңыз.

**Домбыраның үні адамның жан дүниесін ерекше толқытатын әуен күйді ... .**

А) әкелтеді

В) жасатады

С) **туғызады**

D) ойнатқызады

**2.** Асты сызылған сөздің орнына жұрнақтардың қабаттаса қолданған дұрыс нұсқасын көрсетіңіз.

**Алматыдағы музыка колледжіне оқуға жіберуге көндіреді.**

А) көніседі

В) көнгізеді

С) көністіртеді

D) **көнгіздіртеді**

**3.** Асты сызылған сөздің дұрыс емес нұсқасын белгілеңіз.

Сөреде тұрған бірнеше күйді таңдатты

А) таңдасты

В) таңдатылды

С) таңдатқызды

D) **таңдаттырды**

**4.** Асты сызылған сөздің қимылдық мағынасын ажыратыңыз.

**Домбыраның үні адамның жан дүниесін ерекше сезімге бөлетеді.**

А) объектіге бағытталған қимыл

В) бірнеше субъекті арқылы жасалған қимыл

С) тіке өзі істейтіндігін немесе өзі істегендігін білдіретін қимыл

D) сөйлеуші мен тыңдаушыдан басқа бөгде біреу арқылы істелген қимыл

**5.** Етістің түрін анықтаңыз.

«Мәдени мұра» бағдарламасы арқылы көптеген жұмыстар атқарылды.

А) өздік

В) **ортақ**

С) өзгелік

D) ырықсыз

**6.** Қимылдың бірнеше субъект арқылы ортақ істелгенін білдіретін сөйлемді көрсетіңіз.

А) Қолмен жасал­ған бұйымдар өнер деп есептеледі.

В) **Қазақта күйлер арқылы адамның, халқымыздың қайғы-қасіретін сейілткен.**

С) **Домбыраның үні адамның жан дүниесін ерекше толқытатын әуен күйді туғызады.**

D) Ғалымдар м**узыканың зор мүмкіншілігін, күйдің құдыретін ем ретінде пайдаланумыз керек деп ортақ шешімге келісті.**

**7.** Қимылдың бөгде біреу арқылы жасалғанын білдіретін сөйлемді көрсетіңіз.

А) «Сырлы күй» атауы ең жас домбырашыға берілді.

В) Ж**үрек қызметін музыканың, мысалы жанға жайлы күйдің жалпы ритмі ретке келтіреді.**

С) Ерте кезден орындалып жүрген күйдің авторы анықталды.

D) **Барлығы ортаға сап, күйдің шығу тарихын талқыласты.**

**8.** Қимылдың объектіге бағытталғанын білдіретін сөйлемді көрсетіңіз.

А) Жас балдырғандар күйден жарысып, өз өнерлерін ортаға салысты.

В) С. Тұрысбек «Көк бөрінің жортуы» күйін И. Тасмағанбетовке арнады.

С) **Адам көптеген нәзік сезімдерін, сүйіспеншілікті, бәрін де жүрекпен сезінеді.**

D) Алматыда «Домбыраның күмбірі – халқымыздың бірлігі» атты 640 домбырашы қатысқан күй кеші өткізілді.

**9.** Cөйлемді мәтін бойынша толықтырыңыз.

Күйдің ғажаптығы сол – ол өзің бастан кешіріп отырған өмірдің мән-маңызын ... .

А) жетелейді

В) ұқтырады

С) ерекшеленеді

D) **ұмтылдырады**

**10.** Cөйлемді мәтін бойынша толықтырыңыз.

**Күй а**дам боп өмір сүруге, жақсылыққа, ізгілікке ... .

А) апарады

В) келтіреді

С) шақырады

D) ұмтылдырады

**Грамматикалық тақырып: Шарт мәнді құрылымдар.**

**Сөйлеу тақырыбы: Айтыс – тәрбие құралы**

**Тыңдалым.**

1. **Тыңдаңыз. Қайталаңыз.**

|  |  |  |
| --- | --- | --- |
|  | **Сөздер, сөз тіркестері** | **Аудармасы** |
| 1 | **ділмар шешендер** | [красноречивый](http://sozdik.kz/ru/dictionary/translate/ru/kk/%D0%BA%D1%80%D0%B0%D1%81%D0%BD%D0%BE%D1%80%D0%B5%D1%87%D0%B8%D0%B2%D1%8B%D0%B9/); [речистый](http://sozdik.kz/ru/dictionary/translate/ru/kk/%D1%80%D0%B5%D1%87%D0%B8%D1%81%D1%82%D1%8B%D0%B9/); [говорливый](http://sozdik.kz/ru/dictionary/translate/ru/kk/%D0%B3%D0%BE%D0%B2%D0%BE%D1%80%D0%BB%D0%B8%D0%B2%D1%8B%D0%B9/); острый на язык |
| 2 | **ақындықтың туын тіккен** |  |
| 3 | **ешқашан жықпаған** | никогда не свалить |
| 4 | **тамсана** |  |
| 5 | **ақиқатты айнымай айта алатын** | быть преданной к истине |
| 6 | **желісі үзілмеу** | прочность основы |
| 7 | **бертінде** | недавно; в недавнем прошлом; за последнее время |
| 8 | **дару** | оказывать благотворное действие |
| 9 | **өр рухын түсірмеген** | не опускать гордости |
| 10 | **дәстүр сабақтастығы** | [преемственность](http://sozdik.kz/ru/dictionary/translate/ru/kk/%D0%BF%D1%80%D0%B5%D0%B5%D0%BC%D1%81%D1%82%D0%B2%D0%B5%D0%BD%D0%BD%D0%BE%D1%81%D1%82%D1%8C/) традиции |
| 11 | таразы басында тең тұрмаса | если взвешивать равной степени |
| 12 | тұшы­нып тыңдау | слушать с наслаждением |
| 13 | арқалаған жүгінің ауырлығы | тяжесть несенного груза |
| 14 | тағылым | урок, пример,традиция, влияние |
| 15 | ой таба алмасаң | Если не приходить мысли; не возникуть мысли |
| 16 | абырой таппайсың | потеряешь авторитет |
| 17 | қомақты | большой по объему; [объемистый](http://sozdik.kz/ru/dictionary/translate/ru/kk/%D0%BE%D0%B1%D1%8A%D0%B5%D0%BC%D0%B8%D1%81%D1%82%D1%8B%D0%B9/); [значительный](http://sozdik.kz/ru/dictionary/translate/ru/kk/%D0%B7%D0%BD%D0%B0%D1%87%D0%B8%D1%82%D0%B5%D0%BB%D1%8C%D0%BD%D1%8B%D0%B9/) |
| 18 | орамды ойлар | подходящие мысли |
| 19 | қанатын кең жайған сөздер | крылатые слова |
| 20 | алқалы топ | масса; большое собрание людей; публика |
| 21 | тұрпайы | [грубый](http://sozdik.kz/ru/dictionary/translate/ru/kk/%D0%B3%D1%80%D1%83%D0%B1%D1%8B%D0%B9/); [резкий](http://sozdik.kz/ru/dictionary/translate/ru/kk/%D1%80%D0%B5%D0%B7%D0%BA%D0%B8%D0%B9/); [невежливый](http://sozdik.kz/ru/dictionary/translate/ru/kk/%D0%BD%D0%B5%D0%B2%D0%B5%D0%B6%D0%BB%D0%B8%D0%B2%D1%8B%D0%B9/); [нетактичный](http://sozdik.kz/ru/dictionary/translate/ru/kk/%D0%BD%D0%B5%D1%82%D0%B0%D0%BA%D1%82%D0%B8%D1%87%D0%BD%D1%8B%D0%B9/); [вульгарный](http://sozdik.kz/ru/dictionary/translate/ru/kk/%D0%B2%D1%83%D0%BB%D1%8C%D0%B3%D0%B0%D1%80%D0%BD%D1%8B%D0%B9/) |
| 22 | анайы | [грубый](http://sozdik.kz/ru/dictionary/translate/ru/kk/%D0%B3%D1%80%D1%83%D0%B1%D1%8B%D0%B9/); [бестактный](http://sozdik.kz/ru/dictionary/translate/ru/kk/%D0%B1%D0%B5%D1%81%D1%82%D0%B0%D0%BA%D1%82%D0%BD%D1%8B%D0%B9/) |
| 23 | астар, тұспал | перен. [подоплека](http://sozdik.kz/ru/dictionary/translate/ru/kk/%D0%BF%D0%BE%D0%B4%D0%BE%D0%BF%D0%BB%D0%B5%D0%BA%D0%B0/); [изнанка](http://sozdik.kz/ru/dictionary/translate/ru/kk/%D0%B8%D0%B7%D0%BD%D0%B0%D0%BD%D0%BA%D0%B0/); [иносказание](http://sozdik.kz/ru/dictionary/translate/ru/kk/%D0%B8%D0%BD%D0%BE%D1%81%D0%BA%D0%B0%D0%B7%D0%B0%D0%BD%D0%B8%D0%B5/); [намек](http://sozdik.kz/ru/dictionary/translate/ru/kk/%D0%BD%D0%B0%D0%BC%D0%B5%D0%BA/) |
| 24 | мақам | [напев](http://sozdik.kz/ru/dictionary/translate/ru/kk/%D0%BD%D0%B0%D0%BF%D0%B5%D0%B2/); [ритм](http://sozdik.kz/ru/dictionary/translate/ru/kk/%D1%80%D0%B8%D1%82%D0%BC/); манеры; [лад](http://sozdik.kz/ru/dictionary/translate/ru/kk/%D0%BB%D0%B0%D0%B4/); [мелодия](http://sozdik.kz/ru/dictionary/translate/ru/kk/%D0%BC%D0%B5%D0%BB%D0%BE%D0%B4%D0%B8%D1%8F/); [мотив](http://sozdik.kz/ru/dictionary/translate/ru/kk/%D0%BC%D0%BE%D1%82%D0%B8%D0%B2/) |
| 25 | жадағай, жұтаң | [голый](http://sozdik.kz/ru/dictionary/translate/ru/kk/%D0%B3%D0%BE%D0%BB%D1%8B%D0%B9/); [лишенный](http://sozdik.kz/ru/dictionary/translate/ru/kk/%D0%BB%D0%B8%D1%88%D0%B5%D0%BD%D0%BD%D1%8B%D0%B9/): [опустошенный](http://sozdik.kz/ru/dictionary/translate/ru/kk/%D0%BE%D0%BF%D1%83%D1%81%D1%82%D0%BE%D1%88%D0%B5%D0%BD%D0%BD%D1%8B%D0%B9/); [скудный](http://sozdik.kz/ru/dictionary/translate/ru/kk/%D1%81%D0%BA%D1%83%D0%B4%D0%BD%D1%8B%D0%B9/) |
| 26 | бел алу | почувствовать прилив новых сил |
| 27 | аталы сөзге тоқтау | [останавливаться](http://sozdik.kz/ru/dictionary/translate/ru/kk/%D0%BE%D1%81%D1%82%D0%B0%D0%BD%D0%B0%D0%B2%D0%BB%D0%B8%D0%B2%D0%B0%D1%82%D1%8C%D1%81%D1%8F/) на основательное слово; веское слово *(содержательная речь)* |
| 28 | ұрымтал сәтін аңду | выслеживать удобное положение |
| 29 | қарсыласын қапыда қалдыру | не упустить противника |
| 30 | бір ауыз сөз | одно высказывание; одно слово |

1. **Берілген сөздермен сөздік карта арқылы жұмыс істеңіз.**

*Тамсану, тағылым, абырой, дару, ақиқат, пікір*

**Сөздік карта**

Өзге сөз формасы

Дефиниция

Синоним

Ассоциация

Жаңа сөз

Антоним

Мәтіннен алынған сөйлем

Өз сөйлемі

1. **Төмендегі сөздерге мағынасы жақын сөзді көрсетіңіз.**

дарыса **–**

таңғала ­–

ақиқат –

тұшыну –

абырой –

тұрпайы –

пікір –

уәж –

жадағай –

арыз –

астарлау –

назар аудармау –

**Қажетті сөздер:**

сөз, дәлел бедел сүйсіну тамсана шындық қарамау жұтаң ой, өріс қонса анайы тұспалдау шағым

1. **Берілген сөздерді пайдаланып, микродиалогті толықтырыңыз.**

* Айбек, айтыскер боламын деп талпынған адамның бойында қандай қасиет болуы керек деп ойлайсың?
* Тегінде шешендіктің, ақындықтың ұшқыны бар баланың қай салада \_\_\_\_\_\_\_\_ де бойында айтыскерге тән суырыпсалма қасиеттері болады.
* Оны дамыту үшін не істеу керек?
* Ол үшін қазақтың ауыз әдебиеті мен жыраулар поэзиясын көп \_\_\_\_\_\_\_, тіл байлығың кеңейеді.
* Қазақ үшін айтыс өнері қаншалықты қажет?
* Адам үшін жұтатын ауа, ішетін су қалай қажет \_\_\_\_\_\_\_, қазақ үшін айтыс өнері де сондай қажет.

**Қажетті сөздер:**

жүрсе оқысаң болса

**Грамматика. Шарт мәнді құрылымдар.**

**Шартты бағыныңқы сабақтас құрмалас сөйлемнің жасалуы**

|  |
| --- |
| Құрамындағы жай сөйлемдердің бағыныңқы сыңары басыңқы сөйлемде айтылған ойдың шартын білдіретін сабақтас құрмаласты **шартты бағыныңқылы сабақтас с**өйлем дейді. Шартты бағыныңқы сыңары *қайтсе?, не етсе?, қайткенше?, не еткенше?, қайтпей?, не етпей?, қайтпейінше?, не етпейінше?* деген сұрақтарға жауап береді. |

**Шартты бағыныңқылы сабақтастың жасалу жолдары**

|  |  |  |  |  |
| --- | --- | --- | --- | --- |
| Бағыныңқысы  ның баяндауышы | | Баяндауыштың тұлғалық белгілері | Сұрақтары | Сызбасы |
| 1 | Шартты рай | -са, -се | қайтсе?  не етсе? | ... айтса, ... . |
| 2 | Көсемше | Болымсыз етістік + й | қайтпей?  не етпей? | ... жолықпай, ... . |
| 3 | Көсемше  Негізді | -майынша/мейінше, байынша/ бейінше, пайынша/ пейінше | қайтпейінше?  не етпейінше? | ... алмайынша, ... . |
| 4 | Есімше | -қанша, -кенше, ғанша, -генше | қайткенше?  не еткенше | ... келгенше, .. . |

Шартты бағыныңқы сабақтастың баяндауышы ғана шартты райдың ­‑са, ‑се жұрнағы арқылы жасалмайды. **Қарсылықты бағыныңықы сабақтас, мезгіл бағыныңқы сабақтас, мақсат бағыныңқы сабақтастардың** баяндауыштары да шартты райдың ‑ са, ‑ се жұрнағы арқылы жасалады. Олардың айырмашылығы төмендегідей:

**Шартты рай**

- са, - се

**Есімше** -ғанда

(-ген+де)

**Көсемше** -ма+й (-ме+й)

-майынша, (-мейінше)

Айырмашылығы

**Қарсылықты бағыныңқы**

**сабақтас**

-са, -се.

**да, де** шылауының тіркесуі арқылы

**Мезгіл бағыныңқы сабақтас**

-са, -се

**Мақсат бағыныңқы сабақтас**

-са, -се

**деп** көмекші

етістігінің тіркесуі арқылы

Барып құлақ салсақ та, ешбір дыбыс естілмейді.

Ол келсе, сабақ аяқталыпты.

Үйдегілер тысқа шықса, таң аппақ боп атқан екен.

Арман оқысам деп, қалаға келді.

Білмегенін білсем деп, оқушылар ынтығар.

**5. Мақалды қажетті етістіктермен толықтырыңыз.**

1. Сөз жүйесін ..., мал иесін табар

2. Халық ..., қалып айтпайды.

3. Тіл тас жарады,  
Тас ..., бас жарады.

4. Бас кеспек … да,  
Тіл кеспек жоқ.

1. Жат елдің жақсысы…,

Өз еліңнің сақшысы бол.

1. Артында баласы …,  
   Көзі қалды де.  
   Артында сөзі …,  
   Өзі қалды де.
2. Сын …, мін түзелмейді.
3. Ойнап … да, ойлап айт.

**Қажетті етістіктер:**

тапса айтса жармаса болса қалса болғанша қалса

түзелмей айтсаң

**6. Көп нүктенің орнына құрмалас сөйлемдердің екінші сыңарын қойыңыз.**

1. Бүгінгі заман «ақпарат кімнің қолында болса, ... .

2. Бұрындары ақындар міндетті түрде өз руының атынан сайысқа түсетін болса, ... .

3. Ерте заманда сайысып отырған ақындар екі рудың өкілдері болса, ... .

4. Қандай өнер түрі болмасын, егер насихаты аз, мүмкіншілігі шектеулі болса, ... .

5. Ертеде халқымыз айтысушы ақынның қайсысының сөзі маңызды, өмірге, шындыққа жақын болса, ... .

**Сөйлемнің қажетті сыңары:**

қазіргі заманда облыс, аудан атынан айтыса береді

сол – әлемді билейді» деген қағидатқа жүгінеді

оның жалпыхалықтық сипат алып, тағылымдық-тәрбиелік маңызға ие болуы екіталай.

соны қолдап, көтеріп отырған

қазіргі заманда әр ақын өз елінің, аймағының сұраныс-тілектерін айтатын болды.

**ОҚЫЛЫМ.**

**7. Мәтінді оқыңыз.**

**АЙТЫС – ТӘРБИЕ ҚҰРАЛЫ**

**Небір жүйрік ақындарды, ділмар шешендерді, көсемдерді дүниеге әкелген қазақ даласы ақындықтың туын тіккен және оны ешқашан жықпаған жер. Ұлы даланы аралаған саяхатшылардың қай-қайсысы да халқымыздың ақындығына таңғалып, тамсана жазған еді. Қазтуған, Шалкиіздердің заманынан бері ақиқатты айнымай айта алатын ақындық өнердің желісі үзілмей жалғасып келіп, бертінде Сүйінбай, Жанақ, Майкөт, Құлмамбет, Жамбылдарға дарыса, бұл – сан ғасырлар бойы өзінің өр рухын түсірмеген дәстүр сабақтастығының жемісі.**

Айтыс ақындарының екеуі бірдей таразы басында тең тұрмаса, жұрт тұшы­нып тыңдарлық драмалық, қоғамдық-саяси мәнді, қызықты айтыстың тууы екі­талай. Сүйінбай мен Қатаған, Жамбыл мен Құлмамбет, Кемпірбай мен Шөже, Біржан мен Сара айтыстарының ел ауызында сақталып, біздің дәуірімізге жетуі оның кемел көркемдігі мен арқалаған жүгінің ауырлығы және әлеуметтік мазмұнының өткірлігінде еді.

Сөз өнері болған соң айтыс та тәрбие құралы. Өзгеге тағылым болу үшін алды­мен өзің өнегелі, өнерлі болуың шарт. Аузыңда айтарың болмаса, жұрт сүйсінетін өткір ой таба алмасаң, айтысқа шығып абырой таппайсың. Себебі, айтыс толғақты мәселелер қозғаудың, қомақты қоғамдық пікірлер жариялаудың, атасы үлкен ақиқатты айтудың мінбері. Орамды ойларың мен қанатын кең жайған сөздерің аузыңнан шыға ауыл-ауылды аралап кетсе қане.

Айтыс алқалы топтың алдында өтетіндіктен, тіке айтқаның тұрпайы, ашық айтқаның анайы болып шықпауы үшін ойдың шын ақындықпен астарланып, тұспалданып айтылғаны, әрі құлаққа жағымды, әдемі мақаммен, әсем сазбен сүйемелденгені жөн. Сонда ғана айтыс өзінің табиғатын, моралдық-эстетикалық мәнін, күрескерлік рухын сақтап қалады. Әйтпесе, жадағай, жұтаң өлеңсымақ пен қара сөзді ұйқастырып айта беретін ақындар бел алып кетсе, айтыс шын мәнінде өнер болудан, қазақ халқының рухани қажеттілігін өтеуден қалады.

Кім көрінген емес, айтысқа ақынның ақыны ғана шығу керек. Ежелгі айтыс ақындары бір-бірінің ұрымтал сәтін аңдып, қарсыласын қапыда қалдыруға тырысқан. Кезі келгенде жеңе де, жеңіле де білген. Атақты ақындар Сүйінбай мен Қатаған, Жамбыл мен Құлмамбет өмірде бір-ақ мәрте айтысқан. Аталы сөзге тоқтап, ел алдында жеңіл­генін мойындау да азаматтық. Одан оның абыройы өспесе, төмендемейді.

Ілгеріде Қаратауды жайлаған Сіргеліде Қанай болыстың қасына ерткен жиырма жігітінің біреуі ақын болса керек, Ұлбикемен айтысамын деп болысқа ұдайы арыз айтады екен. Қанай болыс Ұлбикемен айтыстырамын деп жүргенде, болыстың жиырма жастағы баласы бақилық болып, бірер жылдай қарайлап қалады. Келесі жылы Қанай болыс жиырма жігітімен Ұлбикені іздеп келсе, Мұсабай датқа ауылда жоқ екен. Ұлбике ауырып төсе­гінде жатса керек, қонақтарға аса назар аудармапты. Сарыбел деген жерден келген Қанай болыс төрге шығып, сары қымыздан сіміріп отырып, әлгі ақын жігітіне сөз баста деген екен. Сонда ақын жігіт:

Біз келдік кесіп өтіп Сарыбелді,

Үйіңе үлкен-кіші бәрі келді.

Ауырған қыз, төсектен басың көтер,

Қоржынымның басы толы дәрі келді, – деп өлеңді қоя береді. Ұлбике сол кезде жастықтан басын көтеріп: “Бұл кісілер кімдер еді?” – деп сұрайды. Жігіттердің бірі: “Сарыбелден келген Қанай болыс” дейді. Сонда ақын қыз:

Келіпсіз кесіп өтіп Сарыбелді,

Үйіме үлкен-кіші бәрі келді.

Қоржыныңның басы толы дәрі болса,

Қанайдың жалғыз ұлы нағып өлді, – деп, елді бір-ақ ауыз сөзбен таң қалдырады. Бұл уәжден жер болып жеңілген жігіттер мен Қанай болыс асылып жатқан асқа қарамай, үйден шығып жүре беріпті дейді.

Мінеки, бір ауыз сөзге тоқтаудың айқын мысалы деп осыны айтуға болады.

Айтыс секілді ұлттық мұраны дамыту жөнінде Үкімет қаулысы қабылданса, Мәдениет министрлігі жанынан арнайы бөлім ашылса, құба-құп болар еді. Қайткен күнде де, сан ғасырлар бойы қалыптасып, халықтың жүрегінде сақталып келген өнерді жоғалтып алмауымыз керек.

Мырзатай Жолдасбековтің «Қазаққа Алланың берген сыйы еді» атты мақаласынан ықшамдалды. «Егемен Қазақстан» газеті. 12 Желтоқсан, 2008 жыл.

**Оқылым тапсырмалары**

**8. Асты сызылған шартты райлы сөздердің қандай мағынада жұмсалып тұрғанын табыңыз.**

**9. Мәтіндегі ақпараттарды үшке бөліп, топтастырыңыз.**

**Кіріспе бөлім**

**1)**

**2)**

**3)**

**Негізгі бөлім**

**1)**

**2)**

**3)**

**Қорытынды**

**1)**

**2)**

**3)**

**1) Ақындықтың туын тіккен және оны ешқашан жықпаған қазақ даласы.**

**2)** Айтыс – тәрбие құралы

**3) Халқымыздың ақындығына тамсанған саяхатшылар**

**4)** **Сан ғасырлар бойы ақындық өнердің желісі үзілмеген дәстүр сабақтастығы**

**5)** **Ұлттық мұраны дамыту**

**6) Аталы сөзге тоқтаудың айқын мысалы**

**7)** Халықтың жүрегінде сақталып келген өнерді жоғалтып алмау

**8)** Айтыстың табиғаты, моралдық-эстетикалық мәні, күрескерлік рухы

**9)** Айтыстың кемел көркемдігі мен арқалаған жүгінің ауырлығы және әлеуметтік мазмұнының өткірлігі

**10.** <http://kazblog.kz/>  **сайтындағы**

«Тіл жанашыры 2011» бағдарламасы бойынша Балғынбек Имашев пен Айнұр Тұрсынбаеваның айтысын тамашалаңыз.

**11.** Айтыстың негізгі көтерілген мәселесін анықтаңыз.

**12**. Айтыстан үзіндіні толықтырыңыз.

**Айнұр Тұрсынбаева**:

Алты Алаш жұртым, армысың!

Төрт көзің түгел бармысың.

\_\_\_\_\_\_\_\_\_\_\_\_\_\_\_\_\_\_\_\_\_

Асқақтатайын деп келдім

................................................

Жат пиғылдылар жүр

\_\_\_\_\_\_\_\_\_\_\_\_\_\_\_\_\_\_\_ деп түбінде

Ақындық оймен былай деп

Мен армандаймын бүгінде

\_\_\_\_\_\_\_\_\_\_\_\_\_\_\_ сөйлесін,

\_\_\_\_\_\_\_\_\_\_\_\_\_\_\_\_ тілінде.

**Балғынбек Имашев:**

**Жиналып ана тілдің жанашыры**

**Ұлы тойдың болып тұр жарасымы**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ұлтымның бүкіл маржан, бар асылы**

**Себебі, қазақ тілі – әр қазақтың**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Дүниенің ең сұлу ғажап тілі**

**Ол менің \_\_\_\_\_\_\_\_\_\_\_\_\_\_\_\_\_\_\_**

**Осы тілде айтылған Алашымның**

**Қуанышы, қайғысы, азаттығы**

**Тілмен мәңгі \_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**СӨЙЛЕСІМ.**

**13. Диалогті тыңдаңыз.**

* Тәуелсiздiктiң 20 жылдығына орай Астанада өткен аламан айтысқа қатыса алдың ба?
* Иә, достым, Астанада тұрып мұндай мүмкіндіктерді жіберіп алмау керек қой.
* Мен Алматыдан арнайы бара алмасам да, интернеттегі жаңалықтардан хабардар болып отырдым.
* Досым‑ау, өз көзіңмен көру бір басқа. Алған әсерді айсаңшы... . Өзiмiздiң арқалы ақындармен бiрге ар жағы Қытайдан, бер жағы Монғолия, көршi Қырғыз елi мен Өзбекстанды қосқанда 41 ақынды көрсең ғой, айтыстарын тыңдасаң, өзің де шабыттанып кетесің.

‑ Қасиеттi Тәуелсiздiктi, азаттықты, егемендiктi ең алдымен аңсаған да, көксеген де, оны сұлу сөзбен суреттеп, кестелi оймен бе­зен­дiрген де – ең алдымен ақындар ғой.

* Иә, достым, айтыста Қытай Халық Республикасынан Жәмиға Дәулетқызы, Гүлсiнай ақын, Қырғыз Рес­пуб­лика­сы­нан қатысқан Аалы Туткуче ақын, елімізден Балғынбек Имашев, Айнұр Тұрсын­баева, Дәулеткерей Кәп­ұлы, Аманжол Әлтаев, Серiкзат Дүйсенғазин секiлдi елге танымал тарланбоздар мен Әлiбек Сер­ғали, Мұх­тар Ниязов, Еркебұлан Қайназаров және т.б. жас перiлер бәйге көрi­гiн қыз­дырып, ел-жұртты риза еттi.
* Қандай өзекті мәселелер ашылды?
* Ақындар айтпай қалды дейтiн жайт қалмады. Өзге де көкейкестi мә­се­лелер жыр болып төгiлдi. Бас тақырып – Тәуелсiз­дiгiмiздiң торқалы тойынан бастап, қазақтың көбеюiне дейiн қамтылған айтыста аға мен iнiнiң, қыз бен жiгiт­тiң, жезде мен балдыздың әдемi қазақы қалжыңдары мен қағытпалары да көрiнiс бердi.
* Қоғамды қобалжытып отырған мәселелер шынайы талқыланды ма?

‑ Айтыста ақиқат ай­тыл­маса, шаншу сөз айтылмаса, биліктегілердің болсын, қолында барлардың болсын, шамына тиетін сөз айтылмаса, ол айтыс қызық болмас еді. Қоғамды қобалжытып отырған ойларды қозғап айта алмаса, айтыс ешкімге қажет бол­мас еді. Бірақ соны біздің мемлеке­тіміз, қоғамымыз әлі де дұрыс пайдалана алмай отыр.

* Оны да түсінетін уақыт келер, ең алдымен ұлттың рухани сапасы азбаса екен, дұрыс жолдан айнымасақ екен деп тілеймін.
* Аумин! Айтқаның келсін!

**14. Диалог бойынша 1-тапсырма. Диалог бойынша сұрақтарға жауап беріңіз.**

1. Аламан айтыс қайда, неге орай өтті?
2. Оған шетелден, өзімізден неше ақын қатысты?
3. Қатысқан ақындарды атаңыз.
4. Басты тақырыбы не?

**ЖАЗЫЛЫМ.**

**15. Диалогте айтылған төмендегі сөйлемдерден шартты райлы сөйлемдерді теріп жазып, астын сызыңыз. Қандай мәнде жұмсалып тұрғанын түсіндіріңіз.**

Мен Алматыдан арнайы бара алмасам да, интернеттегі жаңалықтардан хабардар болып отырдым.

Алған әсерді айсаңшы... .

Өзiмiздiң арқалы ақындармен бiрге ар жағы Қытайдан, бер жағы Монғолия, көршi Қырғыз елi мен Өзбекстанды қосқанда 41 ақынды көрсең ғой, айтыстарын тыңдасаң, өзің де шабыттанып кетесің.

Айтыста ақиқат ай­тыл­маса, шаншу сөз айтылмаса, биліктегілердің болсын, қолында барлардың болсын, шамына тиетін сөз айтылмаса, ол айтыс қызық болмас еді.

Қоғамды қобалжытып отырған ойларды қозғап айта алмаса, айтыс ешкімге қажет бол­мас еді.

Оны да түсінетін уақыт келер, ең алдымен ұлттың рухани сапасы азбаса екен, дұрыс жолдан айнымасақ екен деп тілеймін.

****

**16.** 11-12 ақпан күндері Алматыдағы Балуан Шолақ атындағы Cпорт сарайында қазақтың XX ғасырдағы тұғырлы тұлғасы, аса көрнекті мемлекет және қоғам қайраткері Дінмұхамед Ахметұлы Қонаевтың туғанына 100 жыл толуына арналған Республикалық ақындар айтысы өтті. (Айтысқа қатысқан ақындардың суреттері берілген).

**Аламан айтыстың өткені жөнінде тартымды жарнама жасаңыз.**

**Өткен материалдарды бекітуге арналған тест тапсырмалары**

**1.** Мақалды толықтырыңыз.

Көзің ..., қолыңды тый,

Ішің ..., аузыңды тый.

А) кетсе

В) ашыса

С) ауырса

D) қышыса

**2.** Сөйлемді мәтін бойынша толықтырыңыз.

Аузыңда айтарың ..., жұрт сүйсінетін өткір ой ... ..., айтысқа шығып абырой таппайсың.

А) жүрсе, болмаса

В) қалмаса, жаза бассаң

С) болмаса, таба алмасаң

D) жоқ болса, ауыздан шықпаса

**3.** Cөйлемді мәтін бойынша аяқтаңыз.

Аузыңда айтарың болмаса, жұрт сүйсінетін өткір ой таба алмасаң, ... .

А) айтысқа шығып абырой таппайсың

В) атасы үлкен ақиқатты айтудың мінбері

С) айтыс шын мәнінде өнер болудан қалады

D) қазақ халқының рухани қажеттілігін өтей алмайсың

**4.** Мәтін бойынша есімдерді дұрыс көрсетіңіз.

Келесі жылы ... болыс жиырма жігітімен ... іздеп келсе, ... датқа ауылда жоқ екен.

А) Сүйінбай, Қатаған, Жамбыл

В) Қазтуған, Шалкиіз, Біржан

С) Қанай, Ұлбикені, Мұсабай

D) Құлмамбет, Кемпірбай, Шөже

**5.** Сөйлемнің бірінші сыңарын табыңыз.

..., айтыс ешкімге қажет бол­мас еді.

А) Айтыста ақиқат ай­тыл­са

В) Ұлттың рухани сапасы азбаса екен

С) Қоғамды қобалжытып отырған ойларды қозғап айта алмаса

D) Мәдениет министрлігі жанынан арнайы бөлім ашылмаса

**6.** Сөйлемнің екінші сыңарын көрсетіңіз.

Әйтпесе, жадағай, жұтаң өлеңсымақ пен қара сөзді ұйқастырып айта беретін ақындар бел алып кетсе, ... .

А) алды­мен өзің өнегелі, өнерлі болуың шарт

В) айтысқа ақынның ақыны ғана шығу керек

С) айтыс шын мәнінде өнер болудан, қазақ халқының рухани қажеттілігін өтеуден қалады

D) айтыс өзінің табиғатын, моралдық-эстетикалық мәнін, күрескерлік рухын сақтап қалады

**7.** Сөйлемнің қандай мағынада жұмсалып тұрғанын ажыратыңыз.

Ең алдымен ұлттың рухани сапасы азбаса екен, дұрыс жолдан айнымасақ екен деп тілеймін.

А) шартты

В) тілек, қалау

С) қарсылықты

D) салыстырмалы

**8.** Шарт мәнде жұмсалып тұрған сөйлемді көрсетіңіз.

А) Ол Республика сарайына кірсе, ақындар айтысы басталып кетіпті.

В) Айтыс киелі өнер болмаса, оған зал лық толы халық жиналмас еді.

С) Айтыскер ақындарға шын мәнінде тәуелсіз, еркін сөз берілсе екен деп ойлайсың.

D) Ақын қоғамдағы шындықты **ашық айтса да, тыңдар құлақ қалмағандай.**

1. Тілек, қалау мағынасындағы шарт мәнді сөйлемді табыңыз.

А) Екі күн бойы айтыскер ақындар қазаққа 47 қала салдырған Дінмұхамед Қонаевты тілге тиек, жырына арқау етсе керек еді қой.

В) Қандай жүйрік, тапқыр ақын болса да, шындықтан жалтарып құтылып кете алмаған, аталы сөзге тоқтап бас иетін болған.

С) Қанша мақтаулы ақын болса да, көпшілік алдына шығарда айтар ойын, сөйлер сөзін жүйелеп алуы керек.

D) Қандай өнер түрі болмасын, егер насихаты аз, мүмкіншілігі шектеулі болса, оның жалпыхалықтық сипат алып, тағылымдық-тәрбиелік маңызға ие болуы екіталай.

**10.** Қарсылықты мағынада жұмсалып тұрған шарт мәнді сөйлемдерді табыңыз.

А) Ұлбике ауырып төсе­гінде жатса керек, қонақтарға аса назар аудармапты.

В) Айтыстың басты тақырыбы Қонаев туралы болса да, ақындар еліміздегі болып жатқан оқиғаларға да өз пікірлерін білдірді.

С) Аталы сөзге тоқтап, ел алдында жеңіл­генін мойындау да азаматтық, одан ақынның абыройы өспесе, төмендемейді.

D) Орамды ойларың мен қанатын кең жайған сөздерің аузыңнан шыға ауыл-ауылды аралап кетсе қане.

|  |  |
| --- | --- |
|  |  |

**7-сабақ материалдары**

**Грамматикалық тақырып: Модальдық мағынаның берілуі**

**Сөйлеу тақырыбы**: **Өнер жұлдыздары**

**Тыңдалым.**

1. **Тыңдаңыз. Қайталаңыз.**

|  |  |  |
| --- | --- | --- |
|  | **Сөздер, сөз тіркестері** | **Аудармасы** |
| 1 | тыңдармандар | слушатели |
| 2 | көрермендер | зрители |
| 3 | өнер сүйер қауым | общество, которое любить искусство |
| 4 | қошеметке бөлену | ... почести |
| 5 | аталмыш топ | названная группа |
| 6 | суырылып алға шығу | выйти вперед перед публикой |
| 7 | сыңайлы | кажется |
| 8 | қауқарсыз | [слабый](http://sozdik.kz/ru/dictionary/translate/ru/kk/%D1%81%D0%BB%D0%B0%D0%B1%D1%8B%D0%B9/); [слабосильный](http://sozdik.kz/ru/dictionary/translate/ru/kk/%D1%81%D0%BB%D0%B0%D0%B1%D0%BE%D1%81%D0%B8%D0%BB%D1%8C%D0%BD%D1%8B%D0%B9/) |
| 9 | самал өбу | ласкает летний приятный ветерок |
| 10 | әуендерімен тербету | трогать с мелодий |
| 11 | тыңдарманның жүрегінен жол табу | найти путь к сердцу слушателей |
| 12 | дүрілдетіп өткізу | провести с фурором |
| 13 | өнеріне сусау | жаждать искусству |
| 14 | есті | умная |
| 15 | есер | [безрассудный](http://sozdik.kz/ru/dictionary/translate/ru/kk/%D0%B1%D0%B5%D0%B7%D1%80%D0%B0%D1%81%D1%81%D1%83%D0%B4%D0%BD%D1%8B%D0%B9/) |

1. **Төмендегі сөздердің мағынасын ашыңыз.**

Өнер сүйер қауым –

Халықтың қошеметіне бөлену –

Сал, сері –

Жетістік –

Қауқарсыз –

шек болмау –

1. **Сөздер мен сөз тіркестерін мағынасына қарай сәйкестендіріңіз**.

|  |  |
| --- | --- |
| өнер | болып қалу |
| өз орнын | үстінде жүру |
| халықтың қошеметіне | он жылдың жүзі болу |
| ертеңгі ұрпаққа асыл мұра | әлемінде |
| ізденіс | ұлттық рухты жоғалтпау |
| құрылғанына | әсем әуендерімен тербету |
| өз тыңдаушыларын | бөлену |
| жан біткенді | тапқан әншілер |
| жас ұрпақтың бойындағы қазақылық пен | әндерін тыңдау |
| терең мағыналы | табу |

**4.** Жақша ішіндегі сөздерді пайдаланып, сөйлемді толықтырыңыз.

1. «МузАрт» тобының әншісі Мейрамбекке ұқсау (секілді). 2. Шамасы, сен «МузАрттың» орындауындағы «Өмір өтті» әнін естімеу (сияқты). 3. Кез келген әнші Мейрамбек секілді әнді жүрегімен айту (керек/міндет). 4. Қазір қазақ эстрадасының көгінде жұлдыздары жарқырап тұрған ән де, әнші де көп (шығар/мүмкін). 5. Шынайы дыбысқа көшу (керек/міндет), биік - биік белестерден көрінуге талпына беру (керек/парыз) деп есептейміз.

**Грамматика.**

**Модальдық мағынаның берілуі**

Модальдылық терминінің грамматикада екі мағынасы бар. Осы терминмен ортақ белгілері бар әр түрлі құбылыстарды атайды: модальдылық өзін сөйлемде яғни синтаксис деңгейінде көрсетеді. Сөйлеуші сөйлем құрғанда өзінің ақпаратқа, ақпараттың шындығына қатыстылығын хабарланатын сөйлемде білдіреді. **Сөйлеуші тарапынан** **ақпарат шынайы** яғни қазір болатын, болған, болашақта болатын болса, онда сөйлем *ашық райда: осы шақта, келер шақта, өткен шақта* беріледі.

Егер де **ақпарат сөйлеуші тарапынан шынайы емес**, яғни ол шындығында әлі болмаған, қазір де болмайтын, болашақта да болмайтын болса, онда сөйлем *бұйрық райда, қалау райда* құрылады. Модальдылық бірінші мағынасы бойынша объективтілік модальдылық деген атау алды.

*Субъективті модальдылық.*

Модальдылық терминінің екінші мағынасы сөйлеушінің айтатын сөйлеміне қатынасын білдіреді. Бұл үшін сөйлеуші модальді деп аталатын арнайы сөздерді пайдаланады (З.Күзекова. Қазақ тілі практикумы. Астана, 2010.)

Қазақ тіліндегі модаль сөздерді зерттеген ғалым Е. Жампейісов олардың қатарына төмендегідей сөздерді жатқызады: *сияқты, сықылды, секілді, сыңайлы, сынды, тәрізді, іспетті, мүмкін, ықтимал, шамасы, тәрізі, әлпеті, мүмкін, асылы, қисыны, анығында, шынында, расында, рас, әрине, әлбетте, бәлкім, керек, қажет, тиіс, шығар, болар, ‑­са(‑се)керек, ‑у (‑уға) керек, ‑уы (‑уі) керек, ‑уы (‑уі) тиіс,‑у қажет, ‑ға, ‑ге ұқсайды* және т.б.

**Модаль сөздер семантикалық сипаты жағынан төмендегідей бөлінеді:**

1. Болжал мәнді модаль сөздер: *сияқты, сықылды, тәрізді, секілді, мүмкін, шамасы, тәрізді, тәрізі, бәлкім, шығар, болар т.б.*
2. Міндеттілік мағына беретін модаль сөздер: *керек, қажет, тиіс, лазым* сөздерінің қатысуымен жасалатын *,‑у қажет, ‑у керек, ‑ у лазым; ‑мақ керек, ‑маққа керек, ‑уға тиіс, ‑уы (‑уі) тиіс.*
3. Біреудің сөзі не бір дерек негізінде айтылатын модаль сөздер: *де, дейді, деп т.б.*
4. Қостау (растау) мағынасында қолданылатын модаль сөздер: *әрине, әлбетте, рас, шынында, шындығында, анығында* т.б.
5. Күмән (күдік) ұғымын білдіретін модаль сөздер: *‑ар ма екен, ‑са неғылсын, кім біледі* т.б.
6. Тілек, қалау мәнді модаль сөздер: *‑са/‑се екен, ‑са/‑се деймін* т.б.

**5.** **Сөйлемдерді қажетті сөздермен толықтырыңыз.**

1. – Сен келесі аптада концертке барасың ба?

– Иә, мен келесі аптада міндетті түрде «МузАрттың» концертіне ... .

2. – Ол Мейрамбектің дауысына риза болған шығар?

– Жоқ, ол кісі тек Мейрамбекке ғана емес, Сәкен мен Кенжебектің жанды дауыстарына да риза ....

3. – Бүгінгі қазақ әндері келер ұрпаққа мұра болып қалу үшін не істеу қажет?

– Бүгіндегі қазақ эстрадасындағы әндер ертеңгі ұрпаққа асыл мұра болып қалу үшін кез келген әнші көп еңбек ... .

4. – Адамға тән қандай қасиетті жоғары бағалайсыз?

– Кез келген адам отанын, тілін, дінін ... . Туған тілін білмейтін адам анасын сыйламайды деген сөз.

5. – Қазақ эстрадасындағы қандай топты халықтың қошеметіне бөленген топ деп есептейсің?

– Мүмкін, «МузАрт» - арманы орындалған бақытты топтардың ... .

**Қажетті сөздер:**

бірі шығар

болған сияқты

баруым керек

етуі қажет

сүю керек

**6. Берілген сөйлемдерді мағынасына қарай бағандарға орналастырыңыз.**

|  |  |  |
| --- | --- | --- |
| **Болжал мәнді сөйлемдер** |  |  |
| **Міндеттілік мағынадағы сөйлемдер** |  |  |
| **Нақты дерегі бар сөйлемдер** |  |  |
| **Күмән мәнді сөйлемдер** |  |  |
| **Қостау мәнді сөйлемдер** |  |  |
| **Тілек, қалау мәнді сөйлемдер** |  |  |

Концерттің қалай өткенін халықтың ыстық ықыласынан білуге болатын шығар.

Әр өнер иесінің, біздің әрқайсысымыздың төрешіміз уақыт пен тыңдарман екендігін ұмытпаған жөн екендігін айтқым келеді дейді Сәкен Майғазиев.

Шоу-бизнес саласында баяу болса да елеулі өзгерістер болуы тиіс.Шындығына келгенде, уақытымыздың көбісін жұмысқа арнаймыз.

Мүмкін, біз сәтсіз ән, сәтсіз клип­терге жол берген болармыз.

Әйтпесе өнер ордасы, МұзАРТ тобының құрылуына себепкер болған қалада мерейтойымызды жасағымыз‑ақ келеді.

Шынайы дыбысқа көшуіміз керек, биік - биік белестерден көрінуге талпына беруіміз керек.

Өнер жұлдыздарының бос уақыты бола бермейтін секілді.

Мен бар болғаны әншімін, көрермен мені дұрыс түсінсе екен деймін..

- «Біткен іске - сыншы көп» дегендей, әркім әртүрлі пікір айтады.

Әрине, алдағы уақытта «МузАрт» 40 жылдығын, 50 жылдығын атап өткелі жатыр дегенге не жетсін.

Кім біледі, болашақты балам әке жолын қуам деуі де мүмкін.

**ОҚЫЛЫМ.**

**7. Ұлттық рухты жоғары ұстаған «МузАРТ» тобы**



Тыңдармандарына әсем әндер сыйлап жүрген «МузАрт» тобының өнер сүйер қауым үшін алатын орны ерекше. Аталмыш топ өнер әлемінде өз орнын тауып, халықтың үлкен қошеметіне бөленіп, көпшіліктің қуанышына айналып үлгерді. Дегенмен, қазіргі таңда, қазақ эстрадасындағы әншілердің көпшілігі өздерінің әндерін ертеңгі ұрпаққа асыл мұра болып қалу үшін көп еңбекті **қажет** ететіндігін жақсы біледі. Осы мақсатта, өзге топтардың арасынан аталмыш топтың суырылып алға шығып, үнемі ізденіс үстінде жүретіндігін айтпай кету **мүмкін емес.**

«МузАрт» тобы 2001 жылы сәуір айында құрылған болатын. «МузАрт» - көне түркі тілінен шыққан, «УЗ» – сал, сері, тағы сол сияқты ер азаматқа тән қасиеттерді, ал «АРТ» - биік, шың, тау деген мағынаны **білдіреді екен.** Құрылғанына биыл он жылдың жүзі болған топтың бүгінде Қазақстанды ғана емес, алыс - жақын шет елдерде де өз тыңдаушыларын тапқан әншілер. Топ мүшелерінің айтуына қарағанда алғашқы құрылған кездері «МузАрт»-тың жетістігі бүгінгідей болады деп **ойламаған сыңайлы.** Ең алғашқы орындаған әндері Мұқағали Мақатаевтың сөзіне жазылған Қанат Ибраимовтың «Сенің көзің» деген әні. Құрамына Сәкен Майғазиев, Мейрамбек Беспаев және Мақсат Базарбаев кірген топ барша Қазақстанға танымал болғаннан кейін, 2004 жылы алғашқы шет елдік сапарларын бастап кеткен.

Өнер ордасы, үлкен «Орман» **тәрізді.** Өйткені, орманда сан мыңдаған ағаштар өсіп, жетіледі. Кейбір ағаштар әлсіз, өз-өзіне сенімсіз, алға ұмтылуға қауқарсыз болады. **Әрине,** оларға шамалы жел тиіп, самал өпсе болғаны бұтағы сынып, соңында қурап қалады. Ал, мәңгі жайқалып, өз реңін бермей тұратын жасыл шыршаны алып қарасақ, күннің ыстығында да, суығында да жап-жасыл түске боялып, адамның көңіліне қуаныш ұялатады. «МузАрт» тобы да, сол жасыл шырша **іспеттес.** Қайда жүрсе де, жан біткенді әсем әуендерімен тербетіп, тыңдарманның жүрегінен жол табуда. Осылай үнемі биіктің шыңында жүрген топ, он жылды артқа тастап, енді есеп беру концерттерін бастап кетті.

Ең бірінші Елордамыз Астана қаласында 27 сәуір күні «Қазақстан» орталық концерт залында мерейтойлық концертерін дүрілдетіп өткізді. Халықтың ықыласында шек болған жоқ **десе де болады.** Әрине, бұл тек бір қаламен шектелмейтін **шығар.** Астанадағы мерекелік күндердің жалғасы басқа өңірлерде де болады **деп үміттенеміз.** Себебі, өзге өңірлерде олардың өнеріне сусап, сағынып жүрген тыңдармандарда есеп жоқ. Дәл қазiргiдей уақытта жас ұрпақтың бойындағы қазақылық пен ұлттық рухты жоғалтпай ұстап қалатын мағыналы да, мәнді әндер. Жас буын өкілдерінің барлығы дерлік махаббаттың мың соқпағын жол қылған түрлі әндерді тыңдап, алдамшы сезіммен ғана алданып жүрген уақытта «Муз Арт» тобының терең мағыналы әндерін тыңдауды әдетке айналдырып келеді. Мысалы, «Үш қоңыр» сынды әнді жас буын өкілдері де, орта буын өкілдері де тіпті еңкейген қариямызға дейін тыңдап қана қоймай, сөздерін жаттап ыңылдап айтып жүреді. «Әннің де естісі бар, есері бар» деген осы болар, есті әндер халық есінде мәңгі сақталады. Сондықтан да «МузАрт» тобы халық сүйіспеншілігіне **бөлене бермек.**

# Әсел Ырзаева. Муза әлемiнiң мұзарты «МузАРТ» мұзбалақтарына он жыл!»

**Мәтін бойынша тапсырмалар.**

**8. Мәтіннен қарама‑қарсы сөздерді табыңыз.**

**9. Мәтіннен мағыналас сөздерді табыңыз.**

**10. Мәтіндегі қарамен белгіленген сөздерді семантикалық сипатына қарай жіктеңіз.**

# 11. [www.via‑musart](http://www.viamusart) сайтындағы Музарт 10 жылдық концертін (Астана телеарнасы) қараңыз.

**Бейнебаян бойынша төмендегі сөйлемдерді аяқтаңыз.**

1. Музарт десе, әр қазақ ... .

2. Өйткені, шығармашылық топ қалың көрермен көңілін сахнаға ... .

3. Ол үшін дарын иесі ... .

4. Отансүйгіштік, ана сүтімен берілген туған тілге, қазақ өнеріне деген айрықша ... .

5. Басты топтағы жігіттер жүректен шыққан ән ғана жүрекке жететінін ... .

6. Жігіттер он жыл ішінде талай ... .

7. Кедергілерге тап болғанда, өз қамдарын ойлап ... , көрерменнің қалауын бірінші орынға қойып, топты ... .

8. Тіпті дами түсіп, вокалды‑инструментальді ... .

**12. Қазақ эстрадасы жарық жұлдыздарының сөздерін толықтырыңыз.**

**М. Бесбаевтың сөзін толықтырыңыз.**

[](http://gdb.rferl.org/0E839872-5278-4550-A78B-5205B3BA73C)Мен қазақпын деп туылған әр қазақтың баласы, өз анасын сыйлайтын болса, меніңше, әнді ... .

**С. Майғазиевтің сөзін толықтырыңыз.**

Шығармашылық барысында келіспеушіліктер ... . Ол шығармашылықтың ... , оның бәріне көзжұмбайшылықпен ... . Соның бәрі ... арқасында шығар, бірімізді‑біріміз түсінгендіктен ... .

**Топтың алғашқы мүшесінің бірі Мақсат Базарбаев:**

«Музарт» тобы тек ... !

Әндері ... !.

Бірге бастап, бірге ұжым болған тобыма тек ... !

**Досымжан Таңатаров:**

****

«Музарттың» 10 жыл бойы қазақ өнеріне, қазақ мәдениетіне ... . Осыншама айтылып жатқан әндері қазір ... . «МузАртта» шатасқан ... .

**СӨЙЛЕСІМ.**

**13. Диалогті тыңдаңыз.**

http://www.aikyn.kz/templates/shdesign/images/spacer.gif МузАрт тобының әншісі **Мейрамбек БЕСБАЕВ:**

**- Көпшілік көзайымына айналған «МузАрт» тобының құрылғанына биыл 10 жыл толыпты. «Алдыңа қарап пікір ет, артыңа қарап шүкір ет» дегендей, өткен күндерге көз жүгіртіп, бір есеп жасаған боларсыздар?**

- Қазіргі таңда тележурналист Айбар Олжай ансамбль туралы деректі фильм дайындау үс­тінде. Туындыда он жыл ішінде жүріп өткен жолдарымыз баяндалады. «Осы уақыт ішінде біз не істей алдық, қандай жетістікке жеттік, қандай белестерге көтеріліп, қандай асуларды бағындырдық?» деген сұрақтарға жауап беруге күш салды. Жалпы, есімізде қалған жарқын сәттер өте көп. Мақсатпен бірге жүрген күндеріміздің өзі бір бөлек әңгіме. Вокалды-аспаптық ансамбльдің құрылғаны да тобымызға өзгеше леп, жаңалық әкелді. Алыс-жақын шетелдерде өнер көрсеттік. Патшаның өлеңін айтып, қолын қысып, батасын алдық. Сондықтан «МузАрт» - арманы орындалған бақытты топтардың бірі шығар. Мүмкін, біз сәтсіз ән, сәтсіз клиптерге жол берген болармыз. Бірақ қандай жағдай болмасын, біздің көрермендеріміз жаманымызды жасырып, жақсылығымызды асырып, бағалауға тырысты. Көңілді түсіретін кездердің кездескенін де жоққа шығармаймыз. Қуансақ та, мұңайсақ та, соның барлығында халық бізбен бірге келе жатыр. Бізбен бірге қуанған, бізбен бірге «жылаған», бізбен бірге уайымдаған тыңдармандарымыздың ыстық ықыласына мың да бір шүкір! Ризашылығымыз шексіз!

**‑ «Өнер жолы-ауыр жол» демекші, алғаш шығармашылықпен айналыса бастаған сәтіңіздегі кедергілер...**

‑ Бала кезімнен бастап маған ұстазым Алтынбек Қоразбаевтың үлкен септігі тиді. Осы Алтынбек ағамның арқасында шығармашылық жолда маған аса қиын кедергілер кездескен жоқ. Бұл кісіге алғысым шексіз.

**‑ Жүрегіңіз «қазақ» деп соғатыны «Ғашық жүрек» фильмінде де көрініс тапқан. Жалпы, өз тіліне шорқақ әріптестеріңізге көзқарасыңыз қалай?**

‑ Кез келген адам отанын, тілін, дінін сүю керек. Туған тілін білмейтін адам анасын сыйламайды деген сөз.**соғатыны «Ғашық жүрек» фильмінде де көрініс тапқан. Жа**

МузАрт тобының әншісі **Сәкен Майғазиев:**

**Таяуда берілген мерейтойларыңыз қалай өтті? Көңілдеріңізден шықты ма? Жалпы ойлаған дүниелеріңізді халыққа көрсете алдыңыздар ма?**

‑ Аллаға шүкір. Концерттің қалай өткенін халықтың ыстық ықыласынан білуге болатын шығар. Жаман өтпеген сияқты. Әттең осылай жасау керек еді дейтін жерлер болды. Бірақ халық арасынан жаман әңгімелер естіген жоқпыз.

**‑ Концерт жанды дауыста өтті ме?**

‑ 100 пайыз. Яғни толығымен жанды дауыста өтті. Осы он жылдық тарихымызда барлығы 46 ән жазылған. Ол әннің бәрін орындасақ, концерт төрт сағатқа созылып кетеді. Соның ішіне жобалап 25 әнді кіргіздік. Жиырма бес әншілер бар, топтар бар, бәрімен дуэт болып орындап шықтық.

‑ **Дәл осы бағдарламамен еліміздің барлық қалаларына аралап қойып шығу жоспарларыңызда бар ма?**

‑ Еліміздің түпкір -түпкірін сол жиырма бес әншімен аралау мүмкін емес. Әр қайсысының өз жұмыстары бар. Қайта сол күні бәрі шашпауымызды көтеріп келіп, қол ұшын беріп, көмектерін аямағандары үшін үлкен алғысымызды білдіреміз. Сол мерейтой Алматыда жалғасын табу керек деп отырмыз.

[](http://gdb.rferl.org/D6D0B24B-0771-48F6-8EC5-B2D1AC1482F)

**МузАрт тобының әншісі Кенжебек Жанәбілов:**

**‑ Ауылда жүрген әнші бала «МузАрт» тобына қосылып, сахнаға шыққан күні бүкіл әлемге танылды. Мұны тағдырдың сыйы, жолыңызның сәттілігі деп есептейсіз бе?**

‑ Әрине. «МузАрт» тобына қосылып ән айтам деп кім ойлаған.Бірақ адамда ниет болады. Менде сондай ниет болды. Кішкентай кезімнен бастап өлең айтқан кезімде әйтеуір бір үлкен сахналардан көрініп, елге танылмасам да, халықтың алдына шығып ән айтып жүруді армандаушы едім. Алла ниетімді түзу қылды ма, әйтеуір, қазір «МузАрт» тобында ән айтып жүрміз ғой. Топқа келгеніме 6 жыл болыпты.

Осындай сәттерде өзімді бақытты сезінемін. Бұл маған Алланың берген сыйы шығар. Бірақ осымен тоқтап қалмайсың. Бұдан да зор белестерден көрінсем деген арман бар.

**14. Диалог бойынша сұрақтарға жауап беріңіз.**

1. «МузАрт» тобы осы уақыт ішінде қандай жетістікке жетті, қандай белестерге көтерілді?
2. Он жыл ішінде неше ән жазылған?
3. «МузАрт» сөзі қай тілден енген, қандай мағынаны білдіреді екен?
4. 10 жыл бойы өнерде бірге жүрулеріне не себепші болуы мүмкін деп ойлайсыз?
5. Халықтың сүйіспеншілігіне бөленген топтың ұстанымы қандай деп ойлайсыз?

**ЖАЗЫЛЫМ.**

**15.** [www.via‑musart](http://www.viamusart) сайтынан «МузАрт» тобының орындауындағы «Үш қоңыр» әнін тамашалаңыздар.

Төмендегі тірек сөздерді пайдалана отырып, **«Қазақ ән әлемінің «Үш қоңыры»»** атты шағын эссе жазыңыз.

**Тірек сөздер:** Қазақтың ән әлемі, «қазақ даласы ән салып тұрғандай», бүгінгі заман серілері тәрізді, әнді жүрегімен айту керек, жанды дауыспен жеткізе білу қажет, халқымыздың тамаша табиғаты, асқар таулары, биік шыңдары, пейіліне сай кең даласы, тамылжыған табиғаты, көңілге біртүрлі жақын әрі жылы сияқты.

**Өткен материалдарды бекітуге арналған тест тапсырмалары**

1. Сөйлемді мәтін бойынша аяқтаңыз.

«МузАрттың» әндері – дәл қазiргiдей уақытта жас ұрпақтың бойындағы қазақылық пен ұлттық рухты ...

А) адамның көңіліне қуаныш ұялатады

В) тыңдарманның жүрегінен жол табуда

С) көпшіліктің қуанышына айналып үлгерді

D) жоғалтпай ұстап қалатын мағыналы да, мәнді әндер

2. Сөйлемнің бірінші сыңарын табыңыз.

..., есті әндер халық есінде мәңгі сақталады.

А) Өзге өңірлерде олардың өнеріне сусап

В) «Әннің де естісі бар, есері бар» деген осы болар

С) Аталмыш топ өнер әлемінде өз орнын тауып

D) Қайда жүрсе де, жан біткенді әсем әуендерімен тербетіп

3. Сөйлемді сұхбат бойынша толықтырыңыз.

Осы он жылдық тарихымызда барлығы ... .

А) 25 әнді кіргіздік

В) 46 ән жазылған

С) алыс-жақын шетелдерде өнер көрсеттік

D) көңілді түсіретін кездердің кездескенін де жоққа шығармаймыз

4. Сөйлемдегі асты сызылған тіркестің мағынасын көрсетіңіз.

Қайта сол күні бәрі *шашпауымызды көтеріп* келіп, қол ұшын беріп, көмектерін аямағандары үшін үлкен алғысымызды білдіреміз.

А) бақылаусыз болмау

В) шетте қалдырмау

С) көп жиналу

D) қошеметтеу

5. Сөйлемді сұхбат бойынша аяқтаңыз.

Концерттің қалай өткенін ... білуге болатын шығар.

А) қол ұшын бергенінен

В) шашбауымызды көтергенінен

С) халықтың ыстық ықыласынан

D) төрт сағатқа созылғандығынан

6. Сөйлемнің мағынасын анықтаңыз.

Топ мүшелерінің айтуына қарағанда алғашқы құрылған кездері «МузАрт»-тың жетістігі бүгінгідей болады деп ойламаған сыңайлы.

А) күмән мәнді сөйлем

В) қостау мәнді сөйлем

С) болжал мәнді сөйлем

D) міндеттілік мағынадағы сөйлем

7. Сөйлемде көрінетін мағынаны анықтаңыз.

«МузАрт» - көне түркі тілінен шыққан, «УЗ» – сал, сері, тағы сол сияқты ер азаматқа тән қасиеттерді, ал «АРТ» - биік, шың, тау деген мағынаны білдіреді екен.

А) қажеттілік

В) міндеттілік

С) болжалдық

D) нақтылау

8. Қалау мәнді сөйлемді міндет мәнді сөйлемге айналдырыңыз.

Бұдан да зор белестерден көрінсем деген арман бар.

А) Бұдан да зор белестерден көрінетін шығармын.

В) Бұдан да зор белестерден көріну керек.

С) Бұдан да зор белестерден көрінсем екен деп тілеймін.

D) Бұдан да зор белестерден көрінем дегендей мақсат бар.

9. Қажеттілік мағынадағы сөйлемді табыңыз.

А) Кез келген адам отанын, тілін, дінін сүю керек.

В) Бұдан да зор белестерден көрінсем деген арман бар.

С) Елдің ықыласына қарағанда концерт жаман өтпеген сияқты

D) Сондықтан «МузАрт» - арманы орындалған бақытты топтардың бірі шығар.

10. Сөйлемді болжал мәнді мағынада аяқтаңыз.

Аталмыш топ өнер әлемінде өз орнын тауып, халықтың үлкен қошеметіне ... .

А) бөленуі мүмкін

В) бөленетін шығар

С) бөленетін сияқты

D) бөленсек екен дейді

**8-апта материалдары**

**Грамматикалық тақырып: Қазақ тіліндегі көп мағыналы сөздер**

**Сөйлеу тақырыбы: Абай философиясы**

**1. Сөздерді оқып, мағынасын есте сақтаңыз.**

|  |  |  |
| --- | --- | --- |
| 1 | болмыс сыры | тайны бытия |
| 2 | дүние сырына бойлау | понимать тайны мира |
| 3 | түпкі мәні | окончательный смысл |
| 4 | рухани жетілу | духовное совершенствование |
| 5 | заңдылық | закономерность |
| 6 | жетілдіру | совершенствовать |
| 7 | қателікке ұрынбай | не ошибаться |
| 8 | өмірден керегін ала білу | получить неоходимое от жизни |
| 9 | толғандыру | волновать |
| 10 | өмір белесі |  |
| 11 | ұғу | понимать |
| 12 | құпия | секрет |
| 14 | таным | познание |
| 15 | тура мағына | прямое значение |
| 16 | ауыспалы мағына | переностное значение |
| 17 | сөздің жұмсалуы | употребление слов |
| 18 | сүйену | опираться |

|  |
| --- |
| ***Сөздің көпмағыналылығы***  Қазақ тілінде көптеген сөздер өзінің тура мағынасында (мысалы, *адамның басы*), кейде басқа сөздермен тіркесу арқылы ауыспалы мағынада да қолданылады (мысалы, *әңгіменің басы, киноның басында*).  ***Сөздің екі немесе одан да көп мағынада жұмсалуы сөздің көп- мағыналылығы деп аталады.***  Адам өмір шындығын біртіндеп тани келе, заттардың қасиеттерін бір-біріне ұқсату арқылы түсініктері кеңейе түскен. Соның нәтижесінде екі заттың сапасында немесе қызметінде ұқсастық пайда болады. Сол ұқсастық негізіне сүйеніп адамдар бірнеше затты бір атаумен атай береді. Содан сөз бірнеше мағынаға ие болады, мәселен *адамның аяғы, үстелдің аяғы, сабақтың аяғы.*  Көп мағыналы сөздердің омонимдерден айырмашылығы мағынасына байланысты. Көп мағыналы сөздер бір ғана сөз табына, ал омонимдерәртүрлі сөз таптарына тән болады. |
| Мысалдар: *адам келеді, ұйқым келеді, өмір сүргім келеді, ойнағым келеді, поезд келеді, уақыты келеді,* *ойымдағы келеді, айтқаны келеді, ақылға келеді, қолынан келеді, озып келеді, жыны келеді, шабыты келеді, т.б.;*  *ағаштың басы, кісінің басы, таудың басы, бұлақтың басы, әңгіменің басы, оттың басы, мал басы, істің басы, сөз басы* т.б.  *балалар мектептен тарады, ашуы тарады, шашын тарады, иіс тарады, сәуле тарады, білім тарады, жарық тарайды, қан тарайды, жылу тарайды, нұр тарайды т.б. ;*  *қолына түсті, оқуға түсті, үйге түсті, аттан түсті, көңілі түсті, шабыттана түсті, аспаннан түсті (аспаннан түскендей), ойына түсті, есіне түсті, күреске түсті, айтысқа түсті, балуанға түсті, шашы түсті, шырмауға түсті, дауға түсті, келеге түсті, дұрыс жолға түсті, әжім түсті, басым түсті, күн түсті, күні түсті, көзі түсті, ісі түсті, жолы түсті, сәті түсті, көңілі түсті т.б.;*  *кітап алу, қолына алу, әйел алу, бестік алу, білім алу, оқып алу, түйсініп алу, шашып алу, шашын алу, басып алу (печатать), күтіп алу, (қолын) шығарып алу, қаулы алу, жанын алу, күліп алу, айып алу, бұйрық алу, бала алу, жарақат алу, қоршап алу, қорғап алу, ойнап алу, алдап алу, (шабуылдап) басып алу, байып алу, (күйеуге) тиіп алу, сыйлық алу, жаулап алу, сатып алу, машық алу, ақтап алу, көңіліне алу, көңілін алу, ақылын алу, бет алу, қол алу, ет алу (толығу, семіру), жүрегін алу, киіп алу, (әңгіменің) басын ашып алу, құтын алу, қол алу, жиып алу, қиып алу, уақытын алу, тыйып алу, тілін алу, аттың терін алу, сөзін ауыр алу, құшағына алу, ойына алу, бел алу, мойнына алу, жұлып алу, т.б;.*  *кітап көру, жақсы көру, жек көру, мектеп көру (білім алу мағынасында), жақсылық көру, бала көру (бала туу), ар көру, ай көру, күн көру, жөн көру, бара көру, айдай көру, айтып көру, көзіндей көру, сай көру, аман көру, ақыл көру, бет көру (көрісу), жүз көрісу, үй көру (үй көрмеу – көп уақытқа дейін келмей кету), сән көру, көп көру, т.б.;*  *қапқа салу, үй салу, терезе салу, сурет салу, қанжар салу, ой салу, көз салу, сөз салу, жан салу, қол салу, бас салу, тарта салу, жолға салу, жөнге салу, салым салу (көкпарда), көкпар салу, салық салу, айқай салу, тарпа бас салу, ауыз салу, барын салу, зейінін салу т.б.;* |

**2. Жоғарыда берілген мысалдардың мағынасын түсініп, олардың әрқайсысына екі сөйлем жазыңыз.**

**3. Көп мағыналы сөздердің қатарын жалғастырыңыз.**

|  |  |
| --- | --- |
| 1 | Бұлақтың көзі, ... |
| 2 | Теңіздің түбі, ... |
| 3 | Судың жағасы, ... |
| 4 | Адамның бойы, ... |
| 5 | Өнеркәсіп саласы, ... |
| 6 | Кітаптың беті, ... |

**4. Мәтінді оқыңыз.**

**Абай философиясы**

Әлемді тануға құштарлық адамның бойына біткен табиғи қасиеті деп есептеді Абай. Бірақ, оның бұл мүмкіншілігі үнемі жетілдіріп отыруды талап етеді. Бала рухани қасиеттерін жетілдіру үшін оның өзін қоршаған ортамен, оның қасиеттерімен, адамдардың қызметімен танысуы керек. Адам табиғат құбылыстарының құпияларын ұғу немесе соған байланысты белгілі бір дәрежеде жорамал жасау арқылы өзінің қызметін нығайта түседі : «Дүниенің көрінген Һәм сырын түгелдеп, ең болмаса денелеп білмесе, адамдықтың орны болмайды. Оны білмеген соң, ол жан адам жаны болмай, хайуан жаны болады». Дегенмен, ол қоршаған ортаны тануға болатындығын мойындай отырып, сонымен қатар таным қызметінің мүмкіндіктері шектеулі екенін, барша танымның толық аяқталмайтындығын да ескертеді. Ол мұның себебі материалдық әлемнің шексіздігі мен таусылмайтындығында, бітпейтіндігіңде деп біледі.

Ұлы Абайды өмір, қоршаған дүние, табиғат, болмыс сыры, олардың заңдылықтары көп ойландырған, ол дүние сырына бойлап, өзін мазалаған сауалдарға жауап табуға тырысқан. Мен осы кіммін? Жан иелері өмірінің түпкі мәні неде? Барлық адам баласы, жан-жануарлар да тамақтанады, ұйықтайды, қорғанады, артына ұрпақ қалдырады. Сонда адам баласының басқа жан иелерінен айырмашылығы неде? Міне, Абай әркімді де толғандыратын терең сырлы сұрақтарға жауап іздейді. Ол өзінің ілімінде, пәлсапалық шығармаларында адам баласының өмір сүру мақсатын, сол мұратына жету жолын, әлемдегі болмыстың мәні мен өзіндік ішкі байланысты, жалпы заңдылықтарын ашып көрсетеді.

Кемелдену, жетілу – адам өмірінің мақсаты екенін айтады Абай. Жетілу дегеніміз не? Түрлі жетілулер бар. Мысалы, спортпен шұғылданып өзіміздің денемізді, күш-қуатымызды жетілдірсек, ал ғылым-білім, өнерге үйрену арқылы ой-өрісімізді жетілдіреміз. Абай осыларды айта отырып, бұлардан гөрі маңыздырақ жетілу барын, ол – рухани жетілу, яғни жанды жетілдіру деп көрсетеді. Абайдың айтуы бойынша жан жүректе орын тепкен. Жан адамның тыныс-тіршілігін, іс-әрекетін жүрек арқылы басқарады. Егер жан жетілмеген болса, онда адамның іс-әрекетінде де кемшілік болады. Ішкі дүниесі тазарып, жетілген адам ғана қателікке ұрынбай, өмірде жаңсақ баспай, дұрыс өмір сүре алады. Адам баласының бақыты оның жүрегінің тазалығымен тығыз байланысты деп үйретеді Абай. Сонымен, жетілудің негізі –жүректі жетілдіру екен. Бұл – адамның ішкі нәзік болмысын тазарту деген сөз.

Абай өз шығармаларында жетілу жолдарын, олардың түрлі белестерін көрсетеді. Әрбір адам осы жетілу жолдарынан өте отырып өзінің қай деңгейде тұрғанын және өмірінің келесі белесін анықтай алады. Мәні терең ашылып, келешегі айқындалғанда ғана адам өмірі маңызды болмақ. Абай ілімі осылай әркімнің өмірінің мәнін ашып, оның келешектің жарқын жолына шығуына мүмкіндік береді. Абай шығармашылығының елеулі саласы - қара сөздері, оның өлеңдерімен мазмұндас, идеялас болып, соларды толықтырып жатады. Абай өзінің қара сөздерінде «артқа алаң болмай», алға ілгері басуды арман етті. Ол жастарды өмірге жарқын көзбен қарап, жастық шақты мағынасыз өткізіп алмай, өмірден керегін ала білуге шақырды.   
***http://abay.nabrk.kz/i/px.gif***

([www.abay.nabrk.kz](http://www.abay.nabrk.kz) сайтынан ықшамдалып алынды)

**5. Сұрақтарға жауап беріңіз.**

1) Адам баласының өмір сүру мақсаты неде деп ойлайсыз?

2) Мәтінде қандай жетілу түрлері туралы айтылады?

3) Абай жастарды неге шақырады?

4) Мәтінде қандай көп мағыналы сөздер қолданылады?

**6. ҚОС ЖАЗБА КҮНДЕЛІГІ**

|  |  |
| --- | --- |
| **Мәтіннен үзінді** | **Түсіндірме (Комментарий)** |
| Мәтінде Сіздің назарыңызды ерекше аударған бір мәліметті (ой, идея, тұжырым, ақпарат, т.б.) Мәтіннің әр бөлігінен 2-3 сөз , сөз тіркесі немесе фраза келтіру керек ( толық сөйлем формасында жазу міндет емес). | Неліктен назарыңызды аударды? Неліктен, не себепті оларды жазып алдыңыз?  Мүмкін, келісесіз/ келіспейсіз, жақтайсыз/ қарсысыз, әбден түсінікті/ түсініксіз, толғандырды немесе ол мәліметтер бойынша Сізде қандай да бір ойлар, идеялар, тұжырымдар туындады.  Сол жақта жазылған әрбір сөз немесе сөз тіркесіне түсіндірмені сөйлемдер формасында келтіру керек. |

**7. Сөйлемдерді дұрыс аяқтаңыз.**

1. Абай ең озық реалист-суреткер болды және сонысы үшін де біз ... .

2. Абай нақыл арқылы айтпақ ойын ... .

3. Абай шығармаларында халық поэзиясының ... .

4. Абай өз халқын қастерлеумен ...

5. Абай ел өміріндегі феодалдық ескі салтқа ... .

6. Абайдың көптеген өлеңдері ... .

**8. Өлеңдерді мазмұнына, ұйқасына қарай толықтырыңыз, қандай философиялық мән барын анықтаңыз.**

***Тайға міндік***

Тайға міндік,

Тойға ... ,

Жақсы киім киініп.

Үкі ...,

Күлкі ...,

Жоқ немеге сүйініп.

Күйкентай күтті,

Құс өтті,

Не ... .

(Абай).

***Қажетті сөздер:*** бақтық, шаптық, бітті, тақтық.

***Сегіз аяқ***

Болмасын ...,

Болсайшы ...,

Жан аямай кәсіп қыл!

... ыржаң,

... қылжаң,

Бола ма дәулет, ... бұл?

Еңбек қылсаң ерінбей -

Тояды қарның тіленбей.

(Абай).

***Қажетті сөздер:***  орынсыз,кекшіл, көпшіл, болымсыз, нәсіп.

**9. Қарамен берілген сөздердің көп мағына білдіруіне мысал келтіріңіз, өлеңдердің мағынасын түсініп, талдау жасаңыз.**

***Бойы бұлғаң***

|  |
| --- |
| **Бойы** бұлғаң,  Сөзі жылмаң  Кімді көрсем, мен сонан  **Бет**ті бастым,  Қатты састым,  Тұра қаштым жалма-жан.  Өз ойында  Тұл бойында  Еш міні жоқ бендесіп,  Түзде мырзаң,  Үйде сырдаң,  Сөзі қылжаң еркесіп.  **Бас** құрасып,  Мал сұрасып,  Бермегенмен кетісер.    (Абай).  **Тақырып бойынша қорытынды тест тапсырмалары:** |

1. Бір сөздің бірнеше мағынада қолданылуын көрсетіңіз.

A) ананың басы, баланың басы

B) адамның басы, жануардың басы

C) **әңгіменің басы, таудың басы**

D) қыздың басы, менің басым

2. Бір сөздің әр түрлі мағынада қолданылуын көрсетіңіз.

A) әженің ойы, ғалымның ойы

B) **кітаптың беті, адамның беті**

C) қыздың шашы; баланың шашы

D) жігіттің саусағы; адамның саусағы

3. Көпмағыналы сөздердің омонимдерден айырмашылығын көрсетіңіз.

A) Көп мағыналы сөздердің омонимдерден айырмашылығы мағынасына байланысты болады.

B) **Көп мағыналы сөздер бір ғана сөз табына, ал омонимдер әртүрлі сөз таптарына тән болады.**

C) Әр мағына дараланып, бір-бірінен ажыраған болса олар омонимдер деп аталады.

D) Сөздер алғаш пайда болғанда дара мағыналы болған.

4. Сөйлемді толықтырыңыз.

Абай адамның бойына біткен табиғи қасиеті ... деп көрсетеді.

A) **рухани қасиеттерін жетілдіру**

B) денемізді, күш-қуатымызды жетілдіру

C) қоршаған ортаны тануға деген құштарлық.

D) өмір белесін анықтау

5. Сөйлемді толықтырыңыз.

Абай жетілудің үшінші түрі ... деп көрсетеді.

A) денені жетілдіру

B) ой-сананы жетілдіру

C) қызметін жетілдіру

D) **жанды жетілдіру**

6. Нақыл сөздің мәнін көрсетіңіз.

Еңбек қылсаң ерінбей -

Тояды қарның тіленбей.

A) **еңбектенуге шақыру**

B) еңбек етудің жолдары

C) еңбектің ауырлығы

D) еңбектің кері әсері

7. Көп нүктенің орнына тиісті сөзді қойыңыз.

Абайдың қара сөздерінде ... арман етіледі.

A) **«артқа алаң болмай», алға ілгері басу**

B) адамның тыныс-тіршілігін, іс-әрекеті

C) адамның ішкі нәзік болмысы

D) жастардың денесін жетілдіруі

8. Сөйлемді жалғастырыңыз.

Абай таным қызметінің мүмкіндіктері шектеулі екенін, мұның себебі ...

A) материалдық әлемнің шексіздігі мен таусылмайтындығында деп біледі.

B) оның келешектің жарқын жолына шығуына мүмкіндік береді.

C) адам баласының бақыты оның жүрегінің тазалығында деп үйретеді Абай.

D) ол – рухани жетілу, яғни жанды жетілдіру деп көрсетеді.

**9-сабақ**

**Грамматикалық тақырып: Субъекті мен объекті қатынасының құрылымдық ерекшелігі (өздік және өзгелік етіс формаларының қолданысы).**

**Сөйлеу тақырыбы: Шәкәрім Құдайбердіұлы шығармаларындағы имандылық концепциясы**

**1. Сөздерді оқып, мағынасын есте сақтаңыз.**

|  |  |  |
| --- | --- | --- |
| 1 | имандылық |  |
| 2 | инабаттылық |  |
| 3 | көрегенділік |  |
| 4 | ізет білдіру |  |
| 5 | қайшылықтар |  |
| 6 | наразылық |  |
| 7 | тұлға |  |

**2. Жақшадағы сөздерді сөйлем мағынасына сәйкестендіріп, өздік етіс формасында жазыңыз.**

1. Қазіргі жастар көбіне интернет дүкендері арқылы (кию). 2. Боралдай кентіндегі шаруаларымды реттеп келу үшін, үш күнге жұмыстан (сұрау). 3. Үзіліс кезінде айран ішіп, сәл де болса (әлдену). 4. Асылбек несие тәуекелінің қауіпті тұстары ұзақ (ойлау). 5. "Ана тілі аруы" байқауының қатысушылары барынша (сәндеу). 6. Туристер жол апатынан кейін дәрігерге (көру).

**3. Сөйлемдегі қимылды субьектіге бағытталатындай етіп өзгертіңіз.**

**Үлгі:** Анасы Ануардың суға малшынған киімдерін тез шеше бастады. – Ануар тез **шешінді.**

1.Түні бойы суықта қалған команда мүшелерін жылы көрпемен орадық.

...

2. Әсет шахматтағы зор жетістіктерімен әкесін қуантты.

...

3. Жазушы көрермендерін жаңа шығармаларымен таңдандырды.

...

4. Фирма өнімдерінің сапасы тұтынушыларды қанағаттандырды.

...

5. Музыка ойнап, жиналған жұрттың көңілін көтерді.

...

**4. Тиісті қосымшаларды қойыңыз.**

1. Сәуле шашын соңғы үлгімен қи...ған еді. 2. Жәрмеңкеде азық-түліктің көп мөлшерін арзан бағада сат...ды. 3. Ескен жүрген жерінде әзіл айтып, елді қыран-топан күл...етін. 4. Сарыбөпе туралы хикаяларды айтып, тыңдаушыларын аузына қара...ты. 5. Батыс Еуропада мүсін жасау өнері ежелгі гректерден бұрын пайда болғандығы таңқал...ады. 6. Жақында республикалық ультра дыбыстық зерттеу бірлестігін тірке...тік. 7. Атилла дінбасыларымен амандасқан соң, әскерлеріне қаланы тона...паған.

**Қосымшалар:** -т, -дыр/-дір, -тыр/-тір, -қыз/-кіз, -ғыз/-гіз

**5. Сөйлемдерді аяқтаңыз.**

1. Ауыл тұрғындарының қиын жағдайы туралы телеарнадан ... . 2. Тоталитарлық жүйеде шығармашылық иелерінің еркін ойларын сыртқа ... . 3. Жобаның да, шығармашылық ұжымның да көздегені көрерменнің көңілін дәл  сондай күйге ... . 5. Қонақтар тамақтанып, жайланып отырған соң, Құралайға ... ... . 6. Сәбиі тезірек жүріп кетсін деп оның тұсауын қадірлі ақсақалға ... . 7. Келесі күні әкем мені мектеп директорына ертіп апарып, болған оқиғаны түгел ... .

**Қажетті сөздер:** шығартпады, келтіру, кестірді, көрсеткіздік, ән салғызды, айтқызды.

**6. Шәкәрім шығармашылығы туралы білетін ақпараттарыңызды кластерге түсіріп, әңгімелеңіз.**

**7. Мәтінді оқып,**

**Шәкәрім Құдайбердіұлы шығармаларындағы имандылық концепциясы**

Имандылық – адамның қоғамдағы, күнделікті өмірдегі іс-әрекеттерін белгілі бір қалыпқа түсіретін ішкі рухани реттеуіш, қадір-қасиет, адам бойындағы адамгершілік, ізгілік, кісілік белгісі. Дәстүрлі қазақ қоғамында адамның имандылығына – мінез-құлық жүйесіндегі ерекшеліктеріне көп көңіл бөлінген. Адамның жарық дүниеге келуі, өсуі, ержетуі, тіршілік етуі, қартаюы, ата мен баланың қарым-қатынасы, үлкендік пен кішілік, сыйластық, әдептілік пен арлылық, инабаттылық тәрізді маңызды мәселелер имандылықтың маңызды құрамдас бөлігі ретінде ешқашан да назардан тыс қалмаған.  
 Жастардың үлкендерге құрмет көрсетуі, үлкендердің кішілерге ізет білдіруі өмір сүру салтына айналған. Қоғамда берік қалыптасқан осындай көрегенділікпен өмір кешу дағдылары жинала келіп, барша адамгершілік қағидалардың, Имандылықтың жазылмаған кодекстерінің қалыптасуына негіз болған. Шәкәрім Құдайбердіұлының Иманым атты жинағында жаратылыс жұмбағы, Алла мен адам қарым-қатынасы, иман жайлы жазған туындылары қамтылған. Ой бастауы Құран Кәрімнен құйылар Шәкәрімнің сыр сөздері бүгінгі қоғамның тынысымен үндес екендігі даусыз. Қазақ қауымының ғана емес, жалпы адамзат баласының рухани қазынасы үшін өлмес өсиет қалдырған Шәкәрімнің асыл мағыналы сыр сөздерінің жылдар өткен сайын жаңғыратыны шындыққа айналып отыр.

Шәкәрім - әдебиеттің әр алуан жанрларына қалам тербеген қаламгер. Шәкәрім  лирикасындағы тақырыптық мазмұн-қоғам қайшылықтарын азаматтық талғамда терең мән беріп, сын тезіне салуы, сол қоғамның шындығы мен сұранымынан туындаған ағартушылық–демократтық мақсаттағы сыншылдық идея. Ақынның қоғам өмірін суреттеген сыншылдығы да, шыншылдығы да, наразылығы да, лирикалық жанр үлгісінде тоғысады. Оның реалистік сипаттағы лирикалық туындыларында әдеп, мінез-құлық, имандылық, ар ілімі сынды категориялары бірден көзге түседі. Бұл Шәкәрім лирикасындағы авторлық ерекшелік болып табылады.

Ақынды қатты толғандырған мәселенің бірі - қару-жарақтың адам мен табиғатқа қарсы жұмсалуы, империалистік соғыс кезінде адамның қырылуы, озбырлық пен зорлықтың орын алуы. Мұндай келеңсіз кесепаттарға қарсы жазылған өлеңдері Шәкәрімнің интернационалдық ой, толғаныстарының биіктігін, заманалылығын аңғартады. ("Патшалар сансыз шығыс қылады", 1919; "Адам немене" 1915) , "Бостандық таңы атты", " Бостандық туы жарқырап" (1917) өлеңдері Қазан революциясына арналған. Ақын жарқын өмірді, болашақты, бейбітшілік пен берекелі тұрмысты жырға қосты. Әлеуметтік жағдайға байланысты тұңғыш рет "Шаттық" деген сөзді қолданғанымен, Ш.Құдайбердиевтің жаңа заманның өзгерісіне үн қосуы әлі де тосаң. Оның мұраты бұрынғысынша адал еңбекте, рулық жікшілдікті жоюда, әділеттігі жарасқан тұрмыс құруда еді. "Қош жұртым" өлеңінде (1931) жапан түзде жалғыз жатқанмен халықтан қол үзбегенін, болашаққа сеніммен қарайтынын білдіреді. Бұл ойын С. Мұқановқа жазған хатында(3.2.1931) айқын білдірген. Шәкәрім ауыз әдебиетінің суырыпсалма ақындар поэзиясының жазба әдебиетке ауысуына зор қызмет етті. Лирикалық жанр түрлерінің дамуына, мазмұнының етене жақындасуына мол еңбек сіңірді. Көптеген өлеңдеріне ән шығарды. Абайдың кеңесі бойынша "Қалқаман - Мамыр" дастанын жазды. (1888). Мұнда кіршіксіз махаббат дәріптеліп, ел билеушілер орнатқан қатыгез тіршілікке қарсылық, оны айыптау бар. "Еңлік - Кебек" дастанында (1891) бірін-бірі сүйген екі жастың қасіретін ескілікті салт-сананың қатып қалған уағыздарымен байланыстырады.

Қорыта келгенде, ХХ ғасыр басындағы тарихи - әдеби процеске ерекше ықпал еткен таза ұлттық таным тұрғысынан айнымаған Шәкәрім лирикасына теориялық тұрғыдан талдау жасағанда оның қазақ поэтикалық өлең үлгісіне жаңа көркемдік түр мен сапалық мазмұн енгізгенде көз жеткіземіз. Азаматтық ар үні, әлеуметтік әуен басым жататын Шәкәрім лирикасы оқу-білім, ғылымды, адал еңбекті, талапшылдықты, адамгершілікті насихаттаған философиялық ойшыл ақындық тұлғасымен, әлеуметтік өмір қайшылықтарын, өз заманының шындығын нақты түрде, үлкен сыншылдықпен ашық көрсетуі арқылы ерекшеленеді. Автордың лирикалық шығармаларын зерттеу арқылы, туындыларының идеялық-көркемдік ізденістері сан алуан, лирикалық сезім табиғаты әлде қайда күрделі, пәлсапалық дүниетаным өресі терең, ақындық шеберлігі мен қуаты ешкімге ұқсамайтын дара екендігіне көз жеткіземіз.

**8. Сұрақтарға жауап беріңіз.**

***Оңай сұрақтар Қиын сұрақтар***

*Мәтіннің мазмұнына сәйкес*

*сұрақтар құрастырылады Жауабы мәтінде жоқ, бірақ осы тақырыпқа*

*қатысты сұрақтар құрастырылады*

**9-апта материалдары**

**1-сабақ. Қазақстан экологиясы**

BOOK1

***Мәтінді оқыңыз*.**

*Адамдардың араласуы мұң екен,*

*Жер шары тез қартая бастады.*

***К.Э.Циолковский***

Уақыт өткен сайын табиғат пен адамдардың арақатынасы айқындала түсуде. Соңғы жылдары экология туралы пікірлер жиі айтылып жүр. Алғашқы рет экология деген ұғымды (1866 ж.) ғылымға неміс ғалымы Эрнест Геккель енгізген. Экология мағынасы гректің «Эко-Ойкос» деген сөзінен шыққан, үй, бізді қоршаған орта, біз өмір сүретін айнала деген ұғымды білдіреді. Демек, өзің тұрған үйді қалай таза ұстасаң, қоршаған табиғатты да солай таза сақта, соған өз үлесіңді қос.

Бүгінде табиғатты қорғау ісі бүкіл дүниежүзілік проблемаға айналды. Қазіргі уақытта Қазақстанның табиғат байлығын қорғау мәселесі ең негізгі мәселелердің бірі болып отыр. Еліміздің экологиялық проблемаларын айтқан кезде, алдымен Арал, Балқаш, Семей қасіреттерін ауызға аламыз. Бар жоғы 30 жылдың ішінде айдынды теңіз аталған Арал тартылып, екіге бөлінді. Тұзы көтеріліп, қышқыл жауын-шашын болып жауатын болды.

Ғалымдардың есебінше дүние жүзінде жыл сайын ауаға 145 млн тонна күкірттің қос тотығы, 250 млн тонна шаң-тозаң, 5 млрд тонна көмір қышқыл газы, 1 млн тоннадай қорғасын қосылыстары ауаға бөлініп шығарылады екен. Әр түрлі зиянды заттардың биосферадағы таралуы тіршілікке көп зиянын тигізуде. Соның салдарынан атмосфераны ластаушы қосылыстар түтін тұманына айналуда. Ең қауіптісі өте ыстық күндері пайда болатын фотохимиялық құрғақ түтін ауаның ластығын, улылығын арттыра түседі. Тянь-Шань тауының баурайында орналасқан Шымкент, Тараз, Алматы, Өскемен қалаларының ауасы басқа қалаларға қарағанда бірнеше есе көп ластанған. Олардың басты себебі - осы қалаларда өнеркәсіп орындарының көп шоғырлануы.

Республикамыздың экологиялық жағдайының нашарлауы салдарынан әр түрлі жұқпалы аурулар көбейіп кетті. Соңғы жылдары республикамызда экология және табиғатты пайдалану жөніндегі министрлік құрылды. Ол экологиялық жағдайларға жан-жақты талдау жасап, еліміздің топырағы, суы, ауасының тазалығына бақылауды жақсарту ісін қолға алуда.

* ***Тапсырмалар:***

1. Мәтінді оқып, түсініңіздер.
2. Мәтінге жоспар құрыңыздар.
3. Мәтінді әңгімелеңіздер.
4. Экология нені зерттейді?
5. Өздерің тұратын жерлердің экологиялық жағдайы қандай?
6. Ауыз су мәселесі қалай, дұрыс шешімін тапқан ба?
7. Арал, Семей қасіреттеріне қосар үніңіз.

***1. Төмендегі сұрақтарды топ болып талқылаңыздар*.**

1. «Эко-Ойкос» сөзінің мағынасы не?
2. Бұл сөзді ғылымға кім енгізген?
3. Қазіргі таңдағы басты проблема не?
4. Қай жерлердің экологиялық жағдайы өте төмен?
5. Ауаға тарайтын лас заттардың мөлшері қанша?

***2. Мәтіннен шылауларды тауып, олардың сипатын анықтаңдар: қандай мәнде қолданылып, қандай қызмет атқарып тұрғанын көрсетіңдер.***

1. ***Сөздер мен сөз тіркестерінен сөйлем құраңыз.***

Айдынды теңіз, айқындала түсу, ұғым, енгізген, қасірет, ауыз-ға алу, тартылу, зиянын тигізу, ластаушы қосылыстар, шоғырлану.

1. ***Мәтін бойынша сөйлемді толықтырыңыз.***
2. Экология мағынасы гректің «Эко-Ойкос» деген сөзінен шыққан …
3. Бүгінде табиғатты қорғау ісі …
4. Ғалымдардың есебінше дүние жүзінде жыл сайын ауаға…
5. Ең қауіптісі өте ыстық күндері пайда болатын фото-химиялық құрғақ түтін…
6. Республикамыздың экологиялық жағдайының нашарлауы салдарынан…
7. ***Берілген шағын мәтіннің идеясын айтыңыз. Демеулік шылауды тауып, қай сөзбен бірге жұмсалғанын және оған қандай мән үстеп тұрғанын көрсетіңіз.***

Апаттың үлкені адамдар бойындағы эгоистік көзқарастан туындап отыр. «Өз жеріме өзім қожамын. Не істесем де өз еркім: өзен, көлін суалтам ба, даласын жыртып, ақ татыр шөлге айналдырам ба, әлде орман, тоғайын құртам ба, тіпті өртеп жіберем бе - ешкім қолымды қақпайды. Әлем кеңістігін еркін билеймін, табиғатты табындырамын», – деген менмен саясат тіршіліктің тынысын тарылтып бітті.

***6. Алматы қаласының экологиялық жағдайы туралы ой алмасыңыздар.***

***7. «Айнала, қоршаған орта және оны дамыту» тақырыбына шығарма жазыңыз.***

***8. Р.Мұқанованың «Мәңгілік бала бейне» қойылымы бойынша пікір алмасу.***

**Мақал-мәтелдерді оқып, мағынасын түсіндіріңіздер**

*Бұлақ көрсең, көзін аш.*

*Бір тал кессең, он тал ек.*

*Судың да сұрауы бар*

*Өрісіне қарап мал өсер,*

*Өзеніне қарап тал өсер.*

*Су анасы - бұлақ.*

*Су ішкен құдығыңа түкірме.*

**Қоршаған орта мен адамның қалып-күйінің берілуі**

(обозначение состояния лица и окружающей среды)

**Адамның эмоциялық және физикалық қалып күйінің берілуі.**

***1-жаттығу.*** Сөйлемдерді оқыңыз. Қалып-күй конструкциясын көрсетіңіз.

Жеңіс күні әскери шеруді көрдік. Балалар *таң-тамаша қалды.* Қаладағы баласынан бір ай болды хат жоқ, ата-аналар *уайымдап жатыр.* Оқытушының *көңіл-күйі жақсы,* емтихан бірқалыпты тыныш өтті. *Күйгелектеніп жүріп* (в растерянности) ол қағаздарды ақтарып тастады, бірақ керегін таппады.

***2-жаттығу.***Берілген сөйлемдерді шағын мәтінге пайдаланыңыз. Қалып-күй себептерін түсіндіріңіз. Анықтама материалдарын пайдаланыңыз.

Ауыл түгел үрейленуде. Біздер не істерімізді білмей, сасқалақтап қалдық. Мен екі ойлы жағдайда қалдым. Ауыл тұрғындары қуануда. Әкем қатты ашуланды.

Анықтама материалдары:

*а) Ауыл сыртында қасқырлар пайда болды деп айтады. б) Іздеген дәрімізді таба алмадық. в) Сессия әлі біткен жоқ. г) Каналға су жіберілетін болды.д) Ол жаңа ғана баласының оқуды тастап кеткенін білді.*

***3-жаттығу.\****Диалогты оқыңыз, ондағы адамның қалып-күйін білдіретін фразеологиялық тіркесті атаңыз.

1. – Мүмкін, сен келгенде бәрі ұйықтап жатқан шығар?

- Жоқ, бүкіл үй аяғынан тік тұрған.

2. – Сенің мазаң болмай тұр ғой? – Ертең қалай сөйлейсің?

- Ештеңе етпейді, кішкене ұйықтап алсам, сақадай сай боламын.

3. – Айдана, бір ән айтшы. – Жо-жоқ, бүгін даусым жоқ, даусым шықпай тұр.

4. – Сәуле біздің жоспарымызды көріп таң қалған шығар?

- Иә, қуанғаны сонша, төбесі көкке жетті.

5. – Кеше Алмастың үйінде көңілді болды ма?

- Жоқ, құлаққа ұрған танадай, тып-тыныш.

- Иә, ауыл хабарын естіп, жаным жадырап қалды.

***4-жаттығу.***Сөйлемдерді оқыңыз, субъектінің қалып-күйін білдіретін сөздерді көрсетіңіз.

Самолет қона бастағанда, менің құлағым бітіп қалады. Ауру кісі қалтырап, қалшылдап жатыр, жылы көрпе жабу керек. Ащы бұрыштан аузым жанып тұр. Орманға кіргенімде, мүлгіген тыныштықтан маған қорқынышты болды. Жаным жай таппай тұр. Мына жер оған қолайлы, ыңғайлы екен, жайлы ұйықтап жатыр. Жайсыздау хабарды естіп, төбе шашым тік тұрды.

**Назар аударыңыз!**

Сонымен субъект қалып күйі мынадай құрылымдарда: оған ыңғайлы, қолайлы, ол ауырып тұр, оның ұйқысы келмей тұр, оның жолы болып тұр. Оның (менің, сенің) құлағы бітіп қалды, құлағы шыңылдап тұр, басы ауырып тұр, аяқ-қолы қақсап тұр, демі бітіп қалды, жүрегі орнына түсті, зәресі ұшты, оның жүрегі айнып тұр. Оған жел тиді/көз. Ол дірілдеп тұр, қалшылдап тұр т.б. осы сияқты тіркестермен беріледі.

***5-жаттығу.*** Сөздіктен мына сөздерді қараңыз:

|  |  |  |  |
| --- | --- | --- | --- |
|  | весело |  | шумит в голове |
|  | грустно |  | звенит в ушах |
| кому | удобно | у кого | заложило уши |
|  | больно |  | ломит руки |
|  | нездоровиться |  | на сердце легко |

|  |  |
| --- | --- |
|  | знобит |
|  | лихорадит |
| кого | укачивает |
|  | продуло |
|  | тощнит |
|  | рвет |

***6-жаттығу.***Сөйлемді толықтырыңыз. Субъектінің қалып-күй себептерін жазыңыз. Анықтама материалдарын пайдаланыңыз.

*Үлгі:* Мен мұнарадан төмен қарап едім, биіктіктен басым айналып тұр.

Қолым қақсап тұр. Басым дыңылдап кетті. Шекем солқылдап тұр. Оның көзі қарауытып тұр. Аузым құрғап тұр.

Анықтама үшін: шөлден, суық судан, қатты музыкадан, шаршағандықтан, қорыққаннан.

***7-жаттығу.***Диалогты толықтырыңыз. Әңгімелесушінің сұрағына аталған қалып күйді сипаттау арқылы жауап беріңіз.

*Үлгі:* - Саған қайдан суық тиген? (простудился?)

- Есік те, терезе де ашық тұрған. Мүмкін, суықтап қалған шығармын. Маған ... ылғи мұңлы болатын. Оған ... қорқынышты болды. Оған ... ыңғайсыз болды. Маған ... оңай болмады. Маған ... көңілімді көтерді.

*Анықтама үшін:* қараңғыда орманмен жүру; жақын адамдармен қоштасу; өзінің қатесін мойындау; рухани жақын адамдарды табу; менің жұмысымның конкурстан өткенін білу; қатты диванда ұйықтау; таныс емес адамға өтінішпен бару.

***8-жаттығу.***Диалогты оқыңыз, қалып күй конструкцияларын атаңыз.

1. – Мен сені көптен бері көрмедім, көрінбейсің ғой.

- Жан-жаққа қыдыруға, қарауға мұршам болмай жүр, әкем ауырып жүр.

2. – Сен неге тым ерте тұрдың? Ұйықтай тұрмадың ба?

3. – Маған ұйқы қайда қазір. Әлі сынаққа бір нәрселер алуым керек.

4. – Менің сенімен кеңескім келеді.

- Кешір, дәл қазір мұршам болмай тұр.

- Досыма бірдеңе болған сияқты, мен соған барамын.

**Арал теңізі**

Қазақстанның оңтүстік аймағында жатқан Арал теңізі көлемі жағынан екінші орынды иеленеді. Ол дүниежүзілік мұхит деңгейінен 53 м биікте орналасқан. Жалпы ауданы 64,5 мың шаршы шақырым, ұзындығы 428 шақырым, жағалаулары көбінесе ойпатты, жазық, құмды болып келеді.

Арал теңізінде балықтың 30-дан аса түрі бар. Кәсіптік маңызы бар бекіре, сазан, қаяз, шабақ, ақмарқа сияқты балықтар ауланады. Соңғы уақытқа дейін Аралдан балықшылар жылына 200 мың тонна балық аулап келді. Аралға құятын Әмудария мен Сырдария өзендерінің суын егістікке орынсыз пайдалану, ысырап ету салдарынан теңіз суы тартылып, айдыны тарылып барады.

Теңіздің солтүстігіндегі Барсакелмес аралында «Барсакелмес» қорығы құрылған. Қорық аумағындағы бөкен, құлан, жайран, қырғауыл, т.б. аң, құс түрлері қорғауға алынған. Қазір теңіз деңгейінің күрт төмен түсуіне байланысты олар басқа жаққа көшірілді.

Ғалымдардың зерттеуіне қарағанда тартылған теңіз табанының 1 шаршы шақырым жерінен 8000 тоннаға жуық тұзды шаң көтеріліп, қоршаған ортаға таралады екен. Шаңмен көтеріліп шөккен тұз топырақтың құнарлылығын азайтып, егіс өнімін төмендетеді, ауыз судың сапасына әсер етіп, жергілікті халықтың денсаулығына зиянын тигізіп отыр.

Атмосфераға зиянды заттардың шамадан тыс таралуы климатқа да өз әсерін тигізуде. Арал маңында атмосфера ғана емес, су мен топырақ та ластанған. Теңіз маңындағы ауылдарда жас балалар өлімі көп, ересектер арасында сырқаттану басым. Әсіресе тыныс алу органдары мен жүйке, қан айналысы жүйесі, асқазан, т.б. аурулары жиі кездеседі. Жұқпалы аурулар (ішек және сары ауру), қатерлі ісік, кеміс боп туушылық соңғы кезде көптеп кездесуде. Арал маңының экологиялық жағдайының бұзылуы жергілікті халықтың әлеуметтік-тұрмыстық жағдайына да қатты әсер етіп отыр. Тұрғындар ата-баба жерінен амалсыз қоныс аударуда.

Арал проблемасына арналған бірнеше халықаралық конферен-циялар өтіп, Аралға көмектесу жолдары іздестірілуде. Соңғы жылдары Қазақстан мен Орта Азия мемлекет басшылары Аралды аман сақтап қалу жолдарын қарастыруда. Бұл шаралардан шет мемлекеттер де сырт қалмауда. Өйткені бұл ғаламдық мәселе.

* ***Тапсырмалар:***

1. Мәтінді түсініп, оқыңыз.
2. Мәтінге жоспар құрыңыз.
3. Мәтінді әңгімелеңіз.
4. ***Сұрақты топ болып талқылаңыз.***
5. Арал теңізінің тарихы туралы не білесіңдер?
6. Арал теңізі суының тұздылығының арту себебін түсінді-ріңдер.
7. «Арал тағдыры - ел тағдыры» деген қанатты сөздің мағынасын қалай түсінесіңдер.
8. Арал теңізі не себепті экологиялық апатты өңірге айналып отыр?
9. Арал-Балқаш қоры туралы не білесіңдер?
10. Арал проблемасын не себепті ғаламдық проблема санайды?
11. ***Аралға арналған халықаралық конференция материалдарын жинап, қысқаша мәлімет жазыңыз.***

**Өлеңді түсініп, жаттап алыңыз.**

**Арал қасіреті**

Кемелер жүздірген шағылтып желкенін айға,

Тау толқын төсінде тербелген ерке күн қайда?

Қайда сол дәуренің тағдырдан күш-қуат сезген,

Шағала көктемнің дүркіреп ұшты ма көзден?

Сенемін саған, тұрғанда аман

Адамдық күші, ой күші

Аралым менің, жанарым менің,

Халқымның ұлы қайғысы.

Бұл өлке қалайша болады азап түнегі,

Ежелгі мұң зарың аз ба еді, қазақтың елі?

Қайтемін, Аралым, бүгінде қалды сүлдерің,

Төзімі еліне ұқсаған көнбісім менің.

Аралым, күн туды басыңа дүрбелең-күрең,

Кім ұқпақ, шалды, анау өзіңмен бірге өлем деген.

Безбүйрек ғасырың қағады қанатын үнсіз,

Бір жылда екі ұлын жоғалтқан ана тұр тілсіз.

***М.Шаханов***

**Қазақстанның табиғи**

**саябақтары, қорықтары, оларды қорғау**

BOOK1

***Оқыңыз.***

Дүние жүзінің әр түрлі елдерінде құрылған қорықтардың қорғау тәртібі, атқаратын қызметі мен негізгі бағыты әр түрлі. Сондықтан қорғауға алынған жерлерді қорықтар, қорықшалар, резерваттар, ұлттық парктер, табиғат ескерткіштері деп бөледі. Қазір дүние жүзінің 124 елінде 2600-ден артық ірі қорық бар екен. Олардың ішіндегі ең үлкені Гренландия ұлттық паркі. Оның жер көлемі 7 млнгектар. Біздің республикамызда жалпы 784,1 мың гектар жерді алып жатқан 7 қорық бар. 50-дей аңшылық қорықша, 42 зоологиялық және 24 ботаникалық бақтар мен қорықша, 3 таби-ғат ескерткіштері бар.

Қорық – ерекше қорғауды қажет ететін тұқымы құрып бара жатқан өсімдіктер мен жануарлардың түрлерін табиғи күйінде сақтайтын жер. Мысалы, Барсакелмес қорығы – құланды, Қорғалжын қорығы – қоқиқазды, Үстірт қорығы – дала қойын, Алматы қорығы - Тянь-Шань шыршасын сақтап, көбейту мақсатында құрылған.

Көптеген ғалымдардың еңбектерінде VІ-VII ғасырларда қазақ жерінде ерекше қорғалатын жерлер болғанын жазады. Мысалы, В.В.Бартольд еңбектерінде «Жер жанаты - Жетісу» аталған мекенде өмір сүрген үйсін тайпалары шұрайлы, көк шалғынды, бау-бақшалы салқын жерлерді қорыққа айналдырып, ретсіз мал жаймағандығын, мезгілсіз аң ауламағандығын жазған. Бұдан бабаларымыз ерте кезде-ақ келешек ұрпақ үшін туған табиғаттың әсем жерлерін аялай білгенін байқаймыз.

Ал Ұлттық парктердің қорықтардан айырмасы бар. Ұлттық парктерде өсімдіктер мен жануарлардың сирек кездесетін әрі бағалы түрін сақтаумен қатар адамдардың мәдени демалысын ұйымдастыратын, туризммен шұғылдануға мүмкіндік жасайтын орындар бар.

Қазақстанда алғаш рет ұлттық парк Баянауыл таулы орман алқабында ұйымдас-тырылды. Мұнда 40-қа тарта аңдардың, 50-ден аса құстардың түрлері қорғалады. Олардың көпшілігі «Қызыл кітапқа» енген.

Табиғат ескерткіштері деп сирек, құрып бара жатқан, желдің, судың әрекетінен мүжіліп, бұзылып жатқан ғылыми, тарихи және мәдени жағынан құнды табиғат объектілерін айтады.

Табиғат ескерткіштерін қорғау – бұл жанды табиғатқа тән затты қорғау деген сөз. Табиғат ескерткіштері дүние жүзінің көптеген елдерінде бар. Қазақстанда қазір 24 табиғат ескерткіші бар. Олардың ішіндегі аса маңыздыларына «Жетісу маржаны», «Шың түрген» шыршасы, Павлодардағы «Жыл құстары» табиғат ескерткіштерін жатқызуға болады.

* ***Тапсырмалар:***

1. Мәтінді мәнерлеп оқыңыздар.
2. Мәтінге жоспар құрыңыздар.
3. Мәтінді тақырыпшаларға бөліңіздер.

question2***1. Сұрақтарға жауап беріңіз.***

1. Қандай жерлер ерекше қорғауға жатады?
2. «Қорықтың» қандай айырмашылығы бар?
3. «Ұлттық парк» дегеніміз не?
4. «Табиғат ескерткіштері» дегеніміз не?
5. Өздеріңіз тұратын жерлерде қандай саябақтар мен қорық-тар бар?

***2. Мәтінен шылауларды табыңдар. Шылаулардың мағыналық ерекшеліктері мен қызметін ауызша айтыңыз.***

***3. Сөйлемді толықтырыңыз*.**

1. Қорғауға алынған жерлерді …
2. Біздің республикамызда …
3. Қорық - ерекше қорғауды қажет ететін …
4. В.В.Бартольд еңбектерінде «Жер жанаты – Жетісу» аталған мекенде өмір сүрген үйсін тайпалары …
5. Табиғат ескерткіштерін қорғау …

***4. Алматы қаласында «Ағашты күту», «Бақ өсіруде» қандай іс-шаралар жасалынып жатыр?***

***5. Баспасөз беттеріне әртүрлі ұйымдар, мемлекеттік ор-гандардың табиғатты қорғауға байланысты қабылдаған қаулы-лары туралы мәліметтерді жазып, әңгімелеңіз****.*

1. ***Мына сұрақтарды пайдаланып, сұхбат құрыңыз.***
2. Айналаңызды, қоршаған ортаңызды қалай қорғайсыз?
3. Құстар мен аңдардың қандай пайдасы бар? Мінездеме беріңіз.
4. Хайуанаттардың қанша жасайтыны туралы не білесіздер?
5. Олардың өмір сүру ортасы туралы әңгімелеп беріңіздер.
6. Құстарға және аңдарға қандай қамқорлық жасадаңыздар?
7. Жан-жануарлар, құстар туралы қандай ертегі, аңыз-әңгіме білесіздер?

***Төмендегі мақал-мәтелдердің мағынасын түсіндіріп, жаттап алыңыз*.**

Атаңнан мал қалғанша, тал қалсын.

Ер - елдің көркі,

Орман-тоғай - жердің көркі.

Бір тал кессең, он тал ек.

Бағбан болсаң - бақ өсір,

Балама деп тағы өсір.

Дала көркі - мал,

Өзен көркі - тал.

Орман - ел дәулеті, жер сәулеті.

**10-апта материалдары**

**Қазақстанның көрікті жерлері**

***1. Берілген сөздердің мағынасын түсіндіріп, сөйлем құраңыз.***

|  |  |  |
| --- | --- | --- |
| *шипалы су, кісі, емдік балшық, ғажап, емдеу-сауықтыру,* |  | *ем қабылдау,*  *күш-қуатты, бұлақ көздері, көрікті, емдік қасиеті бар.* |

* + 1. ***Көп нүктенің орнына тиісті сөздерді қойып жазыңыз.***

Осы ауылда Жабағы дейтін, ұзын бойлы, өңді, шикіл сары … болатын.

Күйіп-жанған денеге жібек желдің жұмсақ лебі … тәрізді тиеді. Соның … таба алмай, Ой алысқа үзілген (Жамбыл). … тау төсінен, шың түбінен, Шымырлап, шапшып ойнап ағып жатыр (Әбілев). … , мәдениетті көрікті елім, Байлығы, ырысы мол … көлім (Әзірбаев).

***Керекті сөздер:*** *Қайнарлар, кісі, қуатты, шипа, емін, шалқар*

BOOK1

***3. Оқыңыз.***

Қазақстанда шипалы су шығатын әрі емдік балшығы бар табиғаты ғажап әдемі жерлер көп. Мұндай шипалы су, емдік балшығы бар, табиғаты көрікті жерлерде емдеу-сауықтыру, демалыс үйлері салынған.

Демалыс үйлері, туристік базалар, санаторийлер орналасқан жерлерді география тілінде рекреациялық аудандар деп атайды. Рекреация - күш жинау, яғни еңбек етіп шаршаған немесе денсаулығы нашарлаған кісілердің тынығып, ем қабылдап, күш-қуатын қалпына келтіру деген сөз.

Қазақ жерінде табиғи емдік қасиеті бар жерлер туралы алғашқы мәліметтер ХІХ ғасырдың орта кезінде мәлім бола бастайды. 1834-1880 жылдар аралығында Шығыс Қазақстандағы Рахман бұлағы, Қапал Арасан, Бурабай көлінің, Барлық-Арасан бұлағының шипалы қасиеттері туралы белгілі болды. 1920-1925 жылдар аралығында Бурабай, Мойылды, Ауыл, Сер, Рахман бұлақтары, Шымған, Жаңақорған курорттары ашылды.

Қазақстанның химиялық құрамы әр алуан минералды бұлақ көздері, шипалы балшығы бар көлдері, тынығуға әдемі көрікті жерлері курорт-санаторий жүйелерін дамытуға өте қолайлы. Қазір Республикамызда 120-дан астам курорт, санаторий, демалыс үйлері бар. Санаторийлер емдеу түріне қарай минералды сумен шипалы балшықпен (Жаңақорған, т.б.), климатпен емдейтін болып үшке бөлінеді.

Минералды сумен емдейтін санаторийлерге Түркісіб, Сары-ағаш, Алма-Арасан, Барлық-Арасанды жатқызуға болады. Шипалы балшықпен емдейтін санаторийлерге Шортанды, Мойылды, Атырау, Жаңақорған санаторийлері жатады. Қазақстанның санаторий-курорттарында климатпен емдеудің бірнеше түрлері: гелиотерапия - күн сәулесімен емдеу, аэротерапия - ауамен емдеу, мезгіл-мезгіл таза ауада болу (терренкур), жаяу туризмге шығу, т.б. емдеу әдістері қолданылады.







**Көлсай көлдері**   


**Таңбалы**

**Шарын өзенінің шатқалы**

**Хан Тәңірі шыңы**

**Ән салатын шағылдар**

1. Қазақстанның қандай санаторий-курорттарын білесіңдер?

2. Алматыда жаңадан ашылған қандай емдеу-сауықтыру орталықтары бар?

3. Өздерің тұрған жерде емдеу-сауықтыру, демалыс орындары бар ма?

***4. Сөйлемді жалғастырыңыз.***

1) Шипалы су, емдік балшығы бар, табиғаты көрікті жерлерде … .

2) Қазақ жерінде табиғи емдік қасиеті бар жерлер туралы… .

3) 1920-1925 жылдар аралығында… .

4) Қазір Республикамызда 120-дан астам… .

5) Минералды сумен емдейтін санаторийлерге… .

**Қазақстанның тарихи орындары**

**1. Сұрақтарға жауап беріңіз.**

1) Түркі өркениеті дегеніміз не?

2) Жалпы түркі өркениетіне қызмет жасаған қандай ойшыл ғалымдар мен жазушыларды білесіз?

3) Тәңірлік наным-сенімді қалай түсінесіз?

4) Тәңіршілдік пен ислам дінін қалай байланыстыруға болады?

**2. Берілген екі қатардан синоним сөздерді табыңыз.**

1) Аймақ, тас дәуірі, әуелгі, билеуші, жаулаушылық, атақ-даңқ, өркендеу, ұлан-байтақ, жіктеу.

2) Алғашқы, дәреже, даму, тас заманы, өлке, ұлан-ғайыр, басқарушы, бөлу, шапқыншылық.

***3. Жоғарыдағы синоним сөздермен сөз тіркестерін құраңыз*.**

*Үлгі:* ұлан-байтақ жер, жоңғар шапқыншылығы, …

1. **Жақшадағы сөздерді синонимдерімен ауыстырып айтыңыз:**

– Түркістан төңірегінің бұрын қалай аталғанын білесің бе?

– Жоқ.

– Шауғар (өлкесі) атанған.

– Түркістанның (дамуына) не әсер етті деп ойлайсың?

– Бәлкім, Иассауи кесенесінің болғандығынан шығар.

– Иә, дұрыс айтасың. Сондай-ақ қала (ұлаң-ғайыр) жерді алып жатты, әрі Жібек жолының бойында орналасқан еді.

– Түркістан қаласының ежелгі тарихын білесің бе?

# Иә, Түркістанның төңірегінен (тас заманының) ескерткіштері табылғаны туралы естігенмін.

BOOK1

**5. Мәтінді оқыңыз.**

**Түркістан**

Түркістан, Иасы – Қазақстан Республикасындағы қала, Оңтүстік Қазақстан облысы Түркістан ауданының орталығы. Сырдарияның оң жақ жағалауында, Қаратау жотасының етегінде орналасқан. Қаланың іргетасы б.з. 1-мыңжылдықтың орта шенінде қаланған. Археологтар Түркістан қаласының тарихы тереңде жатқанын дәлелдеп отыр. Түркістан қаласының айналасындағы тас дәуірі ес-керткіштері – Шоқтас, Қосқорған бұл өңірде әуелгі адам кем дегенде 550 мың жыл бұрын мекен еткенін көрсетеді. Б.з.б. 2-мың-жылдықтан бастап Түркістан қаласы төңірегінде Қазақстанның басқа да өңіріндегідей Андронов мәдениетін жасаушылар тұрған. Түркістанның ежелгі аты – Иасы. Археологтар ертедегі Иасының орны қазіргі Күлтөбеге сәйкес келетінін дәлелдеп отыр. VІІ-ХІІ ға-сырларда Түркістан төңірегі Шауғар өңірі атанған. Бұл өңір Түрік қағанатына қарады. ІХ ғасырда қарлұқтар мен оғыздардың қол ас-тында болды. Бұл өңірге 809-19 жылдар аралығында Хорасан билеушісі әл-Манун, Х ғасырдың соңында саманилік билеуші Наср жаулаушылық жорықтар жасаған. ХІІ ғасырдың бірінші ширегінде қидандар шабуылының Шауғар құлағаннан кейін, Иасы өлкенің орталығына айналды. Қожа Ахмет Иассауи осында келіп қоныс тепкен кезде атақ даңққа бөленді. Қожа Ахмет Иассауи қайтыс болған кезде оның қабірі басында мазар тұрғызылды. Ол қасиетті орын деген атқа ие болды. Қаланың Ұлы Жібек жолының бойында, Дешті Қыпшақ пен Орта Азияның аралығында болуы адамдардың мазарға тәуәп етуі, сауданың қызу жүруі елді мекеннің өркендеуіне ықпал етті. ХV-ХVІІ ғасырларда зираттың төңірегінде ақсүйектер күмбездері салынып, олардың ішінде Рабиға сұлтан Бегім (ХV ғ.), Есім хан (ХVІІ ғ.) күмбездері ерекше маңызды болды. Түркістан Есім ханнан бастап Қазақ хандығының орталығы болды. Сол кез-ден бастап Иасы қаласы Түркістан деп атала бастады. ХVІІІ ға-сырда жоңғар шапқыншылықтары қаланы құлдыратып жіберді. 1819-1864 жылдары Түркістан Қоқан хандығының қол астына қа-рады. 1864 жылы 11 маусымда Түркістанды Ресей әскерлері жаулап алды. 1903 жылы Түркістанда темір жол вокзалы салынды. 1918 жылы 6-9 қаңтар аралығында Түркістанда Сырдария облысы қазақтарының құрылтайы өтті. Құрылтайда Сырдария облысының Алаш автономиясына қосылған жағдайда Түркістан қаласы Алаш астанасы болады деген шешім қабылданды. Түркістан қаласы 1928 жылдан Түркістан ауданының әкімшілік орталығы. Түркістан-да орта білім беретін мектептерден басқа арнаулы білім беретін оқу орындары бар. 1991 жылы Түркістанда Қожа Ахмет Иассауи атын-дағы халықаралық қазақ-түрік университеті негізі қаланып, қазіргі кезде еліміздегі жетекші білім беру ордасына айналды. Юнеско шешімімен Түркістан қаласының 1500 жылдық мерейтойы әлемдік деңгейде аталып өтілді.

***Ұлттық энциклопедия***

**6. Мәтінге тапсырма**.

1) Мәтінді мағынасына қарай бөлімдерге бөліп, тақырыпша қойыңыз, жоспар құрыңыз.

2) Сұхбат құру үшін сұрақтар дайындаңыз.

3) Жоспар бойынша мәтінді әңгімелеңіз.

4) Мәтіндегі сан есімдерді құрамы мен мағынасына қарай ауызша талдаңдар.

**7. Мына сөз тіркестерін пайдалана отырып, логикалық жағынан біртұтас сөйлемдер құрастырыңыз.**

Қастерлі мекен, түркі жұрты, түркі тайпалары, түркі өркениеті, құдіретті күш, тұтас ұлыс, ортақ діл мен дін, шежірелі аймақ, әлемнің төрт қиыры, түркілік тәңіршілдік, ислам діні, бірыңғай дүниетаным, шығыстық мәдениет, батыс мәдениеті, түркі ойшыл-дары, Шығыс Түркістан, Батыс Түркістан.

**8. Берілген сөйлемдердің мағынасын талдаңыз.**

1. Барлық түркі жұртының әрбір баласы үшін ыстық та қастерлі мекен – Түркістан.

2. Түркістан қаласын алыс-жақын түркі халықтарының бәрі “кіші Меккеге” балайды.

3. “Түркістан екі дүние есігі ғой”.

***9. Жаттығуларда берілген шағын мәтіннің идеясын айтыңыз.***

Демек, Түркістан жай қала ғана емес, Еуразияның орталы-ғындағы кең-байтақ аймақта ежелден қоныс тепкен, бүгіндері өз алдарына халық болып, дербес мемлекеттерін құрып отырған тұтас ұлыстың бүкіл болмысының баламасы екен. Содан да болар, түркі жұртының өздері де, алыс-жақын көршілері де сол жұрт қоныстанған ұлан-байтақ аймақты “Түркістан” деген бір ауыз сөзбен бір-ақ атаған. Кейін бұл атау географиялық ұғымға айналып, Шығыс Түркістан, Батыс Түркістан деген сияқты жіктеулерге ұшыраған. Тұтас ұлысты жік-жікке бөлу, бір-бірінен оқшаулау іргеден көз алартқан жат жұрттардың ежелден үйреншікті әрекеті болғаны белгілі. Мұндай әрекеттердің зардапты жарасы әлі де жазыла қойған жоқ.

**10. Мына өлеңді жаттаңыз.**

Түркістан екі дүние есігі ғой,

Түркістан ер түріктің бесігі ғой.

Тамаша Түркістандай жерде туған

Түріктің тәңір берген несібі ғой.

Ертеде Түркістанды Тұран дескен,

Тұранда ер түрігім туып-өскен.

Тұранның тағдыры бар толқымалы,

Басынан көп тамаша күндер кешкен.

Тұранның тарихы бар отты желдей,

Заулаған қалың өрттей аспанға өрлей

Тұранның жері менен суы да жат,

Теңіздей терең ауыр ой бергендей.

Тұранға жер жүзінде жер жеткен бе?

Түрікке адамзатта ел жеткен бе?

Кең ақыл, отты қайрат, жүйрік қиял

Тұранның ерлеріне ер жеткен бе?

Шер батса кім іздемес туған елін?

Тұлпар да көксемей ме туған жерін?

Арқаның ардагері қалың алаш

Тұран да, біле берсең, сенің жерің!

***М.Жұмабаев***

**11. Мемлекеттік, елдік, бірлік туралы мақал-мәтелдер, нақыл сөздер, афоризмдер жазыңыз.**

**12. Көшпенділер өркениеті туралы пікіріңізді, түсінігіңізді айтыңыз.**

##### **I. Отырар қаласы**



* + 1. ***Мына сөз тіркестерінің орыс тілін-дегі баламасын табыңыз.***

Көне қаланың орны, көне түрік руна жазбалары, Фараб аймағы, Монғол шапқыншылығы, қырғынға ұшырау, Жошы ұлысы құлағаннан кейін, күрес барысында, бесбұрыш тәріздес.

**2. Сұрақтарға жауап беріңіз.**

1) Орта Азияда орналасқан қандай көне қалаларды білесіз?

2) Түркі өркениетінің дамуында бұл қалалардың рөлі қандай?

3) Отырар туралы не білесіз?

*4) Отырар туралы қазақ ақын-жазушыларының қандай шығар-маларын білесіз?*

**3.Мына екі қатардан синоним сөздерді теріп жазыңыз.**

1. Аймақ, қырғын, жорық, жандану, мирасқор, дәуір, дуал.
2. Қабырға, заман, өңір, шайқас, апат, жаңғыру, мұрагер, заман.

***4. Жоғарыдағы синоним сөздермен сөз тіркестерін құраңыз.***

*Үлгі:* биік дуал, Отырар апаты, …

***5. Жақша ішіндегі сөздерді синонимдерімен ауыстырып айтыңыз.***

1) X ғасырда Отырар Фараб (аймағы) деп аталған. 2) Қазба жұмыстары Отырар қаласында жеті (дәуірден) тұратын мәдени қабаты бар екендігін көрсетті. 3) Монғолдардың Отырарды шабуы тарихта «Отырар (апаты)» деген атпен қалды. 4) 1219 жылын (апаттан) кейін Отырар қайта (жаңғырды).

BOOK1

***6. Мәтінді оқыңыз****.*

Отырар, Тұрарбанд, Тұрар, Тарбанд, Фараб - Сырдарияның орта алқабында орналасқан көне қаланың орны. Отырар VІІІ ғасыр басынан Тарбанд деген атаумен белгілі. Бұл атау Күлтегін және Білге қаған құрметіне арналған көне түрік руна жазбаларында кездеседі. VІІІ ғасырдағы араб географы Якут Тарбанд Тұрар, Тұрарбанд, Отырар – бір қала деп жазады. Х ғасырдың география-лық жазбаларында Кедер деген орталық қаласы бар Фараб аймағы аталады. Ал Фараб Кедерден көне аймақ қала екені әл-Магдисидің еңбегінде жазылған. Оның айтуынша, бас қаласы аймақ есімімен Фараб аталған. Х ғасырдан кейін Кедер тарихи және географиялық жазбаларда аталмайды, оның орнына астана да, аймақ та Фараб делінген. Жазба деректерге қарағанда, ХІІ ғасырдан бастап Отырар деген атау қалаға біржола бекітілген сияқты. Жалпы стратегиялық қазба жұмысы Отырар қаласында жеті дәуірден тұратын мәдени қабаты бар екендігін дәлелдеп берді. Егер оны тарихи дәуірлеу жағынан алсақ, б.д. ІV ғасырынан соңғы орта дәуіріне дейінгі, яғни (ХVІІІ ғ.) қалада мың жарым жылға жуық өмір сүру болғандығын көреміз. ХІ-ХІІ ғасырдағы мәдени қабатқа жататын материалдық заттар Отырар қаласындағы қолөнердің дамып, өзінің ең биік шырқау шыңына жеткен мезгілі. Бұл мезгіл Қазақстандағы Қарахан феодалдық мемлекетінің дамыған кезі.

1218 жылы Хорезмшах Мұхаммедтің Отырардағы билеушісі Қайырханның әмірімен Шыңғысханның керуендегі көпестері өлті-рілді. Бұл монғолдардың Орта Азияға шапқыншылық жасауына сылтау болды. Тарихи әдебиеттерде бұл қырғын “Отырар апаты” деген атпен белгілі.

1219 жылы көктемде Монғолиядан жорыққа аттанған 200 мың әскер күзде Отырарға жетті. Монғол шапқыншылығы салдарынан Отырар қиратылып, қала тұрғындары қырғынға ұшырады, тірі қалғандары Монғолияға айдап әкетілді. Бірақ 1219 жылы апаттан кейін Отырар қайта жанданды. 1255 жылы армян саяхатшысы Отырарды Сырдария бойындағы ірі қалалар қатарында атайды. Отырар дүниежүзілік саудада бұрынғысынша делдалдық рөл атқарады. Ақ Орда хандары, әсіресе, Ерзен мұнда медреселер, мешіттер, кесенелер салған. Жошы ұлысы құлағаннан кейін Отырар Темір мемлекетінің құрамына кірді. Темір мирасқорлары мен Шайбани әулетінің қазақ хандарымен күресі барысында Отырар тағдыры тағы да сынға түсті. ХVІ ғасырдың екінші жартысынан қала қазақтардың билігіне біржолата көшіп, шамамен, ХVІІІ ғасырдың басына дейін өмір сүрген.

Отырар – бесбұрыш тәріздес төбе. Қала дуалмен қоршалған. Қаланың үш қақпасы болған. Орталық қақпа оңтүстік жағына орналасқан.

***Ұлттық энциклопедия***

**6. Сөйлемдерді мәтінге сәйкес аяқтаңыз.**

1) Отырар, Тұрарбанд, Тұрар, Тарбанд, Фараб - Сырдарияның … .

2) Х ғасырдан кейін Кедер тарихи және географиялық жазбаларда …

3) ХІІ ғасырдан бастап Отырар …

4) Жалпы стратегиялық қазба жұмысы…

5) 1218 жылдары Хорезмшах Мұхаммедтің …

6) 1219 жылы көктемде Монғолиядан …

7) 1255 жылы армян саяхатшысы …

8) Жошы ұлысы құлағаннан кейін …

9) ХVІ ғасырдың 2-жартысынан қала …

10) Отырар – бесбұрыш …

**7. Қарсыласыңыз немесе келісіңіз.**

1) VІІІ ғасырдан араб географы Якут Тарбанд Тұрар, Тұрарбанд, Отырар – әр түрлі қалалар деп жазды.

2) Әл-Магдисидің айтуынша, бас қаласы аймақ есімімен Фараб аталған.

3) Егер оны тарихи дәуірлеу жағынан алсақ, б.д. ІV ғасырынан соңғы орта ғасыр дәуіріне дейінгі, яғни (ХVІІІ ғ.) қалада мың жылға жуық өмір сүру болғандығын көреміз.

4) Монғол шапқыншылығы салдарынан Отырар қиратылып, қала тұрғындары қырғынға ұшырады.

5) Ақ Орда хандары мұнда медреселер, мешіттер, кесенелер салған жоқ.

6) Қаланың екі қақпасы болған.

question2 **8. Мәтін бойынша сұрақтарға жауап беріңіз.**

1) Отырар қаласының тағы қандай атаулары бар?

2) Отырар қаласы қанша жыл өмір сүрген?

3) Отырар қаласындағы қолөнердің дамып, өзінің ең биік шырқау шыңына жеткен мезгілі қай кезге сәйкес келеді?

4) “Отырар апаты” туралы не білесіз?

5) Отырардың қайта жандануы қалай жүзеге асты?

6) Отырар қаласы қазақтардың билігіне қашан көшті?

**9. Кестенің оң жағы мен сол жағын сәйкестендіріңіз.**

|  |  |
| --- | --- |
| Орта алқабында | Следствие нашествия |
| көне аймақ | Посредническая роль |
| мәдени қабаты  шапқыншылық салдары  қырғынға ұшырады | Огражден стеной  Древний регион  в средней долине |
| Қайта жанданды | Культурный слой |
| Делдалдық рөл  Дуалмен қоршалған  Сынға түсті  Бесбұрыш тәріздес | Был подвергнут испытанию  Был уничтожен  Как пятиугольник  Возродился вновь |

***10. Ақын М.Шахановтың “Жеңілген жеңімпаз … ” өлеңін оқып, түсінігіңізді баяндаңыз.***

**11-апта материалдары**

***1. Берілген сөздер мен сөз тіркестерімен жұмыс.***

Стратегиялық міндеттер, ұлттық білім берудегі жетістіктер, сәйкестендіруге негізделеді, жандандыруға бағытталған, жаңа арнаға салу, ықпалдасу, сынақ бірліктері, шеберлік пен іскерлік, желілік емес түрі, үзіліссіз білім беру, ерікті түрде, жалпыға міндетті стандарт.

***2. Сұрақтарға жауап беріңіз****.*

1. Қазақстандағы кредиттік оқыту жүйесіне көшпеген қандай оқу орындары бар?

2. Кредиттік технология деген не?

3. Оның басқа жүйелерден артықшылығы неде?

4. ОБСӨЖ деген сөзге анықтама беріңіз

**Кредиттік оқыту жүйесі**

Қазақстандағы жоғары білімнің стратегиялық міндеттері ұлттық білім беру жүйесіндегі жетістіктерді сақтай отырып, оны әлемдік білім берудің ең озық үлгісімен сәйкестендіруге негізде-леді. Еліміздегі білім беру жүйесі үлкен екі маңызды процесті жандандыруға бағытталған: **ұлттық білім беруді жаңа арнаға салу және әлемдік білім кеңістігімен ықпалдасу.**

Бүгінде Америка мен Батыс Еуропаның көптеген елдерінде кредиттік оқыту жүйесі қолданылады. Осы кредиттік оқытудың ережелері Қазақстанда да жетілдіріліп келеді. Болон процесіне сәйкес, жоғары және жоғары оқу орнынан кейінгі кәсіби білімнің мынадай сатылары енгізілген:

1) бакалавриат (жоғары базалық кәсіби білім) – 4 жыл;

2) магистратура (кәсіби жоғары білімнің екінші сатысы) – 2 жыл;

3) докторлық бағдарлама (жоғары оқу орнынан кейінгі кәсіби білім) – 2 немесе 3 жыл.

Кредиттік технологияға көшу студенттің дәстүрлі бағасы мен аудиториялық және аудиториядан тыс жұмыстарының орнына сынақ бірліктері жүйесін енгізуді көздейді. Сынақ бірліктерінің жүйесі шеберлік пен іскерлікті бағалаудың шартты бірліктерін нақтылауға мүмкіндік беретін механизм болып табылады (семинар, дәріс пен іс-тәжірибелері, өзіндік жұмыстар мен аралық бақылаулар).

Сынақ бірлігі жүйесі жоғары оқу орындары шеңберінде шетел университеттерімен қарым-қатынастар жасау, үзіліссіз білім беру жүйесі арқылы білім нәтижелерін мақұлдау сынды оқу процесін ұйымдастырудың желілік емес түрін енгізу құралы ретінде пайдаланылады. Оның артықшылығы да осында.

Кредиттік оқыту жүйесінде оқу ісінің еңбекті қажет ету талаптары оқытылатын материалдың мөлшері бойынша жүзеге асады және ол несие арқылы көрініс береді. Мұндай жағдайда әрбір пән мөлшері ерікті түрде анықталады, ал пәннің несиелік бірлік есебі мемлекеттік жалпыға міндетті стандарт негізінде және осыған сәйкес типтік оқу жоспары бойынша жүзеге асады.

Оқу жылы қалыптасқан тәртіп бойынша 32 аптадан тұрады, ал оның 30-ы теориялық білім беруге, 2-еуі қорытынды бақылауға арналады. Оқу орнын академиялық кезеңдерге бөлу, практика мен демалыс мерзімінің ұзақтығын анықтау құқы жоғары оқу орнының өзіне берілген. Күндізгі оқу формасы бойынша, студенттердің демалысы жылына екі реттен кем болмайды, әрі қысқармайды. Оқу жылының басы – қалыптасқан дәстүр бойынша – 1 қыркүйек, ал академиялық кезең семестр болып табылады.

***«Кредиттік оқыту жүйесі бүгінгі күннің басты мәселесі болып тұр» С.Әбдіманов.*** *Л.Н.Гумилев атындағы ұлттық университеттің ректоры, профессор.*

*«Егемен Қазақстан», қазан, 2004 ж.*

question2***3. Сұрақтар***

***.***

1. Қазақстандағы білім беру жүйесі неге негізделген?
2. Оның ең маңызды процестері қандай?
3. Кредиттік оқу жүйесі қай елдерде қолданылады?
4. Қазақстандағы оқу жүйесі қандай?
5. Студенттің білімі қандай бірліктермен өлшенеді?
6. Оқу жылы неше аптадан тұрады?
7. Неше кезеңнен тұрады?

***4. Мәтіннен ауыспалы осы келер шақтағы етістіктерді теріп жазыңыз.***

***5. Сөздікті пайдалана отырып, қазақшаға аударыңыз. Сөз тіркестерін қосып, сөйлем құраңыз.***

Современный мир, настоятельно требует, от высших учебных заведений, обеспечить такое образование студентам, который воспитывает в них хорошо информированных, глубоко мотивиро-ванных граждан, способных к критическому мышлению, поиску и решению проблем, способных брать на себе социальную ответственность, выполнить множество различных ролей в обществе, гибкость образовательной системы, должна сочетаться со стремлением, к реализации высоких стандартов, подготовки современного специалиста.

***6. Даналық ойлармен таныс болыңыз.***

Халық пен халықты,

адам мен адамды теңестіретін нәрсе – білім.

***М.Әуезов***

Білімді болу деген сөздің мағынасы –

белгісіз нәрсені ашуға қабілетті болу деген ұғым.

***Әл-Фараби***

Білім мен даналық – адам көркі.

***Ә.Науай***

Ештеңе білмейтін және бірдеңе білейінші деп талпынбайтын адам - өте жаман адам.

Оның бойында екі кесел бірдей ұялаған.

***Платон***

Білмеген масқара емес, білгісі келмеген ұяттырақ.

***Сократ***

Тек ақиқат білім ғана күдік туғызбайды,

ол өмірді бағалауға, тұрмыс құруға үйретеді.

***Шоқан Уәлиханов***

***7. Сөйлемді аяқтаңыз.***

1. Кредиттік оқыту технологиясының артықшылығы – ...

2. Оқушының қорытынды бақылау бойынша алған бағасы ...

3. Сынақ бірлігі жүйесі оқу процесін ұйымдастыру бағытында ...

4. Оқытушы жетекшілік ететін студенттердің өзіндік жұмысы (ОСӨЖ) ...

5. Оқу жылы қалыптасқан тәртіп бойынша ...

6. Күндізгі оқу формасы бойынша, студенттердің демалысы әдеттегідей ...

7. Студент оқу пәндерін бекітілген жеке оқу жоспарына сай ...

***8. Өзіңіз оқып жатқан кредиттік оқыту жүйесінің кемшіліктері мен артықшылықтарын атап шығыңыз. Қай жағы басымдау?***

|  |  |
| --- | --- |
| *кемшіліктері:* | *артықшылықтары:* |
|  |  |

***9. Мәтіндегі мына сөйлемдерді өз сөзіңізбен толықтырыңыз.***

1. Бүгінде Америка мен Батыс Еуропаның көптеген елдерінде...

2. Кредиттік технологияға көшу...

3. Сынақ бірлігі жүйесі ...

4. Оның артықшылығы...

5. Кредиттік оқыту жүйесінде оқу ісінің...

6. Оқу жылы қалыптасқан...

7. Оқу орнын академиялық кезеңдерге бөлу...

8. Күндізгі оқу формасы...

9. Оқу жылының басы...

10. Мұндай жағдайда әрбір пән ...

***10. Мына сөздердің синонимдік баламасын табыңыз.***

Кредиттік технологияға ***көшу****,* ***нақтылауға*** мүмкіндік беретін, ***үзіліссіз*** білім беру, оқытылатын материалдың ***мөлшері бойынша****,* ***кем*** болмайды, білім беру жүйесіндегі ***жетістіктер*.**

**3–сабақ**

***1. Берілген сөздермен және сөз тіркестерімен жұмыс.***

Біртұтас ұлттық тест, ассоциацияланған дәреже, тиісті үлгідегі сертификат, міндетті шарты, әлеуметтану, таңдаған пәндер, қосымша білім беру шеңберінде, өз еркімен, тәжірибе түрі.

***2. Төмендегі сұрақтарға жауап беріп көріңіз.***

1. Бакалавриаттағы оқыту жүйесінің артықшылығы неде деп ойлайсыз?


2.Сізге ерік берілсе, қандай пәндерді таңдар едіңіз?

3. Несие жинау дегенді қалай түсінесіз?

4. Қазіргі оқу жүйесі сізді толық қанағаттандыра ма?

5.Қазақстандағы оқу жүйесіне қандай өзгерістер керек деп есептейсіз?

**Бакалавриаттағы кредиттік оқыту жүйесі**

 Бакалавриатқа түсу үшін біртұтас ұлттық тесті сәтті тапсыру керек. Оқу барысы – 4 жыл, оқу пәндерінің саны 40-тан кем болмайды. Бакалавриаттың төменгі сатысында оқу 2 жылға созылады. Мұнда студент 68 кредит алуға тиіс. Төменгі сатының аяғында студент мемлекеттік аралық бақылаудан өтуі керек. Одан сәтті өткен студент жоғарғы сатыға көтеріледі. Ал өте алмаған жағдайда, оқу орны оған ассоциацияланған дәреже береді де, тиісті үлгідегі сертификат тапсырады.

Бакалавриатта оқуды аяқтаудың міндетті шарты – теориялық оқу бойынша студенттің жинаған кредиті 128-ден кем болмауға тиіс: оның 42- 60-ы міндетті компоненттер, ал 68-86-сы таңдаған пәндер бойынша. Сонымен бірге міндетті оқуда 68 кредит ағыл-шын тіліне бөлінеді. Жалпы білім беретін (әлеуметтік-гуманитарлық және жаратылыстану ғылымдары циклі) пәндер 35-45 кредитті құрайды. Оның ішінде Қазақстан тарихы, әлеуметтану, философия, қазақ (орыс) тілі, шетел тілі, математика, информатика секілді 7 пән міндетті болып табылады. Дене тәрбиесі пәні қосымша білім беру шеңберінде жүзеге асады да, жалпы кредит көлемінің ішіне кірмейді. Қосымша жаратылыс пәндерінің элективті пәндерін студент мамандығына қарай өз еркімен таңдайды. Тәжірбиенің барлық түрі және оқытудың басқа да формалары қосымша білім беру бағдарламасы шеңберінде қарастырылып, жалпы кредит ауқымына енгізілмейді. Бір семестр ішінде күндізгі оқу бөлімінің әрбір студенті 12-18 кредит жинауы керек.

Міндетті және ерікті түрде таңдалатын компоненттер бойынша, тиісті мөлшердегі несиені жинап, мемлекеттің стандарт талаптарын орындаған студент бакалавриатта диплом жұмысын қорғап, емтихан тапсыру түрінде өтетін мемлекеттік қорытынды аттестаттауға жіберіледі. Диплом жұмысын жазуға 2-4 кредит бөлінеді.

Студентке жоғары кәсіби білім құжатын (диплом) тапсыру және бакалавр академиялық дәрежесін беру туралы мәселе мемлекеттік қорытынды аттестацияның нәтижесі бойынша шешіледі. Барлық емтихандарды “А”, “А-”, “В+”, “В”және “В-” бағаларына тапсырған, қорытындысында өту балын 3,25-тен кем жинамаған, сондай-ақ дипломдық жұмысын “А”, “А-” бағасына қорғаған немесе осындай бағаға мемлекеттік емтихан тапсырған студентке үздік диплом беріледі.

question2***3.******Сұрақтар***

1. Бакалавриатқа оқуға түсу үшін не тапсырады?

2. Бакалавриатта неше пән оқылады?

3. Мұнда студент теориялық оқу бойынша неше несие жинайды?

4. Неше міндетті пән болады?

5. Бір семестр ішінде күндізгі оқу бөлімі студенті неше несие жинайды?

6. Қай кезде студент үздік дипломға ие болады?

7. Диплом жұмысын жазуға неше несие бөлінеді?

1. ***Бакалавриаттағы міндетті пәндерді бір бөлек, қосымша пәндерді бір бөлек жазып шығыңыз.***

Негізгі пәндер: Қосымша пәндер:

***5.******Мәтіндегі есептік сан есімдерді сөзбен жазып шығып, реттік сан есімдерге айналдырыңыз.***

***6. Көп нүктенің орнына тиісті сөзді, сөз тіркестерін қойыңыз.***

1. Отандық жоғары мектептің басты міндеттерінің бірі ... төтеп бере алатын студенттер контингентін қалыптастырып, олардың ... арттыру болып табылады. 2. Аралық тест арқылы мемлекет тара-пынан жүргізіліп отырған бақылау ... да, онда оқитын ... да жауап-кершілігін арттырып, сапалы білім ... негізін қалай алады. 3. Қа-зақстанның білім саясатындағы ұстанған бағыты елдің ..., санаткерлікті ... көмектеседі. 4. Мәселенің маңызын Болон про-цесіне ... ғана байланыстыруға болмайды. 5. Оқу пәнінің ... бүтіндей несие санын құрауы керек. 6. Бұл іс жүзеге асып жатса, әрбір студенттің ... алуына мүмкіндік беретін ... ұсынылады.

*Қажетті сөздер, сөз тіркестері:*жоғары оқу орнының, бәсекеге, болашақ мамандардың, қосылғандығымен, көлемі, тиянақты білім, жеке оқу жоспары, білім сапасын, көрсеткішінің, беделін көтеруге, арттыруға.

***7. Мына сөздердің мағынасын сөздіктен қараңыз.***

Элективті пәндер, міндетті компоненттер, желілік дәстүр бойынша.

***8. Қазақшаға аударыңыз.***

Кредитная система обучения имеет специфику и отличие от линейной (традиционной) системы. Много отличий и вопросы промежуточной аттестации (экзаменационная сессия), которые особо близки студентам и затрагивают их интересы:

- студентам, которые не смогли сдать экзамен в установленные сроки по болезни или другим уважительным причинам, документально подтвержденным соответствующей организацией, декан факультета устанавливает индивидуальные сроки их сдачи.

***9. Етістіктерді керекті шақтарда жазыңыз.***

1. Мен ертең кітапханадан М. Әуезовтің “Абай жолы” роман-эпопеясын (алу).

2. Ол кеше отбасымен біздің қаладағы үйімізге (келу).

3. Сен кеше қонақта отырғанда домбырада жақсы (ойнау).

4. Мен былтыр асқазаным ауырып ауруханада (емделу)

***Жауап үлгісі:*** Мен ертең кітапханадан М.Әуезовтің “Абай жолы” роман-эпопеясын аламын.

**Грамматикалық тақырып: Міндеттілік модальдылық.**

**Лексикалық тақырып: Білім беру жүйесіндегі серпіліс**

**Міндеттілік модальдылық. Модальность долженствования.**

Міндеттілік модальдылық (модальность долженствования) етістік қимылды жасауға субъектінің міндетті екенін білдіреді. Мысалы, *Әр адамды қазіргі заманғы әлемде іс істеуге, білім ала білуге, өмір сүре алуға, бірлесіп өмір сүре білуге үйрету қажет.*Осы мысалдағы *ала білуге, сүре алуға, сүре білуге* деген етістіктер қимылды жасауға субъектінің міндетті екенін білдіреді.

Тілде міндеттілік мағынаны білдіретін мынадай аналитикалық форманттар бар: -**у керек, -уге тиіс, -у қажет.** *Мысалы, Ол бүгін келуге тиіс. Мен сабақ айтуым қажет. Түсте үйге баруым керек.*

Міндеттілік мағына болымсыз түрде де айтылады, ол үшін емес, жоқ көмекшілері форманттарға тіркеседі. Мысалы, *Ол осы жайтты білуге тиіс емес*.

*(Н. Оралбай. Қазіргі қазақ тілінің морфологиясы. Алматы, 2007 жыл).*

**1-грамматикалық жаттығу. Қажетті тұлғаны қойыңыз. Вставьте нужную форму.**

1. Сіздердің сапалы білім алу...

2. Сенің ол құжаттарды біл...

3. Келесі жылы қайта кел...

4. Нұрман жаңа машина ал...

5. Менің оған болған жағдайды айт...

6. Жаман әдеттен бас тарт...

ларыңыз керек у керек уым қажет уға тиіс уің қажет уім керек

**2-грамматикалық жаттығу. Қажетті тұлғаны қойыңыз. Вставьте нужную форму.**

1. Жиналыста сөйле... қажет емес.

2. Оған айт... қажеті жоқ.

3. Өзгеге кір... болмайды.

4. Бұл жерде жүр... қажеті жоқ.

5. Жұмысқа кешігіп кел... қою қажет.

6. Бұл өзеннен балық аула... болмайды.

**удың удің у уге уді уға**

**Грамматикалық тест тапсырмалары**

**1. Қажетті форманы қойыңыз.**

**Вставьте необходимую форму.**

**Мемлекет тарапынан инновациялық жобаларға қаржы бөлін... керек.**

А) -уді

Ә) -уге

Б) -удің

В) -уі

Г) -умен

**2. Қажетті сөзді қойыңыз.**

**Вставьте необходимое слово.**

**Жастар терең ақылмен, өмірлік күш-қуатымен ... тиіс.**

А) бастауға

Ә) сақтауға

Б) ерекшеленуге

В) адаспауға

Г) қаржыландыруға

**3. Қажетті сөзді қойыңыз.**

**Вставьте необходимое слово.**

**Ата-бабалар айтқан өсиет есте ... керек.**

А) келу

Ә) болу

Б) кету

В) кіру

Г) шығу

**4. Қажетті сөзді қойыңыз.**

**Вставьте необходимое слово.**

**Жастарға жағдай ... керек.**

А) келу

Ә) құру

Б) төлеу

В) жасау

Г) шешк

**5. Қажетті сөзді қойыңыз.**

**Вставьте необходимое слово.**

**Ол бұл сөзге ... тиіс.**

А) болмауға

Ә) айтпауға

Б) жүрмеуге

В) күтпеуге

Г) ренжімеуге

**6. Қажетті сөзді қойыңыз.**

**Вставьте необходимое слово.**

**Жоспарды дер кезінде ... тиіс.**

А) шақыруға

Ә) тұруға

Б) өткізуге

В) қатысуға

Г) келісуге

**7. Қажетті сөзді қойыңыз.**

**Вставьте необходимое слово.**

**Басшының өз жұмысын адал ... қажет.**

А) сұрауы

Ә) кетуге

Б) істеуі

В) үлгеруі

Г) шешудің

**Білім беру жүйесіндегі тың серпіліс**

**Тыңдаңыз, қайталаңыз, жаттаңыз. Слушайте, повторяйте, выучите.**

|  |  |
| --- | --- |
| процесс | үдеріс |
| по шире | кеңірек |
| объединяться | бірлесу |
| формировать | қалыптастыру |
| «четыре столпа образования» | «білім берудің төрт тағаны» |
| достигнуть | қол жеткізу |
| критическое мышление | сындарлы ойлау |
| ориентация, ориентир, направление | бағдар |
| одаренный | дарынды |
| точная наука | нақты ғылым |
| естествознание | жаратылыстану |
| способность | қабілет |
| намечается | көзделіп отыр |
| фундамент | іргетасы |
| современный | заманауи |
| лаборатория | зертхана |
| прорыв | серпіліс |
| поток информации | ақпарат ағыны |

**1. Тыңдаңыз. Қайталаңыз / Слушайте. Повторяйте**

Бүгінде білім беру үдерісіне мүмкіндігінше кеңірек қарауға болады. Әр адамды қазіргі заманғы әлемде іс істеуге, білім ала білуге, өмір сүре алуға, бірлесіп өмір сүре білуге үйрету қажет. Бұл ЮНЕСКО қалыптастырған «білім берудің төрт тағаны».

Ұзақ жылдар бойы біздегі білім берудегі басты проблема ақпараттарға қол жеткізу болды. Бүгінгі жағдай басқаша. Қазіргі кезең – «ақпарат ғасыры». Болжам бойынша 2010 жылы ақпарат көлемі алты есеге ұлғаймақ. Ақпараттың мұндай көлемінде жоғалып кетуге де болады.

Сондықтан қазіргі заманғы білім берудің перспективалық міндеті – ол сындарлы ойлай білетін және ақпараттар ағынында бағдар ала білуге қабілетті адамдарды даярлау.

Бізде дарынды өте балалар көп. Олардың таланттарын ашу үшін интеллектуалдық мектептер ашылып жатыр. Бұл мектептерде нақты және жаратылыстану ғылымдары оқытылып, оқушылардың сындарлы және креативті ойлау қабілетін дамыту көзделіп отыр. Олар Қазақстанның интеллектуалды элитасын тәрбиелеудің іргетасы болулары тиіс.

Астана қаласында әлемдік деңгейдегі Халықаралық университет ашылмақшы. Онда инженерлік және техникалық кадрларды, генетика, биохимия, физика мамандарын дайындайтын болады. Және де заманауи зертханалар, Ұлттық биотехникалық орталық т.б. жұмыс істейтін болады

*(Н.Ә. Назарбаевтың әл-Фараби атындағы Қазақ ұлттық университетінің 75 жылдығында оқыған «Қазақстан дағдарыстан кейінгі дүниеде: болашаққа интеллектуалдық секіріс» лекциясы бойынша (Алматы, 13 қазан 2009 жыл) ықшамдалып алынды).*

**Аудио тапсырмалар**

**1. Н.Ә. Назарбаев бұл дәрісті қай жерде оқыды?**

А) Н. Назарбаев атындағы жаңа университетте

Ә) Астанада, Л.Н. Гумилев атындағы университетте

Б) Мәскеуде, Мәскеу мемлекеттік университетінде

В) Алматыда, әл-Фараби атындағы Қазақ ұлттық университетінде

Г) Ақтауда, Ш. Есенов атындағы Каспий мемлекеттік технологиялар және инжиниринг университетінде

**2. Ұзақ жылдан бері біздегі білім берудегі басты проблема не еді?**

А) материалдық база

Ә) сапалы маман даярлау

Б) ақпараттарға қол жеткізу

В) шетелден бағдар алу

Г) тәрбиелі жастарды оқыту

**3. Интеллектуалдық мектептер қандай балаларға арналған?**

А) қазақ тілін меңгерген

Ә) жағдай төмен

Б) ағылшын тілді

В) дарынды

Г) әке-шешесі жоқ

**Сөз тіркестерін біріктіріңіз. Соедините словосочетания.**

|  |  |
| --- | --- |
| 1. білім беру | 1. әлемде |
| 2. қазіргі заманғы | 2. үдерісі |
| 3. білім ала | 3. қабілетті |
| 4. білім берудегі | 4. білуге |
| 5. интеллектуалды элитаны | 5. ойлау қабілеті |
| 6. бағдар ала білуге | 6. басты проблема |
| 7. сындарлы және креативті | 7. тәрбиелеудің іргетасы |

**Сөйлемдерді мәтін бойынша аяқтаңыз. Дополните предложения по тексту.**

1. Бүгінде білім беру үдерісіне мүмкіндігінше ... .
2. Әр адамды қазіргі заманғы әлемде іс істеуге, білім ала білуге, өмір сүре алуға, ...
3. Бұл ЮНЕСКО қалыптастырған ...
4. Ұзақ жылдар бойы біздегі білім берудегі басты проблема ...
5. Ақпараттың мұндай көлемінде ...

жоғалып кетуге де болады.

ақпараттарға қол жеткізу болды.

бірлесіп өмір сүре білуге үйрету қажет

«білім берудің төрт тағаны»

кеңірек қарауға болады

**Лексикалық тест тапсырмалары.**

**1. Қажетті сөзді қойыңыз. Вставьте необходимое слово.**

**Ұзақ жылдар бойы біздегі білім берудегі басты проблема ... қол жеткізу болды.**

А) білімге

Ә) кітапқа

Б) сапаға

В) ақпараттарға

Г) еш нәрсеге

**2. Қажетті нұсқаны таңдаңыз. Выберите нужный вариант.**

**Қазіргі кезең – ...**

А) «техника ғасыры»

Ә) «ақпарат ғасыры»

Б) «интернет ғасыры»

В) «жастар кезеңі»

Г) «жаңалық ашу заманы».

**3.Сөйлемнің жалғасын табыңыз. Дополните предложение.**

**Бұл мектептерде оқушылардың сындарлы және креативті ....**

А) талаптары ескеріліп отыр

Ә) көзқарасы қаралып жатыр

Б) ойлау қабілетін дамыту көзделіп отыр

В) білімі есепке алынды

Г) ғылымға бағытталды

**4. Қажетті нұсқаны таңдаңыз. Выберите нужный вариант.**

**Әлемдік деңгейдегі Халықаралық университет қай қалада ашылмақшы?**

А) Атырауда

Ә) Алматыда

Б) Астанада

В) Семейде

Г) Көкшетауда

**5. Қажетті нұсқаны таңдаңыз. Выберите нужный вариант.**

**Интеллектуалдық мектептерде қандай ғылымдар оқытылады?**

А) экономика, бизнес

Ә) табиғи, гуманитарлық

Б) әлеуметтану, заң

В) география, биология

Г) нақты, жаратылыстану

**6. Қажетті нұсқаны таңдаңыз. Выберите нужный вариант.**

**Қазіргі заманғы білім берудің перспективалық міндеті – ол ақпараттар ағынында ... қабілетті адамдарды даярлау.**

А) адасып жүруне бейім

Ә) ойлай алатын

Б) жоғалып кететін

В) бағдар ала білуге

Г) қалып жүретін

**7.** **Қажетті сөзді қойыңыз. Вставьте необходимое слово.**

**Дарынды балалардың таланттарын ашу үшін ... мектептер ашылып жатыр**

А) лингвистикалық

Ә) интеллектуалдық

Б) техникалық

В) физикалық

Г) математикалық

**2. Тыңдаңыз, қайталаңыз. Слушайте, повторяйте.**

* Айдана, сен елбасымыз Н.Ә.Назарбаевтың лекциясын тыңдадың ба?
* Қай лекциясы, Әсем, Гумилев атындағы Еуразиялық университетіндегі ме, жоқ әл-Фараби атындағы ҚазҰУ-дағы ма?
* Әрине, соңғы лекциясы. Қалай аталушы еді?
* «Қазақстан дағдарыстан кейінгі дүниеде: болашаққа интеллектуалдық секіріс» деп аталады. Мен сол лекцияда болдым.
* Қандай бақыттысың! Мен теледидардан көрдім. Бес бөлімнен тұратынын білемін. Жалпы әлемдік дағдарыстың себептеріне кеңірек тоқталған жоқ па?
* Дұрыс айтасың. Сонымен қатар еліміздегі дағдарысқа қарсы шаралар да айтылды.
* Маған «Интеллектуалдық ұлт» жобасы ұнады. Егер осы жоба шын мәнінде іске асса, Қазақстан әлемді мойындатады.
* Әрине, Әсем! Біздің алар биігіміз әлі алда!

**Сөйлемдегі сөздердің орын тәртібін сақтаңыз. Соблюдайте порядок слов в предложении.**

- лекциясын ба тыңдадың Н.Ә.Назарбаевтың?

- сол мен болдым лекцияда.

-шаралар еліміздегі дағдарысқа айтылды қарсы

ұнады «Интеллектуалдық ұлт»маған жобасы

мойындатады Қазақстан әлемді.

**12-апта материалдары**

Университет білім ордасы.

1. Сіз қандай мамандықты таңдадыңыз?
2. Таңдаған мамандығыңыз сізге ұнай ма?
3. Неліктен ұнайды?

Қазақ ұлттық университеті – Қазақстан Республикасының жетекші жоғары оқу орны. Университет 1934 жылы құрылды. ҚазҰУ 1991 жылдан бастап, Шығыстың ұлы ойшылы әбу Насыр әл-Фараби есімімен аталады.

Республика Президенті Н.Ә.Назарбаевтың 1993 жылғы Жарлығымен университетке өзін-өзі басқару мәртебесі берілді.

Қазір университеттің 14 факультетінде 16 мыңнан аса студенттер оқиды. Студенттер үшін ірі ғылыми кітапхана, асханалар, спорт кешені, жұмыс істейді. Әлемдік интернет жүйесімен байланысуға, электронды почта, кітапхана каталогын пайдалануға болады. Бірнеше оқу ғимараттары бар. Негізгі оқу ғимараттары тұрған жерді «Университет қалашығы» деп атайды. Сондай-ақ, академик Ө.А.Жолдасбеков атындағы Студенттер сарайы бар.

ҚазҰУ – еліміздің ең ірі ғылыми орталығы. Бұл күндері оқу орнында ҚР Ұлттық Ғылым академиясының 23 академигі, 280 ғылым докторлары мен профессорлар, 680 ғылым кандидаттары мен доценттер еңбек етеді.

ҚазҰУ – халықаралық университеттер ассоциациясына мүше және Американың, Еуропаның, Азияның, Африканың 175 университетімен байланыс жасайды. Жыл сайын 70-тен аса студент шет елдің жоғары оқу орындарында білім алады.

Университетте оқу жүйесі екі сатылы – бакалавриат және магистратура түрінде жүргізіледі.

Жақында Елбасының Жарлығымен университетке Сапа саласындағы жетістіктері үшін «Алтын Сапа» белгісі берілді.

1. Университет қай жылы құрылды?

2. Университетке әл-Фараби есімі қай жылы берілді?

3. Университетке өзін өзін-өзі басқару мәртебесі қай жылы берілді?

1. Университетте неше факультет бар?
2. Онда қанша студент оқиды?
3. Оқу ғимараттары тұрған жерді қалай атайды?
4. Қалашықта тағы нелер бар?
5. ҚазҰУ қандай ассоциацияға мүше?
6. Дүние жүзінің неше университетімен байланыс жасайды?
7. Жыл сайын қанша студент шет елде білім алады.
8. Университетте оқу неше сатылы?Жақында университетке қандай марапат берілді?
9. Ол не үшін берілді?
10. Мәтіннен есептік сан есімдерді табыңыз.
11. Мәтіндегі негізгі сөйлемдерді сұраулы сөйлемдерге айналдырыңыз.

Үлгі: ҚазҰУ жетекші жоғары оқу орны ма?

Төмендегі сөйлемдер мен сөз тіркестерін орыс тіліне аударыңыз.

Университет – жетекші жоғары оқу орны, Қазақстан Республикасының оқу орны, университет 1934 жылы құрылған, университет әл-Фараби есімімен аталады, өл-Фараби шығыстың ұлы ойшылы, Президент жарлығымен берілді, 1993 жылы өзін-өзі басқару мәртебесі берілді, бұл күндері, еңбек етеді, ірі ғылыми орталығы, оқу ғимараттары, студенттер қалашығы, оқу жүйесі, ұлттық оқу орны, «Алтын сапа» белгісі, марапат.

**13-апта материалдары**

**Грамматикалық тақырып**: Нақыл сөз (Афоризм).

**Лексикалық тақырып**: Еліміздің болашағы – жастардың қолында.

**Грамматика. Нақыл сөз (Афоризм)**

**Нақыл сөз (афоризм) –** мағынасы терең, ойды қысқаша бейнелейтін, мақал-мәтелге ұқсас, айтуға оңай көркем сөз тіркесі. Яғни қысқа, әрі ойлы, авторы белгілі, тұжырымды ереже-қағидалар. Мысалы: ХХІ ғасыр – білікті, білімді, бәсекеге қабілетті жастардікі *(Н.Ә.Назарбаев)*, *Тегінде адам баласы адам баласынан ақыл, ғылым, ар, мінез деген нәрселермен озады. Одан басқа нәрсемен оздым ғой демектің бәрі бекер* (*Абай).*

**1-жаттығу. Сөйлемнің екінші сыңарын табыңыз. Найдите вторую половину предложение.**

1. Ұстаздық еткен жалықпас, үйретуден .... (кімге?) (Ы. Алтынсарин).

2. Адам баласы жылап туады, кейіп ...(қайтеді?) (Абай).

3. Өнер-білім бар жұрттар, тастан ... (не?) салдырды(Ы. Алтынсарин).

4. Дүние – үлкен көл, ... (не?) - соққан жел(Абай).

5. Бірлігі мықтыны ... (не?) алмайды(Төле би).

**замансарай**

**жау**

**балаға**

**кейіп өледі**

**ЖАУАБЫ:**

1.Ұстаздық еткен жалықпас, үйретуден балаға (Ы. Алтынсарин).

2. Адам баласы жылап туады, кейіп өледі (Абай).

3. Өнер-білім бар жұрттар, тастан сарай салғызды (Ы. Алтынсарин).

4. Дүние – үлкен көл, заман – соққан жел (Абай).

5. Бірлігі мықтыны жау алмайды (Төле би).

**2. Көп нүктенің орнына қажетті сөзді қойыңыз. Вместо многоточие вставьте нужное слово.**

1. Ақын бол, болма - өз ЕРКІҢ,

Ал азамат болу – ... (Н.Некрасов.).

2. Жамандықтың зоры – екіжүзділік, жағымпаздық ырқына жүру. Осынау сан құбылып тұратын жамандықты тани біл, оған ... (қандай?), ымырасыз адам бол (В.А.Сухомлинский).

3. Аузына келгенін айту – (кімнің?) ... ісі,

Алдына келгенін жеу – хайуанның ісі (Ә.Науаи).

4. ... (кімі?)жоқпен сырлас,

... (кімі?)көппен сыйлас (Абай).

5. Шын білім әрдайым, ... (қандай?)анық болатын білім (Әл-Фараби).

6. Әркімге ... – туған шеше,

Оған бала міндетті сан мың есе (С.Мұқанов).

**ақиқат туған тілі наданның досы төзбейтін міндетің**

**Грамматикалық тест тапсырмалары**

**1. Афоризмнің қазақша аудармасы. Перевод слова «афоризм»**

А) идиома

Ә) мақал

Б) мәтел

В) нақыл сөз

Г) тұрақты тіркес

**2. Қажетті сөзді қойыңыз.**

**Вставьте необходимое слово.**

**Жер бетінде адал адамнан ... ештеңе жоқ (Р.Роллан).**

А) дәулетті

Ә) кедей

Б) қымбат

В) арзан

Г) қажетсіз

**3. Қажетті сөзді қойыңыз.**

**Вставьте необходимое слова.**

**Үш-ақ нәрсе адамның қасиеті:**

**Ыстық ..., нұрлы ..., жылы ... (Абай).**

А) күн ой үй

Ә) қайрат ақыл жүрек

Б) қан көз киім

В) нан күн шай

Г) құм ақыл қан

**4. Қажетті сөзді қойыңыз.**

**Вставьте необходимое слово.**

**... – Қазақстан халықтарын біріктіретін негізгі фактор (Н.Ә. Назарбаев).**

А) Ағылшын тілі

Ә) Орыс тілі

Б) Түрік тілі

В) Қытай тілі

Г) Мемлекеттік тіл

**5. Өлеңнің авторын көрсетіңіз. Укажите автор стихотворение.**

**Ана тілің - арың бұл,**

**Ұятың боп түр бетте.**

**Өзге тілдің бәрін біл,**

**Өз тіліңді құрметте!**

А) Абай Құнанбаев

Ә) Жамбыл Жабаев

Б) Ыбырай Алтынсарин

В) С.Торайғыров

Г) М.Жұмабаев

**6. Қажетті сөзді қойыңыз.**

**Вставьте необходимое слово.**

**Тілін білмеген –... білмейді (Ғ.Мүсірепов).**

А) тарихын

Ә) дінін

Б) түбін

В) әдебиетін

Г) мәдениетін

**7. Қажетті сөзді қойыңыз.**

**Вставьте необходимое слово.**

**Мейірімді болу оңай, ... болу – қиын (В.Гюго).**

А) ел

Ә) адам

Б) әділ

В) опасыз

Г) мейірімсіз

**Еліміздің болашағы – жастардың қолында.**

**Тыңдаңыз, қайталаңыз, жаттаңыз. Слушайте, повторяйте, выучите.**

|  |  |
| --- | --- |
| конкурентноспособный | бәсекеге қабілетті |
| движущая сила | қозғаушы күші |
| консультанты | кеңесшілері |
| «идти перед или уступай место другому» | «алға қарай жүр немесе жол бер» |
| норма, правило | қағида |
| руководствует | басшылық етеді |
| жизненные позиции | өмірлік ұстанымдар |
| показать себя | өзін таныту |
| возможности | мүмкіндіктер |
| старшая поколение | ұға ұрпақ |
| энергичный, активный | жігерлі |
| самоуверенный | өзіне сенетін |
| полон мечты | арманға бай |
| осуществить, претворить в жизнь | жүзеге асыру |
| сила-воля | ерік-жігері |
| тратить попусту | рәсуә ету |
| преступление | қылмыс |
| мошно | қуатты |
| с огненным сердцем | жалын жүректі |
| целеустремленным достоинством | өршіл намысты |
| высокодуховный | биік рухты |

**1. Тыңдаңыз. Қайталаңыз / Слушайте. Повторяйте**

Білімді, сауатты, бәсекеге қабілетті адамдар – бұл ХХІ ғасырда адамзат дамуының негізгі қозғаушы күші. Сондықтан күні ертең ғалым, белгілі бір маман иесі болатын жастар мұны жақсы түсінуі тиіс.

Кім дамымаса, алға қарай жүрмесе, өз орнын бәсекеге қабілетті маманға беруіне тура келеді. Жетекші халықаралық консалтингтік «МакКинси» компаниясының кеңесшілері айтқандай: «Алға қарай жүр немесе жол бер». Қазіргі бәсекелі дүниеде нақ осы қағида басшылық етеді. Және бұл қағида көп ретте өмірлік ұстанымдарды анықтауы тиіс.

Бақытты кезеңде өмір сүріп жатқан жастарға өзін таныту үшін мүмкіндіктер өте көп, бұл туралы аға ұрпақ жастық жылдарда армандай алмайтын. Бүгінгі күн – талантты, жігерлі, арманға бай және оларды жүзеге асыруға ерік-жігері бар адамдардың уақыты. Мемлекет жастар үшін барлық жағдайды жасап отыр. «Жастық шақ - бұл тамаша нәрсе; оны рәсуа ету қылмыс...», - деген екен Бернард Шоу. Тек оқу, күш-қуатыңды аямастан еңбек ету керек, сонда ғана ойлаған арманға жетуге болады.

«Қазақстан» сөзі әлемдік аренада қуатты естілуі тиіс. Ал оның жастары жалын жүректі, өршіл намысты, биік рухты болса, ол елдің еңсесі де биік болады. Өршіл, намысшыл жас отаншыл патриот келеді, халқына, өз ұлтына адал қызмет етуге ұмтылады **(175 сөз)**

***(Н.Ә.Назарбаевтың «Инновациялар мен оқу-білімді жетілдіру арқылы білім экономикасына»*** *атты лекциясы бойынша. Егемен Қазақстан, 27 мамыр, 2006 жыл*.)

**Аудио тапсырмалар**

**1.Мәтін кім туралы?**

А) дарынды оқушылар

Ә) бәсекеге қабілетті жастар

Б) кәсіби ұстаздар

В) білікті дәрігерлер

Г) балабақшадағы балалар

**2. «Алға қарай жүр немесе жол бер» деп кім айтқан?**

А) америкалықтар

Ә) Бернард Шоу

Б) Н.Ә. Назарбаев

В) «МакКинси» компаниясының кеңесшілері

Г) қазақстандықтар

**3. «Қазақстан» сөзі қай жерде қуатты естілуі тиіс?**

А) Шығыста

Ә) Жапонияда

Б) Батыста

В) әлемдік аренада

Г) Қырғызстанда

**Бағандардағы сөздерді мағыналық жағынан сәйкестендіріңіз. Свяжите второй столбец слов с первым, подходящие по смыслу.**

|  |  |
| --- | --- |
| 1. білімді | 1.алға қарай жүрмесе |
| 2. дамымаса | 2. ұстаным |
| 3. қағида | 3. сауатты |
| 4. таныту | 4. қиялдау |
| 5. ұрпақ | 5. босқа өткізу |
| 6. армандау | 6. көрсету |
| 7. рәсуә ету | 7. тер төгу |
| 8. рухы | 8. намысшыл |
| 9. еңбек ету | 9. еңсесі |
| 10. өршіл | 10. буын |

**Сөздерді орын тәртібімен орналастырыңыз. Соблюдая порядок слов расположите предложения.**

1. бәсекеге білімді, адамдар сауатты, қабілетті

2. негізгі адамзат күші дамуының қозғаушы

3. жол қарай жүр алға бер немесе

4. өзін үшін таныту жастарға көп мүмкіндіктер өте

5. үшін жастар мемлекет жағдайды барлық отыр жасап

**Лексикалық тест тапсырмалары.**

**1. Қажетті сөзді қойыңыз. Вставьте необходимое слово.**

**... адамдар – бұл ХХІ ғасырда адамзат дамуының негізгі қозғаушы күші.**

А) Денсаулығы мықты

Ә) Білімді, сауатты, бәсекеге қабілетті

Б) Жалқау, еріншек

В) Өзіне-өзі сенімсіз

Г) Қарым-қатынас жасай алмайтын

**2. Қажетті нұсқаны таңдаңыз. Выберите необходимый вариант.**

**Қазіргі бәсекелі дүниеде басшылық ететін қағида**

А) «Қазақстан» сөзі әлемдік аренада қуатты естілуі тиіс

Ә) «Жастық шақ - бұл тамаша нәрсе; оны рәсуа ету қылмыс»

Б) «Алға қарай жүр немесе жол бер».

В) Бүгінгі күн – талантты, жігерлі, өзіне сенетін адамдардың уақыты.

Г) Таңертеңнен теледидар алдында жата бер, табыс өзі келеді.

**3.Сөйлемнің жалғасын табыңыз. Дополните предложение.**

**Білімді, сауатты, бәсекеге қабілетті адамдар – ...**

А) бұл туралы аға ұрпақ жастық жылдарда армандай алмайтын

Ә) қағида көп ретте өмірлік ұстанымдарды анықтауы тиіс

Б) әлдеқайда бәсекеге қабілетті маманға беруіне тура келеді

В) бұл ХХІ ғасырда адамзат дамуының негізгі қозғаушы күші

Г) сонда ғана ойлаған арманға жетуге болады

**4. Қажетті нұсқаны таңдаңыз. Выберите необходимый вариант.**

**Бернард Шоудың сөзі**

А) «Алға қарай жүр немесе жол бер».

Ә) «Жастық шақ - бұл тамаша нәрсе; оны рәсуа ету қылмыс...»

Б) Өршіл, намысшыл жас отаншыл патриот келеді.

В) Жастарға өзін таныту үшін мүмкіндіктер өте көп.

Г) Кім дамымаса, өз орнын бәсекеге қабілетті маманға беруіне тура келеді

**5. Қажетті сөзді қойыңыз. Вставьте необходимое слово.**

**Тек оқу, күш-қуатыңды аямастан еңбек ету керек, сонда ғана ойлаған ... жетуге болады.**

А) ақшаға

Ә) табысқа

Б) ақылға

В) арманға

Г) намысқа

**6. Қажетті сөзді қойыңыз. Вставьте необходимое слово.**

**«Қазақстан» сөзі әлемдік аренада ... естілуі тиіс.**

А) табысты

Ә) ақылды

Б) қуатты

В) ойлы

Г) өршіл

**7. Қажетті сөзді қойыңыз. Вставьте необходимые слова.**

**Ал оның жастары ... жүректі, ... намысты, ... рухты болса, ол елдің еңсесі де биік болады.**

А) ақылды жалын өршіл

Ә) жас қатал жоғары

Б) жалын өршіл биік

В) ойлы аса биік

Г) өршіл биік жалын

**2. Тыңдаңыз, қайталаңыз. Слушайте, повторяйте.**

-Арман, сен қайда оқисың?

- Әл-Фараби атындағы қазақ ұлттық университетінде.

- Қай факультетте оқисың?

- Экономика және Бизнес факультетінде.

- Арман, студенттер негізінен білім алу үшін оқи ма, әлде диплом алу үшін жүр ме?

- Ол не дегеніңіз, ата. Әрине «бес саусақ бірдей емес қой», мен білетін студенттердің барлығы нарық заманының ерекшелігін түсінген жастар. «Білімді болмасаң көштен қаласың» деп ойлайтындар.

- Оларың жөн екен. Жастардың өмірге көзқарасы тек ақшамен өлшенетін сияқты болып тұрады. «Ақшаң болса қалтаңда, талтаңдасаң талтаңда» деп ән айтатын көрінеді.

- Ой ата, сіз де айтпайтынды айтады екенсіз. Нарық заманында мәселенің көбі ақшаға тірелетіні рас қой. Елбасымыз өзінің лекциясында Артур Шопенгауэрдің *үлкен дәулет пен билік адамды бақытты ете алмайды. Ондай адамдардың әрқайсысында да «өзіне тән қам-қарекеті мен мұқтаждары бар кедей жасырынып жатыр*» деген сөзін келтірді емес пе.

- Елбасымыз көреген ғой. Ф. Бэкон деген ғұлама: «Білім – ел мен халыққа пайда әкелгенде ғана күш», деген екен. Алған біліміңнің халқыңа пайдасы тисін.

- Әумин! Айтқаныңыз келсін, ата!

**Төмендегі берілген сөйлемді сұқбаттағы тәртіппен орналастырыңыз. Расположите предложения в соответствии с диалогом.**

- Арман, студенттер негізінен білім алу үшін оқи ма, әлде диплом алу үшін жүр ме?

- Ол не дегеніңіз, ата. Әрине «бес саусақ бірдей емес қой», мен білетін студенттердің барлығы нарық заманының ерекшелігін түсінген жастар. «Білімді болмасаң көштен қаласың» деп ойлайтындар.

-Арман, сен қайда оқисың?

- Әл-Фараби атындағы қазақ ұлттық университетінде.

- Елбасымыз көреген ғой.

Ф. Бэкон деген ғұлама: «Білім – ел мен халыққа пайда әкелгенде ғана күш», деген екен. Алған біліміңнің халқыңа пайдасы тисін.

- Әумин! Айтқаныңыз келсін, ата!

- Оларың жөн екен. Жастардың өмірге көзқарасы тек ақшамен өлшенетін сияқты болып тұрады. «Ақшаң болса қалтаңда, талтаңдасаң талтаңда» деп ән айтатын көрінеді.

- Ой ата, сіз де айтпайтынды айтады екенсіз. Нарық заманында мәселенің көбі ақшаға тірелетіні рас қой. Елбасымыз өзінің лекциясында Артур Шопенгауэрдің *үлкен дәулет пен билік адамды бақытты ете алмайды. Ондай адамдардың әрқайсысында да «өзіне тән қам-қарекеті мен мұқтаждары бар кедей жасырынып жатыр*» деген сөзін келтірді емес пе.

**Оқиға, іс-әрекеттің әр түрлі фазаларының берілуі**

(Обозначение различных фаз действия, события)

**Іс-әрекеттің әр түрлі фазаларының берілуі.**

***1-жаттығу.***Сөйлемдерді оқыңыз. Іс-әрекеттердің әртүрлі фазада (*басталуы, жалғасуы, аяқталуы*) берілуін білдіретін сөз тіркестерін көрсетіңіз.

Осы мектепте шет тілін оқыту екінші сыныптан басталады. Ол мені мұқият тыңдады да, менің адамдармен жанжалдасу себептерімді түсіндіре бастады. Мен оған ескерту бердім, бірақ ол сөйлеуін жалғастыра берді. Мен кешке таман хатымды аяқтадым. Ол өзінен ақын шықпасын білген соң, өлең жазуын тоқтатты. Айдын бірнеше рет темекіні тастады.

**Назар аударыңыз!**

Іс-әрекеттің әр түрлі фазалары *бастау, жалғастыру, аяқтау, тоқтату, тастау* сияқты етістіктермен беріледі.

***2-жаттығу.***Сөйлемдерді оқыңыз. Іс-әрекеттің әр түрлі фазаларын білдіретін сөз тіркестерін табыңыз.

Мен сұрақтарды зерттей отырып, баяндамаға дайындала бастадым. Кішкене бала ерте сөйлей бастады, ол әлі бір жасқа толған жоқ. Апайым сабаққа дайындала бастады. Ол үзіліс болмай-ақ лекциясын аяқтады. Салтанат машина жүргізуді үйрене бастады. Түстен кейін жаңбыр жауа бастады. Дала тып-тыныш, жел басылды. Ол бір нәрсе есіне түсті де жазуын тоқтатты.

***3-жаттығу.***Сұрақтарға жауап беріңіз. Сұраған нәрсені енді ғана бастағаныңызды, немесе аяқтағаныңызды айтыңыз.

*Үлгі: Сен баяндама үшін материал жинап болдың ба?* – Жоқ, мен енді ғана жинай бастадым. // - Жоқ, мен әлі аяқтаған жоқпын.

1. – Журналды қарап шықтың ба?

2. – Мақаланы аударып қойдың ба?

3. – Мен берген кітапты оқып шықтың ба?

4. – Бағдарламаны жаздыңыз ба?

5. – Есепті тапсырып қойдыңыз ба?

***4-жаттығу.***Сұрақтарға жауап беріңіз. Сұраған нәрсені әлі жалғастырып жатқаныңызды немесе оны істеуді қойғаныңызды айтыңыз (скажите, что вы продолжаете делать то, о чем вас спрашивает или перестали делать это).

1. – Сен әлі ашық хаттар түрін жинайсың ба?

2. – Тамағың әлі ауырып жүр ме?

3. – Сен әлі лекциялардың бәрін жазып жүрсің бе?

4. – Сен әлі кактустарыңды өсіріп жүрсің бе?

5. – Сен әлі Айжанға өкпелеп жүрсің бе?

**Назар аударыңыз!**

· Орыс тілінде – начало действия может обозночаться глаголами с приставками *за* или *по* выделяется следующие семантические группы глаголов, в которых приставка за – передает значение начало действия: глаголы звучания: заговорить, закричать, занять, заплакать, зашуметь и другие.

Қазақ тілінде: сөйлей бастады, айғайлай бастады, ән айта бастады, жылай бастады, шулай бастады және т.б.

2. Қозғалыс мағыналы етістіктер: жүгіре бастады, секіре бастады, дірілдей бастады, қозғала бастады, тербеле бастады.

3. Физикалық немесе эмоциялық қалып-күйді білдіретін етістіктер: қалғи бастады, ауыра бастады, уайымдай бастады, қызыға бастады.

4. «Жарық пен от» мәнді етістіктер: жана бастады, жарқылдай бастады, жарқырай бастады.

***5-жаттығу.***Сөйлемдерді оқыңыз, іс-әрекеттің басталуын, жалғасуын, аяқталуын білдіретін сөздерді атаңыз.

1. Қабылдау комиссиясы мамырда жұмысын бастайды.

2. Үзілістен кейін біз баяндаманы талқылауды жалғастырдық.

3. Журнал мен газетке жазылу тоқтады.

4. Қараңғы түсісімен жұмысты тоқтаттық.

5. Үзіліс ойымызды бөліп жіберді.

6. Жұмысшылар мекемені қалпына келтіруге тырысты.

7. Қараңғы түсісімен жұмыс тоқтады.

8. Үзілістен кейін баяндаманы талқылау жалғасты.

***6-жаттығу.***Жақша ішінде берілген сөздердің бірін пайдаланып, сөйлемді аяқтаңыз.

Мектепте ешкім жоқ, сабақ әлдеқашан ... (аяқталу, тоқталу). Гриппке бола белгілі бір уақытқа мектепте сабақ ... (тоқталу, аяқталу). Самолетпен байланыс ол апатқа ұшырағанға дейін бір сағат бұрын (аяқталу, үзілу). Жазушы жұмысын (аяқтау, тоқтату), кітабын баспаға тапсырды. Келіссөздер екі күнге (тоқтату, үзілу). Жобаны қаржыландыру құралдар жетіспегендіктен (аяқталу, тоқтатылу).

***7-жаттығу.***Сөйлемдерді оқыңыз, іс-әрекеттің басы мен соңын білдіретін конструкцияны атаңыз.

Жиналыс «Не істеу керек?», «Кім кінәлі?» сияқты дәстүрлі сұрақтардан басталды. «Моцарт және Сальери» драмасы Сальеридің «Барлығы жерде шындық деп айтады»,- деген сөзінен басталады. Оқу құралы «Ана тілі туралы» өлең сөзімен басталады. Сабақ сабақты қорытындылау тестісімен аяқталады. Ал мына оқу құралы сабақтарға қатысты сөздікпен аяқталады. Мазмұны екінші кітапта жалғасады.

***8-жаттығу.***Диалогты толықтырыңыз.

- Митингінің басында не болды? Әкімшілік басшысының сөзі ме? Мереке соңында не болды? Фейерверк пе? Концерт басында не болды? Сарыарқа күйі ме? Семинардың басында не болды? Оқытушы келесі сабаққа әдебиеттер берді ме? Интервьюдің басында не болды? Сайлау нәтижесіне министрдің көзқарасы ма? Мақала немен басталады? Тест туралы қоғамдық талқылаудан ба? «Қазақ солдаты» романы қандай сөйлеммен басталады? «Зытып келем, зытып келем бе?» – еді.

**14-апта материалдары**

**1–сабақ. Тәуелсіз Қазақстан**

1. ***Жаңа сөздер.***

Бұлтартпас, жүгенсіздік, дүрбелең, жапсары, ұстаным, тегеу-рінді, құлшыныс, табандылық.

1. ***Жоғарыдағы сөздермен бірнеше сөз тіркес-терін құраңыз.***

*Үлгі:* тегеурінді билік, бұлтартпас дәлел,..

1. ***Мына сөздер мен сөз тіркестерінің орысша баламасын беріңіз.***

Отаршылдық саясат, жүгенсіздікке қарсы күрес, түбірлі өзгерістер, саяси жүйе, экономикалық дербестік, демократиялық дербестік, демократиялық ұстанымдар, мемлекеттік нышандар, қоғамның саяси кемелденуі, еліміздің халықаралық абыройы.

***4. Мәтінді оқыңыз***.

Жер бетінде 200-ге жуық мемлекет, бес мың тілде сөйлейтін этностар бар. Солардың ішінде азаматтық пен тәуелсіздіктің баға жетпес парқын ұзына тарихында қастерлеп, сарғая күтіп, сол үшін қисапсыз құрбандыққа барғаны қазақ халқындай-ақ болар.

Азаттықтың ақ таңына ешқандай байлықтың да, биліктің де балама бола алмайтынын арғы аталарымыз – ер түріктер көк тасқа қашап жазып кеткен. Түркі қағанатының тағдырына апат төндірген ауыр кезеңді бейнелейтін мына сөздер осының бұлтартпас айғағындай:

Бірлесе ілгері шаптың,

Бірлесе кейін шаптың,

Барған жеріңде не игілік таптың

Қаның судай ақты,

Сүйегің таудай жатты.

Бек ұлдарың құл болды.

Сұлу қыздарың күң болды.

Білмегенің үшін, жамандығың үшін.

 ***Күлтегін***

Жат елдің, жат өркениеттің уысына ілінген ұлттар мен ұлыстар үшін азаматтық даяр күйінде әлдеқайдан келе қалмайды. Қазақ халқының отаршылдық саясатқа, үстемдік пен жүгенсіздікке қарсы күресі ХVІІІ ғасыр аяғында Сырым Датұлы көтерілісімен басталып, ХІХ ғасырда Исатай мен Махамбет, Кенесары мен Жанқожа бастаған ұлт-азаттық қозғалыстары арқылы жалғасын тапты. Ол 1916 жылғы ұлы дүрбелеңге ұласты. ХХ ғасыр аяғында 1986 жылдың желтоқсан оқиғасымен тарихқа енді. Әр ғасырда 4-5 ұрпақ дүниеге келетінін ескерсек, қазақ халқының 10 буын ұрпағы азаттық үшін күрес туын қисайтпай көтеріп келген екен. Ендеше 1991 жылдың 16 желтоқсанында жарияланған Қазақстанның мемлекеттік тәуелсіздігі әділеттің, ақиқаттың, имандылықтың салтанаты.

Қазақстанның тәуелсіздік алуы ел өмірінде тарихи түбірлі өзгерістердің жүзеге аса бастауына негіз болды.

Еуразия қос құрылығының жапсарына қанатын кере жайып, жүздеген ұлттың еркін дамуына төрт-бес ғасыр бойы тосқауыл болып келген алып империя ХХ ғасырдың соңғы онжылдығы басталар-басталмастан күйреп түсті. Тәуелсіздік жолына бет бұрған халықтар бірінші кезекте өздерінің саяси жүйелерін анықтап алуға ден қоя бастады. Бұл үрдіс барысында “Қазақ КСР Президенті қызметін дайындау және Қазақ КСР Конституциясына (Негізгі заңына) өзгерістер мен толықтырулар енгізу туралы” Заңына сәйкес 1990 жылы 24 сәуірде Республика Жоғарғы Кеңесі Қазақстанның тұңғыш Президенті етіп Нұрсұлтан Әбішұлы Назарбаевты сайлаған соң, Қазақстанда саяси және экономикалық дербестігін түбегейлі нығайтуға бағытталған белсенді қадамдар басталды. Кешікпей-ақ, сол жылдың 25 қазанында мемлекет басшысының бастамасымен елдің жоғарғы заң шығарушы органы Қазақ КСР-інің мемлекеттік егемендігі туралы декларацияны қабылдады. Декларацияның алғашқы баптарының өзінде-ақ Кеңестік Одақтан Қазақстанның еркін шығу хақы (правосы) өзінде сақталып қалатыны, сондай-ақ Қазақстанның ұлттық мемлекеттігін сақтау, қорғау және нығайту жөнінде шаралар қолданатыны тайға таңба басқандай, нық сеніммен жазылған. Декларациядағы осы ұстанымдар 1991 жылы 16 желтоқсанда ҚР Жоғарғы Кеңесі қабылдаған “Қазақстан Республикасы мемлекеттік тәуелсіздігі туралы” Конституциялық заңында толығымен сақталынады.

Тәуелсіз Қазақстанның ең жаңа тарихындағы аса маңызды қадам болып табылатын осынау тарихи шаралардан кейін демокра-тиялық ұстанымдарға және адам хақы мен еркіндігін сыйлауға негізделген тегеурінді президенттік билік мемлекеттің саяси жүйесінің тұғыры бола бастады.

Кешікпей-ақ, Қазақстан халықаралық аренаға шыға бастады. 1992 жылы 3 наурызда Қазақстан Республикасы Біріккен Ұлттар Ұйымына мүше болды. Елтаңба, ту, елұран сияқты мемлекеттік нышандар белгіленді.

Тәуелсіздіктің әр күні, әр айы тарихи мән-маңызы айрықша жауапты шешімдерге толы болды. Қазақстанның тәуелсіз мемлекет ретінде қалыптасу мен дамуын айқындау, президенттік басқару нысанына тән мемлекет құрылысын саралау, заң шығару және сот билігін реформалау, әлеуметтік және экономикалық жүйені жаңғырту, ол үшін нормативтік базаны айқындайтын стратегиялық міндеттерді жүзеге асыру сияқты тарихи толымды істер ерекше құлшыныспен және тәуекелі мол табандылықпен қолға алынады.

Әсіресе, саяси реформалар, қоғамның саяси кемелденуі, демократиялық құндылықтарды өмірге орнықтыру бағытында ғасырларға бергісіз кезеңдер артта қалды. Әлемдік өлшемдерге жауап беретін Ата заңымыз қабылданды. Кеше мәңгі мұзтаудай көрінетін кеңестік Компартия елеске айналып, көппартиялық жүйе дүниеге келді. Идеологиялық бірізділік пен монополияның не екенін бүгінгі жас ұрпақ бұқаралық ақпарат құралдарынан ғана біледі. Есесіне олар “сөз бостандығы”, “шығармашылық бостан-дық”, “адам хақы”, “пікір алуандығы” тәрізді құндылықтарды жазбай таниды. Елбасын бүкілхалықтық сайлау арқылы анықтау әлеуметтік санаға біржола сіңді. Шекарадағы перде ысырылып, адамдардың таяу – алыс елдерге сапар шегуі күнделікті үйреншікті тіршілікке айналды.

Тәуелсіздік тұсындағы Қазақстанда ұлтаралық келісім мен ынтымақтың тамаша үлгісі орнықты. Конституцияның баптарын мүлтіксіз сақтау және Президент Н.Ә.Назарбаевтың қажырлы еңбегі арқасында әрбір этностың емін-еркін күн кешуіне, өз тілін, мәдениетін, салт-дәстүрін, ұлттық ерекшеліктерін құрметтеуге мүмкіншілік туғызылуда. Жүздеген ұлттық-мәдени орталықтар жұмыс істеуде, газет-журналдар жарық көруде, тарихи отандары-мен байланысы нығаюда. Л.Н.Гумилев атындағы Еуразия ұлттық университетінде ғана 80-ге жуық ұлт өкілдері білім алуда. Қазақстан халықтарының татулығы мен ынтымағы еліміздің халықаралық абыройын арттырып, оған деген сеніміне қуат беріп отырғаны сөзсіз.

Бүгінгі таңда Қазақстан саяси және әлеуметтік әділеттіліктің, экономикалық еркіндіктің берік іргетасына негізделген Заңның күші үстем мемлекет болуға түбегейлі бет бұрған. Бүкіл қазақстан-дықтар болашаққа қарай ойдағыдай алға басудың сенімді кепілі осы деп біледі.

Қазақ халқына қайғы мен қасіреттің ашылмастай қалың бұлтын үйірген отарлық жүйе мен тоталитарлық тәртіп ХХ ғасыр соңында тарих тозаңына айналып, уақыт қойнауына сүңгіп кете барды. Сәтімен басталған ХХІ ғасыр Тәуелсіз Қазақстанның болашағын одан әрі нұрландыра түсері кәміл.

***5. Әр абзацтың негізі идеясын анықтаңыз. Әрқайсысына дәл келетінін айтыңыз*.**

1. Қазақстан халықтарының татулығы.
2. Егемендік туралы декларация.
3. Ер түріктің сөздері.
4. Елдегі саяси реформалар.
5. Отаршылдыққа қарсы күрес.

***6. Сөйлемдердің мазмұнын мәтіннен мысалдар келтіріп ашыңыз****.*

1. Тәуелсіздік үшін қисапсыз құрбандыққа барған халық қазақ халқындай-ақ болар.
2. ХХ ғасырдың соңғы онжылдығында кеңестік империя күйреді.
3. Қазақстандағы саяси жүйе түбегейлі өзгерді.
4. Қазақстанда ұлтаралық ынтымақтастықтың тамаша үлгісі орнады.

***7. Сөздер мен сөз тіркестерін оқыңыз. Мағынасын ашып, түсіндіріңіз.***

Этнос, демократиялық ұстанымдар, халықаралық арена, президенттік басқару нысаны, стратегиялық міндеттер, идеологиялық бірізділік, пікір алуандығы, тоталитарлық тәртіп.

***8. Екі бағанадан сөз тіркестерін құрастырыңыз.***

|  |  |
| --- | --- |
| 1. отаршылдық 2. түбірлі 3. мемлекеттік 4. заң 5. стратегиялық 6. саяси 7. демократиялық 8. экономикалық 9. сөз 10. ұлтаралық | 1. жүйе 2. ұстаным 3. дербестік 4. міндеттер 5. саясат 6. шығару 7. егемендік 8. өзгерістер 9. келісім 10. бостандық |

***9. Осы сөз тіркестерімен сөйлем құрастырыңыз.***

***10. Төмендегі сызбадан сөздерді пайдалана отырып, мәтінді толықтырыңыз.***

Қазақ халқының отаршылдық саясатқа, үстемдік пен … қарсы күресі XVII ғасырдың аяғында-ақ басталған. Кеңес Одағы ыдырағаннан кейін тәуелсіздік жолына бет бұрған халықтар ең алдымен өздерінің … жүйелерін анықтап алуға ден қоя бастады. Елтаңба, ту, әнұран сияқты мемлекеттік нышандар … Тәуелсіздіктің әр күні тарихи мән-маңызы айрықша жауапты. … толы болды. Елде саяси реформалар, қоғамның саяси кемелденуі, … құндылықтарды өмірге орнықтыру қарқынды түрде жүзеге аса бастады. Тәуелсіздік тұсындағы Қазақстанда ұлтаралық келісім мен ынтымақтастықтың тамаша үлгісі…

|  |  |  |
| --- | --- | --- |
| **Зат есім** | **Сын есім** | **Етістік** |
| шешімдер  жүгенсіздік | демократиялық  саяси | орнықты  белгіленді |

***11. «Азаттықтың ақ таңы» деген тақырыпта сұхбат құрастырыңыз*.**

**2–сабақ. ҚазАқстан – Азия барысы**

1. ***Жаңа сөздер.***

Тектілік, алғырлық, жасқану, тәкаппар-лық, айлалылық, серпінді, қаймықпау, босаң-сымау, көрегендік, талғампаздық, кемеңгерлік, қадір-қасиеті.

1. ***Сұрақтарға жауап беріңіз.***
2. Қандай мемлекеттерді барысқа теңейді, не үшін?
3. Қандай Азия барыстарын білесіз?
4. Қазақстанның Азия барысына айналатынына сенесіз бе? Әңгімелеңіз.

***3. Жоғарыдағы жаңа сөздермен бірнеше сөз тіркестерін құрастырыңыз.***

*Үлгі:* адамның тектілігі, ештеңеден қаймықпау, ..

BOOK1 ***4. Мәтінді оқыңыз.***

Бүгін біз зор мүмкіндіктер табалдырығында тұрмыз. Азияның ең кедей елдерінің кейбірінің отыз жыл ішінде қайыршылықтан оңалып, индустриялы мемлекеттерге айналғанын сіздердің көпші-лігіңіз білесіздер. Алғашқылары Корея, Тайвань және Индонезия және Таиланд қосылды. Біздің ұлы көршіміз – Қытай жоғарғы қарқын танытып отыр. Бізге достас Ресей де жуық арада ұлы елдің жаңа келбетіне ие болады деп шынайы үміт артамыз және оған сенімдіміз.

Осыдан қырық жыл бұрын Сингапур өз тәуелсіздігін алған кезде, жан баласына шаққанда 200 долларға жетпес табысы бар әлемдегі ең кедей елдердің бірі еді. Бүгінгі таңда сингапурлық-тардың жан басына шаққанда 20 мың доллардан асатын табысы бар. Өзінің халқы, этникалық құрамы жөнінен және басқа да көп-теген параметрлері бойынша бізге ұқсас ел Малайзия да 20 жылға жетпейтін уақыт ішінде өз азаматтарының өмір сүру деңгейін   
10 есе арттыруға қол жеткізді. Осындай табыстардың нәтижесінде бұл елдер күллі әлемде Азия Жолбарыстары ретінде танылып отыр.

Қазақстан өзінің күллі мүмкіндіктерімен нақ осындай нәтиже-ге қол жеткізе алмайды дейтін себептер бар ма? Ондай себептер жоқ. 2030 жылға қарай Қазақстан Орталық Азия Барысына айналады және өзге дамушы елдер үшін үлгі болады деп сенемін.

Бізде жолбарыстар жоқ, ал тауларымызда тіршілік ететін қар барысы дүниежүзілік қауымдастыққа онша таныс емес.

Жануарлар әлемінде Жолбарыс туыстас болғанымен, Барыстың өзіндік ерекшеліктері де бар.

Бұл – өзіне тән тектілігімен, бұлалығымен, алғырлығымен, жасқануды білмейтін тәкаппарлығымен, батылдығымен, айлалылы-ғымен дараланатын Барыс болмақ.

Ол ешкімге бірінші болып шабуыл жасамайды, әрі тікелей соқтығыстардан бойын тартатын болады. Бірақ өзінің еркіндігі мен тұрағына, ұрпағына қатер төнген жағдайда, ол бұларды басын тігіп, бойындағы барын салып қорғайтын болады. Ол сыптай да серпінді болуға және семіздік пен жалқаулыққа бой алдырмауға тиіс: әйтпеген күнде ол қатаң табиғи ортада өмір сүре алмайды. Ол қауіпқатерден қаймықпауға, тоқшылықтан босаңсымауға тиіс.

Ол өз ұрпағын баулыған кезде: оны баса-көктей келген қонақтардан қорғай отырып, аузындағы дәмдісін соның аузына тосуға, оның саулығына, өресі мен пайымына нәр беруге тиіс, сөйтіп кез келген ортадағы қатаң бәсекелестік жағдайында ерте сақайып, өз бетінше дербес өмір сүруге жетелеп, көрегендік танытады. Ол өзі ішетін тұнық судың лайланбауын, ол өз аясында тіршілік ететін табиғат пен тыныстайтын ауасының жақсаруын қатаң қадағалап отырады.

Ендеше қазақстандық Барыстың бойына дамудың алдындағы қатарлы үздік деңгейіне үстелген батыстың талғампаздығы да, шығыстың кемеңгерлігі де, төзімділігі де тән болуға тиіс.

Дегенмен, 2030 жылғы осындай Қазақстан өзінен-өзі пайда болмайды. Оны біз өз қалауымызбен және табысқа жетуге талпын-ған ерік-жігеріміз арқылы тұрғызамыз. Сауатты әрі гүлденген экономика құрмайынша, біз қуатты мемлекет пен Қарулы Күштер құра алмаймыз, демографиялық экологиялық және әлеуметтік міндеттерді шеше алмаймыз, әрбір адамның жеке басының қадір-қасиеті мен әл-ауқатын арттыра алмаймыз.

Осындай болашақтың іргесін тұрғызу үшін және алған бағы-тымыздан ауытқымау үшін бізге өзіміздің нені қалайтынды-ғымызды білу керек. Сондықтан ұзақ мерзімді кезең жайында айтқан кезде біздің еліміздің мұраты ұлттық біртұтастық, әлеу-меттік әділеттілік тән әрі күллі халқының экономикалық әл-ауқаты артқан тәуелсіз, гүлденген және саяси тұрақты Қазақстанды сомдау деп санаймын.

***Ел Президентінің***

***Қазақстан халқына Жолдауы***

***5. Мәтін мазмұны бойынша сұхбат құрыңыз.***

Бір-біріңізге сұрақ қойып, жауап беріңіздер.

***6. Мәтін мазмұны бойынша төмендегі құрмалас сөйлемдерді аяқтаңыз.***

1. Бізде жолбарыстар жоқ, …
2. Қар барысы ешкімге бірінші болып шабуыл жасамайды, …
3. Салауатты әрі гүлденген экономика құрмайынша, …
4. Қазақстанның ұзақ мерзімді кезең жайында айтқан кезеңде мұраты мынадай: …

***7. Сөйлемдердегі ойды таратып айтыңыз.***

1. Барыс өзіне тән тектілігімен, бұлалығымен, алғырлығымен, тәкаппарлығымен, батылдығымен, айлалылығымен дараланады.
2. Барыс серпінді болуға, семіздік пен жалқаулыққа бой алдырмауға тиіс. Әйтпесе ол қатаң табиғи ортада өмір сүре алмайды.
3. Ол өз ұрпағының өресі мен пайымына нәр беруге тиіс, сөйтіп кез келген ортадағы қатаң бәсекелестік жағдайында өз бетінше дербес өмір сүруге жетелеп, көрегендік танытады.
4. Барыстың бойына батыстың талғампаздығы да, шығыстың кемеңгерлігі тән болуға тиіс.

***8. Мәтіннен туынды зат есім мен туынды сын есімдерді тауып, олардың жасалу жолдарын түсіндіріңіз.***

***9. Мына сұрақтарды талқылаңыз.***

1. Соңғы он жыл ішінде қазақстандық Барыс қандай дәрежеге жетті деп ойлайсыз?
2. Қазақстан Азия Барысына айналу жолында өз мүмкін-діктерін толық пайдалана алып жүр ме?

**Салыстырылудың берілуі. Сапасы бойынша салыстырылу**

(выражение сопоставительнего значения))

***1-жаттығу.*** Берілген сөйлемдердің мазмұнын сын есімнің салыстырмалы шырай күрделі формасын пайдалана отырып айтыңдар.

*Үлгі: Электронды микроскоп оптикалық микроскоптан қолайлы. – Электронды микроскоп оптикалық микроскопқа қарағанда қолайлырақ.*

Мұнай отын ретінде көмірден үнемді және қуатты. Дәрігерлердің пікірінше, белсенді физикалық жаттығулар витаминдер мен дәрігерлерден тиімдірек. Шығыс Қазақстан өзінің табиғи жағдаймен басқа аймақтардан байырақ. Кавказ аудандары ұлттар құрамы бойынша басқа аймақтардан күрделірек.

***2-жаттығу.***Предикатта жақша ішінде берілген сын есімнің салыстырмалы шырай формаларын пайдалана отырып, салыстыруды жасаңыз. (Выразите сравнение, употребляя в предикате простую или сложную форму сравнитльной степени прилагательных, данных в скобках).

Марс пен Жердің атмосферасы (тығыз). Марс пен Жердің климаты (қатал, өмір үшін жайлы). Күн мен Жердің диаметрі (үлкен). Планета мен метеорлардың қозғалысы (жоғары).

***3-жаттығу.***Сұрақтарға жауап беріп көріңіз. Анықтама материалдарын пайдаланыңыз.

Кинофильмдердің қандай жанрларын артық көресіз? Детективтің комедиядан, мелодрамадан, фантастикалық фильмнен, реалистік фильмнен қандай айырмашылығы бар?

Анықтама материалдары: *детективте - өткір сюжет (интрига); комедияда – көңілді, күлкілі ситуация, мелодрамада – кейіпкерлердің әр қилы тағдыры бар; фантастикалық фильмде – оқиғалар сенімсіз; триллерде – жағдаят пен кейіпкерлер қорқынышты, құпиялы, жұмбақ; реалистік фильмде – мазмұны өмірге жақын.*

***4-жаттығу.***Жақша ішіндегі салыстырмалы үстеулерді әр түрлі формасын пайдалана отырып берілген әрекеттерді салыстырыңыз. (Сравните данные действия, употребляя различные формы сравнительной степени наречий, приведенные в скобках).

Шашу және жинау (*оңай, қиын)* тәжірибе жасау және олардың нәтижесін қорытындылау *(қызық, қиын).* Ауызша емтихан тапсыру және жазбаша бақылау жұмысын жазу *(жақсы, қиын).* Оқыту және оқу *(қызық, пайдалы, қиын, жеңіл)*. Демалыс үйінде демалу немесе рюкзакпен саяхаттау *(қызық).*

***5-жаттығу.\****Ертегіні оқыңыз. Негізгі ой қай сөйлемде берілген?

Бірде бүркіт қарғадан сұрайды: Қарға құс, айтшы осы, сен неге мына жарық дүниеде үш жүз жыл жасайсың, ал мен тек қана отыз үш жыл жасаймын?

- Әкем-ау, ол сенің тірі қанды ішуіңмен, ал менің өлілермен тамақтануыма байланысты. Бүркіт ойланды: мен де қарға жегенді жеп көрейін. Жақсы. Екеуі де ұша жөнелді. Өлген атты көріп, үстіне келіп қонды. Қарға шоқи отырып, мақтай бастады. Бүркіт бір шоқыды, екі шоқыды, қанатын бір сермеді де қарғаға айтқаны: жоқ, қарға інім, үш жүз жыл араммен тамақтанғанша, тірі қанға бір рет тойғаным жақсырақ, ары қарай құдайдың бергені болады да!

**Назар аударыңыз!**

Салыстыру мәнді құрылымдардың көптеген мағыналық реңктері бар:

1. **Салыстыру немесе ұқсату** – Бүгін де кешегі сияқты суық. Біз ағайындылардай құшақтастық. Түлкідей қу, сауысқандай сақ. Ол сығанша биледі.

**2. Болжалды салыстыру** – Менің досым менің қасымнан байқамағандай өте шықты.

**3. Айырмашылығын білдіре отырып салыстыру** – Менің сіңілімнің менен айырмашылығы күн сайын жаттығу жасайды.

**4. Қимыл сынын, мөлшерін, салыстыру шырайын салғастыру** – Фильм қызық болса, оны соғұрлым көп адам көреді, жаурағаным сонша, сөз айтуға шамамыз келмеді.

***6-жаттығу.***Сөйлемдердегі болжалды салыстырулар мағынасына назар аударыңыз.

Әлдебір жіп үзілгендей, достардың әңгімесі жараспады. Мен бір басқа тілде сөйлегендей, мені ешкім түсінбеді. Мені бірінші рет көргендей, бәрі маған қарап қалыпты. Бәрі ештеңе болмағандай, тып-тыныш отыр. Иығымнан жүк түскендей, қуанып қалдым. Жақсының сөзі шамдай жарық, айдай ашық. Ол ұшуға жиналғандай, қолын сермеді.

Жақсы ай мен күндей

Түйедей бойың болғанша,

Түймедей ойың болсын.

***7-жаттығу.*** Мақсат реңкі бар салыстыруларға назар аударыңыз.

Біз бәрін балалар жақсы демалатындай ұйымдастырдық. Сені сыйлайтындай істерді істе. Достарың риза болатындай ұйымдастыр. Үйді тездетіп бітір, әкем қуанатындай болсын. Дипломыңды жақсы қорға, шешең уайымдамайтындай болсын.

|  |
| --- |
| 1. Қазақ халқы сәлемдесу дәстүрінің тамаша үлгілері туралы қызықты материалдар жинап, ауызша жеткізе білу.  2. Отбасына қатысты 10 мақал‑мәтелді жатқа айту. |
| 1. Тұрмыс‑тіршілікке қатысты 10 фразеологизмді тауып, олардың мағынасын айқындау. |
| **IІ тақырыптық блок**  **Қатысымның әлеуметтік-мәдени саласы** |
| 1. ҚР отбасын әлеуметтік қорғау жүйесі – реферат әзірлеу.  2. Диалог жүргізе алу құзіреті, яғни әңгімені бастау, қолдау және аяқтауға арналған тілдік құрылымдарды пайдалана отырып «Қолжетімді баспана» тақырыбына диалог құрау. |
| 1. «Мемлекеттік тіл – ел бірлігінің кепілі» тақырыбына шығарма жазу. |
| 1. <http://kui.kz> сайты «Бір күйдің тарихы» бөліміндегі «Салтанат» күйінің шығу тарихын айтып беру. 2. [**http://kazblog.kz/**](http://kazblog.kz/)  **сайтындағы**  «Тіл жанашыры 2011» бағдарламасы бойынша Балғынбек Имашев пен Айнұр Тұрсынбаеваның айтысын тамашалау.  Айтыстың негізгі көтерілген мәселесін анықтау. |
| 1. [**www.via‑musart**](http://www.viamusart) сайтынан «МузАрт» тобының орындауындағы «Үш қоңыр» әнін тыңдап, «Қазақ ән әлемінің «Үш қоңыры»»атты шағын эссе жазу. |
| 1. Абайдың «Қалың елім, қазағым...» өлеңін жатқа оқып, философиялық тұжырым жасау.  2. Абай мен Шәкәрім шығармаларындағы имандылық концепциясының сабақтастығын салыстыру. |
| 1. Қоршаған орта мен адамның қалып‑күйін көрсететін етістіктерді топтастыру.  2. Қазақстандағы қалалардың экологиясын диаграмма арқылы көрсету. |
| **IІI тақырыптық блок**  **Қатысымның оқу-кәсіби саласы** |
| 1. Мезгілдік қатынасты білдіретін құрылымдар арқылы «Мен Қазақстанды 5 минутта арайлаймын» атты виртуальді шоу көрсету.  2. «Түркістан – киелі мекен» атты эссе жазу. |
| 1. Шет елдердегі білім беру жүйесі мен Қазақстандық оқу жүйесін салыстыру. |
| 1. Мақсат мәнді құрылымдар арқылы «ҚазҰУ – көшбасшы оқу орны» атты диалог құрастыру.  2. Өз мамандығы саласындағы танымал тұлғалар туралы айтып беру.  50 экономикалық термин өткізу. |
| 1. «Жастардың қоғамдағы орны» деген тақырыпқа сауалнама құрастырып, белгілі бір нәтижесін көрсете алу.  2. Оқиға, іс‑әрекеттің әр түрлі фазаларының берілуіне бірнеше сөйлем жазып келу. |
| Жобалық жұмыстарды, презентацияларды қабылдау |

**СОӨЖ тапсырмалары**

**Емтихан сұрақтары**

**Айтылым**

1. «Отбасы – шағын мемлекет» мәтін мазмұнын баяндау.
2. «Қазақстан Республикасындағы демографиялық мәселелер» мәтін мазмұнын баяндау.
3. «Тұрғын үй түрлері » мәтін мазмұнын баяндау.
4. «Айтыс тәрбие құралы » мәтін мазмұнын баяндау.
5. «Күй құдіреті» мәтін мазмұнын баяндау.
6. «Қазақстандағы білім беру жүйесі» мәтін мазмұнын баяндау.
7. «Сәлем сөздің анасы» мәтін мазмұнын баяндау.
8. «Хәкім Абай философиясы» мәтін мазмұнын баяндау.
9. «Шәкәрім өлеңдеріндегі имандылық концепциясы» мәтін мазмұнын баяндау.
10. «Қазақстанның табиғи саябақтары мен қорықтары, оларды қорғау» мәтін мазмұнын баяндау.
11. «Қазақстанның тарихи орындары» мәтін мазмұнын баяндау.
12. «Білім беру жүйесіндегі тың серпіліс» мәтін мазмұнын баяндау.
13. «Еліміздің ертеңі – жастардың еншісінде» мәтін мазмұнын баяндау.
14. «Халықтық қолөнер» мәтін мазмұнын баяндау.
15. «Тәуелсіз Қазақстанның жарқын бейнесі» мәтін мазмұнын баяндау.
16. «Уақыт алтыннан да қымбат» мәтініне қатысты өз ойыңызды білдіріңіз.
17. «ҚР отбасын әлеуметтік қорғау жүйесі» мәтінінің мазмұнын айтып беріңіз.
18. «Өнер жұлдыздары» мәтіні туралы баяндаңыз,
19. «Қазақстанның экологиясы» мәтінінің мазмұнын айтып беріңіз.

### «Қазақстанның көрікті жерлері» туралы баяндаңыз

1. «Қазақстан - Азия барысы» мәтініңі мазмұнын айтыңыз.
2. «Университет - білім ордасы» туралы түсінігіңізді айтыңыз.
3. «Мен таңдаған мамандық» тақырыбына қатысты өз ойыңызды білдіріңіз.
4. «Қазақстанның жарқын болашағы – білімді ұрпағында» мәтінін мазмұндаңыз.
5. «Қолжетімді баспана» мәтінінің мазмұнын айтып беріңіз.
6. «Жастар және қоғам ұйымдары» мәтінінің мазмұнын айтып беріңіз.
7. «Отбасы және ұлттық дәстүрлер» мәтінінің мазмұнын айтып беріңіз.
8. «Жас отбасының бюджеті» мәтінінің мазмұнын айтып беріңіз.
9. «Стуженттің бос уақыты» мәтінінің мазмұнын айтып беріңіз.
10. «Қазақ деген ел барда қазақ тілі мәңгі жасай береді» мәтін мазмұнын баяндау.

**Лексика-грамматикалық тапсырма**

**1. Келесі сөздер және сөз тіркестерімен сөйлем құраңыз.**

Көз қиығын салмау, омыраулау, желімдей жабысу, аяқ астынан, сасқалақтау, жаны шыға қорқу, жекіріп тастау.

**2. Мына сөздердің синонимдік қатарын жазыңыз.**

Уақыт, дәм үстінде, ойламаған жерден, жаны, ортаға түсу, түзей алмау.

**3. Сыпайылық әдебіне қатысты мына сөздерді қатыстырып, сөйлемдер жазыңыз.**

Кешіріңіз, мүмкін болса, мақұл көрсеңіз, рұқсат етсеңіз, қалауыңыз білсін, ғапу етіңіз, кешірім өтінемін, қаласаңыз, қарсы болмасаңыз.

**4. Мәтінде қолданылған мына етістіктерді қалау, шарт, бұйрық мәнде жазыңыз.**

Есеп беру, бағындыру, меншік ету, әлсірету.

**5. Мына етістіктерді өзгелік етіс формасында жазыңыз.**

Айт, жат, жет, өт, жаз, сал, отыр, бер, же, ки, тап, соқ, күт, қаз, жан, қал, ал, сез, жүгір, тазала, сана, оқы, ойна, жыла, баста, емде, жүгір, пісір, өзгер, сөйле

**6. Берілген сөздерге мағыналас сөздерді жазып, олармен сөйлем құраңыз.**

Үй салу, биік ғимарат, тар бөлме, ықпал ету, орындау, атақты, көзі ашық, даурықпа сөз, құрылысты бітіру, білімді, жариялау.

**7. Мына сөйлемдерді аяқтаңыз:**

1.Банк несие берсе, ... . 2. Жер сатып алсаңыз, ... . 3. Жаңа пәтерге кірсе, ... . 4.Құжаттарды дұрыс жинаса, ... . 5. Ақшаңыз көп болса, ... . 6. Пәтеріңіз жоқ болса, ... . 7. Құрылыс материалдары қымбат болса, ... . 8. Адамдар жаңа пәтер алса, ...

**8. Мақалды қажетті етістіктермен толықтырыңыз.**

1. Сөз жүйесін ..., мал иесін табар

2. Халық ..., қалып айтпайды.

3. Тіл тас жарады,  
Тас ..., бас жарады.

4. Бас кеспек … да,  
Тіл кеспек жоқ.

5. Жат елдің жақсысы…,

Өз еліңнің сақшысы бол.

**9. Көп нүктенің орнына құрмалас сөйлемдердің екінші сыңарын қойыңыз.**

1. Бүгінгі заман «ақпарат кімнің қолында болса, ... .

2. Бұрындары ақындар міндетті түрде өз руының атынан сайысқа түсетін болса, ... .

3. Ерте заманда сайысып отырған ақындар екі рудың өкілдері болса, ... .

**10. Тиісті қосымшаларды қойыңыз.**

1. Сәуле шашын соңғы үлгімен қи...ған еді. 2. Жәрмеңкеде азық-түліктің көп мөлшерін арзан бағада сат...ды. 3. Ескен жүрген жерінде әзіл айтып, елді қыран-топан күл...етін. 4. Сарыбөпе туралы хикаяларды айтып, тыңдаушыларын аузына қара...ты. 5. Батыс Еуропада мүсін жасау өнері ежелгі гректерден бұрын пайда болғандығы таңқал...ады. 6. Жақында республикалық ультра дыбыстық зерттеу бірлестігін тірке...тік. 7. Атилла дінбасыларымен амандасқан соң, әскерлеріне қаланы тона...паған.

**Қосымшалар:** -т, -дыр/-дір, -тыр/-тір, -қыз/-кіз, -ғыз/-гіз

**11. Сөйлемдерді аяқтаңыз.**

1. Ауыл тұрғындарының қиын жағдайы туралы телеарнадан ... . 2. Тоталитарлық жүйеде шығармашылық иелерінің еркін ойларын сыртқа ... . 3. Жобаның да, шығармашылық ұжымның да көздегені көрерменнің көңілін дәл  сондай күйге ... . 5. Қонақтар тамақтанып, жайланып отырған соң, Құралайға ... ... . 6. Сәбиі тезірек жүріп кетсін деп оның тұсауын қадірлі ақсақалға ... . 7. Келесі күні әкем мені мектеп директорына ертіп апарып, болған оқиғаны түгел ... .

**Қажетті сөздер:** шығартпады, келтіру, кестірді, көрсеткіздік, ән салғызды, айтқызды.

**12. Жақша ішіндегі сөздерді синонимдерімен ауыстырып айтыңыз.**

1) X ғасырда Отырар Фараб (аймағы) деп аталған. 2) Қазба жұмыстары Отырар қаласында жеті (дәуірден) тұратын мәдени қабаты бар екендігін көрсетті. 3) Монғолдардың Отырарды шабуы тарихта «Отырар (апаты)» деген атпен қалды. 4) 1219 жылын (апаттан) кейін Отырар қайта (жаңғырды).

**13. Қазақшаға аударыңыз.**

Кредитная система обучения имеет специфику и отличие от линейной (традиционной) системы. Много отличий и вопросы промежуточной аттестации (экзаменационная сессия), которые особо близки студентам и затрагивают их интересы:

- студентам, которые не смогли сдать экзамен в установленные сроки по болезни или другим уважительным причинам, документально подтвержденным соответствующей организацией, декан факультета устанавливает индивидуальные сроки их сдачи.

**14. Етістіктерді керекті шақтарда жазыңыз.**

1. Мен ертең кітапханадан М. Әуезовтің “Абай жолы” роман-эпопеясын (алу).

2. Ол кеше отбасымен біздің қаладағы үйімізге (келу).

3. Сен кеше қонақта отырғанда домбырада жақсы (ойнау).

4. Мен былтыр асқазаным ауырып ауруханада (емделу)

***Жауап үлгісі:*** Мен ертең кітапханадан М.Әуезовтің “Абай жолы” роман-эпопеясын аламын.

**15. Сөйлемнің екінші сыңарын табыңыз. Найдите вторую половину предложение.**

1. Ұстаздық еткен жалықпас, үйретуден .... (кімге?) (Ы. Алтынсарин).

2. Адам баласы жылап туады, кейіп ...(қайтеді?) (Абай).

3. Өнер-білім бар жұрттар, тастан ... (не?) салдырды(Ы. Алтынсарин).

4. Дүние – үлкен көл, ... (не?) - соққан жел(Абай).

5. Бірлігі мықтыны ... (не?) алмайды(Төле би).

**Жағдаяттық тапсырма**

1. Жағдаяттық сұхбат құраңыз.

Сіз Алматы қаласы Тілдерді дамыту басқармасының бастығысыз. Сізден журналист сұқбат алғысы келеді. Сізге қандай сұрақтар қоюы мүмкін? Сіз қалай жауап бересіз?

2. Сұхбат құраңыз.

Қазақтың мәдениеті туралы досыңызға таныстырыңыз.

3. «Әлемдік бәсеке» тақырыбына ситуациялық сұхбат айтыңыз.

4.Досыңыз е-поштасына өзінің жаңа фото суреттерін салыпты. Суретті сын есімдерді қатыстыра отырып, сипаттауға тырысыңыз.

5. Төмендегі ой шақыру сұрақтары бойынша сөйлеңіз.

1. Қазақстан жер көлемі жағынан әлемде нешінші орын алады? Мұндай жер көлемінің ауқымдылығы елімізге қандай мүмкіндіктер береді деп ойлайсыз?

2. Кез келген елдің мақтанышы – сол елдің мемлекеттік тілі болып табылады. Біздің елімізде ше?

3. Көптеген дамыған елдер қазба байлығымен емес, онда тұратын «адами капиталымен» мақтана алады екен. Бұл мәселеге сіздің ойыңыз қандай?

1. Мына сұрақтарды пайдаланып, сұхбат құрыңыз.
2. Айналаңызды, қоршаған ортаңызды қалай қорғайсыз?
3. Құстар мен аңдардың қандай пайдасы бар? Мінездеме беріңіз.
4. Хайуанаттардың қанша жасайтыны туралы не білесіздер?
5. Олардың өмір сүру ортасы туралы әңгімелеп беріңіздер.
6. Құстарға және аңдарға қандай қамқорлық жасадаңыздар?
7. Жан-жануарлар, құстар туралы қандай ертегі, аңыз-әңгіме білесіздер?

7. Жағдаяттық сұхбат құраңыз. (Ауызша)

Сіздің досыңыз қазақ тілін үйренгісі келеді. Бірақ араласатын адамдары орыс тілінде сөйлеседі. Сіз оған қандай ақыл-кеңес бересіз?

8. Берілген сөйлемдердің мағынасын талдаңыз.

Барлық түркі жұртының әрбір баласы үшін ыстық та қастерлі мекен – Түркістан.

Түркістан қаласын алыс-жақын түркі халықтарының бәрі “кіші Меккеге” балайды.

“Түркістан екі дүние есігі ғой”.

9. Жаһандану үрдісіндегі ұлттық құндылықтардың сақталуы жайлы пікіріңізді айтыңыз.

10. Алматы қаласының экологиялық жағдайы туралы ойыңызды айтыңыз.

11. «Айнала, қоршаған орта және оны дамыту» тақырыбына жағдаяттық сұхбат айтыңыз.

12. Алматы қаласында «Ағашты күту», «Бақ өсіруде» қандай іс-шаралар жасалынып жатыр?

13. Баспасөз материалдарын пайдалана отырып, «Жаһандану және жастар» деген тақырыпта сұхбат айтыңыз.

14. «Қазақстанның мәдениеті» туралы өз ойыңызды айтыңыз.

15. «Білім алып жатқан жастарға ұсынылатын 100 әдеби шығарма» туралы пікіріңізді айтыңыз.

**Пәннің оқу-әдістемелік қамтамасыз етілу картасы**

|  |  |  |  |  |
| --- | --- | --- | --- | --- |
| **№** | **Пәннің атауы** | **Авторы және оқулықтың аты** | **Әл-Фараби атындағы ҚазҰУ кітапханасындағы саны** | |
| **негізгі** | **қосымша** |
| 1 | Қазақ тілі | З.С. Күзекова . Қазақ тілі практикалық курсы – Алматы, 2009 ж. | 150 |  |
| 2 | Қазақ тілі | Иманқұлова С., Егізбаева Н., Иманалиева Ғ., Омарова Б., Рамазанова Ш., К.Мұқадиева. Қазақ тілі . Оқу құралы. Алматы, 2008ж. | 100 | Intranet KAZNU |
| 3 | Грамматикалық анықтағыш | Б. Қапалбеков, С. Құлманов, Г. Қалиақпарова, Алматы, 2010 | Yniver KAZNU |  |
| 4 | Қазақ тілі практикумы | З.С. Күзекова. Астана, 2010 |  | Yniver KAZNU |
| 5 | Ересектерге қазақ тілін оқытуға арналған мультимедиалық кешен | Жоғары деңгей. Алматы, 2010 | www.til.gov.kz |  |
| 6 | Сұхбат | Тіл мәдениеті  Тілдік тұлға | Компьютер сыныбында  орнатылған  аудиокурс |  |
| 7 | Кәсіби қазақ тілі оқу құралы | Аширова Анар Тишибаевна  Орта деңгей. Алматы 2011 ж. | Yniver KAZNU | 150 |